Lens Alhaigen Moodha Dhiumun Anhen Kujje'ge Loa Andhiri Vejje - Vaguthu\nލެންސު އަޅައިގެން މޫދަށް ދިއުމުން އަންހެން ކުއްޖެއްގެ ލޯ އަނދިރި ވެއްޖެ\n4 މަސް ކުރިން ( ސެޕްޓެމްބަރު 22, 2019 )\nލެންސް އަޅައިގެން މޫދަށް ގޮސް އުޅޭ އަންހެނެއް\nއިނގިރޭސި ވިލާތުގައި އުމުރުން 20 އަހަރުގެ އަންހެން ކުއްޖަކު ލެންސް އަޅައިގެން މޫދަށް ގޮސް އުޅެނިކޮށް ޖެހި ރާޅެއްގެ ސަބަބުން ލޯފަން ވެއްޖެއެވެ.\nއެކައުންޓަންޓަކަށް ވުމަށްޓަކައި ކިޔަވަމުން އައި އައިކޯ މުރޭ ނަމަކަށް ކިޔާ އެ ކުއްޖާ މޫދަށް ދިޔައީ އާއިލާ އާއި އެކު ޗުއްޓީ ހޭދަކޮށްލުމުގެ ގޮތުންނެވެ. ލެންސް އަޅައިގެން މޫދަށް ދިއުމަކީ ވަރަށް ނުރައްކާތެރި ކަމެއް ނަމަވެސް، އައިކޯ މޫދަށް އެރުނު އިރުވެސް އޭނާގެ ލޮލުން ލެންސް ނަގާފައެއް ނުވެއެވެ. އައިކޯ މޫދަށް އެރި އުޅުނު ވަގުތު ޖެހި ބޮޑު ރާޅެއްގެ ލޮނުގަނޑު އޭނާގެ ލޮލަށް ވަނުމުން އޭނާ އެކަން މާ ބޮޑު ކަމެއްގެ ގޮތުގައެއް ނުދެކެއެވެ.\nލޮލުގެ ފެނުން ގެއްލުނު އައިކޯ\nނަމަވެސް، ލޯ ހިރުވައި، ރަތް ވާން ފެށުމަށްފަހު ދުވަސްކޮޅެއް ފަހުން އައިކޯ ލޮލަށް ވަރަށް ބޮޑަށް ތަދުވި ކަމަށް އޭނާ ބުނެފައިވެއެވެ. އައިކޯ ބުނާގޮތުން ތަދުވާ ގަޑީގައި ހީވަނީ ދަގަނޑު ގަނޑެއް އޭނާގެ ލޯތެރެއަށް ހަރާލާހެންނެވެ.\nޑޮކްޓަރުން އައިކޯ އަށް ވަރަށް ސީރިއަސް ކަމާއި އެކު ފަރުވާން ދޭން ފެށުމުން އޭނާ ޖެހުނީ ވަޒީފާ އާއި ކްލާހަށް ދިއުންވެސް މެދުކަނޑާލާށެވެ. އޭރު އޭނާގެ ލޮލުގެ ފެނުން މަޑުމަޑުން ދަށްވަމުން ދިޔައިރު، އެއް ދުވަހު ހެނދުނު އޭނާ ނިދައި ހޭލުމަށް ފަހު އުޅެން ޖެހުނީ އެއްވެސް ތަނެއް ނުފެންނާތީއެވެ. ޑޮކްޓަރުން އޭނާގެ ލޮލުގެ ފެނުން އިޔާދަ ނުކުރެވޭނޭ ކަމަށް ބުނި ނަމަވެސް އައިކޯގެ އާއިލާ އިން ދަނީ އިތުރު ޑޮކްޓަރުންގެ ލަފާ ހޯދައި އައިކޯގެ ފެނުން އިޔާދަ ކުރުމަށްޓަކައި މަސައްކަތް ކުރަމުންނެވެ.\nއައިކޯ މޫދަށް ދިޔައިރު އަޅައިގެން ހުރި ލެންސް\nދާދި ފަހުން އައިކޯގެ ސިއްހީ ހަރަދުތައް ކުރުމަށް ފަންޑެއް ހުޅުވާފައި ވާއިރު، އެތައް ބަޔަކު އަންނަނީ އޭނާ އަށް އެހީތެރިކަން ފޯރުކޮށްދެމުންކަން ފާހަގަކޮށްލެވެއެވެ. މިއީ އިބުރަތެއް ކަމުގައި ބަލައި ލެންސް އަޅައިގެން އުޅޭ މީހުން މިފަދަ ކަންކަމާއި މެދު ބޮޑަށް ރައްކާތެރިވާށެވެ.\nކޮރޮނާވައިރަސް އާއި ބެހޭ ގޮތުން އެނގެން ޖެހޭ ކަންކަން..\nމިރުސް ކެއުމަކީ ސްޓްރޯކާއި ހާޓް އެޓޭކް ޖެހުމުން ދުރުކޮށްދޭ ކަމެއް - ދިރާސާ\nޑެންގޫ ޖެހިގެން ރިޕޯޓް ކުރި އަދަދު މިއަހަރު ގިނަ - އެޗްޕީއޭ


Furathama Division ge hurihaa club ehge thaaidhu Bassam ah libijje - vNews.mv\nއެފްއޭއެމުގެ ރައީސް ބައްސާމް އަދީލް ޖަލީލް\nފުރަތަމަ ޑިވިޝަނުގެ ހުރިހާ ކުލަބެއްގެ ތާއިދު ބައްސާމަށް ލިބިއްޖެ\nއިސްމާޢީލް ޝާހު 13 February 2020, 20:32\nބޯމަތިވެފައިވާ އެފްއޭއެމުގެ އިންތިހާބުގައި ރާއްޖޭގެ ފުރަތަމަ ޑިވިޝަނުގެ ހުރިހާ ކުލަބަކުން ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަދީލް ޖަލީލަށް ތާއިދުކުރައްވާނެކަން ހާމަކޮށްފިއެވެ.\nބައްސާމަށް ތާއިދުކުރާނެކަން އެންމެ ފަހުން ހާމަކޮށްފައިވަނީ ކުލަބް އީގަލްސްއިންނެވެ. އީގަލްސްގެ ރަސްމީ ފޭސްބުކް ޕޭޖުގައި މިއަދު ބުނީ އީގަލްސްގެ ބޯޑުން ބައްސާމް އަށް ތާއިދު ކުރަން ނިންމައިފައިވާ ކަމަށާއި ބައްސާމާއި އެކު ރާއްޖޭގެ ފުޓުބޯޅަ އިތުރު ހަރުފަތަކަށް ދާނެ ކަމުގެ ޔަގީންކަން އޮތް ކަމަށެވެ.\nމީގެއިތުރުން އެފްއޭއެމްއަށް ބޭނުންވަނީ ބައްސާމް ކަހަލަ ހަރުދަނާ ލީޑަރެއް ކަމަށާއި، ބައްސާމާއިއެކު ފުޓުބޯޅައިގެ ކުރިމަގު ފެންނަ ކަމަށާއި، ބައްސާމް ވަރެއް ނެތް ކަމަށްވެސް އީގަލްސްއިން ބުނެއެވެ.\nރައީސް ބައްސާމް ވަނީ އެ އިދާރާގެ އިންތިޚާބު އަވަސްކުރުމަށް އެފްއޭއެމްގެ ހިންގާ ކޮމެޓީއަށް ހުށަހަޅުއްވައި، އެކަމަށް ހިންގާ ކޮމެޓީން އެއްބަސްވެފައިވާކަން އިޢުލާނުކުރައްވާފައެވެ. އެހެންކަމުން މާޗު މަހުގެ ތެރޭގައި އެފްއޭއެމްގެ އިންތިޚާބު ބާއްވަން ހިންގާ ކޮމެޓީން ނިންމާފައިވާ ކަމަށް ބައްސާމް ވިދާޅުވި އެވެ.\nބައްސާމްގެ އެ ޓްވީޓާއެކު މިހާރު ފުރަތަމަ ޑިވިޝަނުގެ ވޯޓުލެވޭ ހަ ކުލަބުން ވަނީ އޭނާއަށް ތާޢީދުކުރާނެކަން ހާމަކޮށްފައެވެ. އެއީ މިއަހަރުގެ ލީގު ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނާއި ޓީސީ ސްޕޯޓްސް ކުލަބާއި ކުލަބް ގްރީންސްޓްރީޓްސް އާއި ޔުނައިޓެޑް ވިކްޓްރީގެ އިތުރުން ދަ ގްރާންޑޭ އެެވެ.\nމީގެެއިތުރުން ދެވަނަ ޑިވިޝަނުގެ ބައެއް ކުލަބުތަކުންވެސް ވަނީ ބައްސާމަށް ތާއިދުކުރާނެކަން ހާމަކޮށްފައެވެ. އެފްއޭއެމްގެ ރައީސް ބައްސާމުގެ ފުރަތަމަ ދައުރު ހަމަވާނީ މިއަހަރުގެ ނޮވެންބަރު މަހުގެ 20 ވަނަ ދުވަހު އެވެ.\nކުލަބުތަކުން ބައްސާމަށް ތާއިދު އޮތްކަމަށް ހާމަކުރި ނަމަވެސް ބައްސާމް ވަނީ އަދި އިންތިހާބުގައި ވާދަކުރައްވާނެކަމާ މެދު ވަކިގޮތެއް ނުނިންމާ ކަމަށް ބުނެފައެވެ. އަދި ގޮތެއް ނިންމާނީ ހެޔޮއެދޭ ފަރާތްތަކުގެ މަޝްވަރާގެ މަތިންކަމަށް ބުނެފައެވެ.\nބައްސާމް އަދީލް ޖަލީލް އެފްއޭއެމް ކުޅިވަރު\nއަބުޅޯބެ ދޭނެ ނަސޭހަތަކީ\nބައްސާމްއަށް ހެޔޮއެދޭ އަބުޅޯބެ\nއެލްޖީއޭގެ ނާއިބުރައީސަކަށް މާހިރު އިންތިޚާބު ކޮށްފި\nނޫސްވެރިޔަކަށް ޖިންސީ ފުރައްސާރަ ކުރުން: ތަހުގީގު އަވަސްކުރޭ!\nރައްޔިތުމީހާ ބޭނުންވަނީ ގަނޑުވަރެއް ނޫން!\nއިތުރު 30 މީހުން އަލަށް ޕޮޒިޓިވް، ބަލިން ފަސޭހަވީ 19 މީހުން\nގެވެށި، ޖިންސީ އަނިޔާތަކަކީ ފަނާކުރަނިވި މައްސަލަތަކެއް: ރައީސް\nޒުވާނުން: ކުރިމަގާ މެދު ވިސްނާ ބަޔަކަށްވުން މުހިންމު


Asaasee Khidhumaiyy Thakun Vess Rayyithun Mahroom Vefai\n5 މަސް,4ދުވަސް,6ގަޑި, 43 މިނެޓް, 43 ސިކުންތު ކުރިން 1850މަރިޔަމް އިސްއާދާ\nއިބްރާހިމް މުހައްމަދު ޞޯލިހު ވެރިކަމަށް ވަޑައިގެންނެވީ ރައްޔިތުންނަށް ބޭނުންވެފައިވާ އަޞާޞީ ޚިދުމަތްތައް ޒަމާނީ ފެންވަރަށްް އަތްފޯރާ ފަަށަށް ގެނެސް ދެއްވާނެ ކަމަށް ވިދާޅުވަމުންނެވެ. ނަމަވެސް މިއަދު ފެނިގެން މިދަނީ ރައްޔިތުންނަށް ބޭނުންވާ އެންމެ މުހިއްމު އެއް އަޞާޞީ ޚިދުމަތް ކަމަށްވާ ޞީއްހީ ޚިދުމަތުން ރައްޔިތުން މަހްރޫމްވަމުންދާ މަންޒަރެވެ.\nޞިއްޙީ ފަރުވާ އަކީ ކޮންމެ މީހަކުވެސް ބޭނުންވާ އަސާސީ ޚިދުމަތެކެވެ. ބޮޑުބައްޔެއްގައި އުޅެން ދިމާވުމުން އެބަލީގެ ސަބަބުން ލިބޭ ގެއްލުމުގެ އިތުރުން އެބައްޔަކަށް ފަރުވާ ހޯދާނެ ގޮތަކާއިމެދު ކަންބޮޑުވެއެވެ. މި ފިކުރުތަކާއި ކަންބޮޑުވުންތައް ބަލިމީހާގެ ޢާއިލާވެސް ތަޙައްމަލް ކުރަންޖެހެއެވެ. ހުސްނުވާ އާސަންދައަކީ، ވަކި ގޮތަކަށް ފަރުމާ ކުރެވި ބައްޓަން ކުރެވި، ކޮންމެ ދިވެހި ރައްޔިތަކު ބޭސްފަރުވާ ކުރަންޖެހިއްޖެ ޙާލަތެއްގައި، ދިވެހިންގެ ޞިއްޙީ ފަރުވާގެ ޚަރަދުތައް ހަމަޖައްސައިދިނުމަށްޓަކައި އެކުލަވާލެވިފައިވާ ހެލްތް އިންޝުއަރެންސް ސްކީމެކެވެ. ނަމަވެސް ރޭގެ ވަގުތެއްގައި އާސަންދައިގެ ޚިދުމަތަށް ވަނީ ބުރޫ އަރާފައެވެ.\nއާސަންދައިގެ ޚިދުމަތް މެދުކެނޑުނުކަން އާންމު ރައްޔިތުންނަށް އެނގިގެން ދިޔައީ ވެސް ޑޮކްޓަރަށް ދައްކަން ދިޔަ ރައްޔިތުންގެ ފަރާތުންނެވެ. ރޭގެ ވަގުތެއްގައި ސަރުކާރުގެ މައި ހޮސްޕިޓަލް އިންދިރާ ގާންދީ މެމޯރިއަލް ހޮސްޕިޓަލް އައިޖީއެމްއެޗަށް ޚިދުމަތް ހޯދަން ދިޔަ އާންމު ރައްޔިތަކު ޗެނެލް 13 އަށް މައުލޫމާތު ދެމުން ބުނީ ރޭގެ ވަގުތެއްގައި އޭނާގެ އަނބިމީހާ ސްޕެޝަލިސްޓް ދެ ޑޮކްޓަރުންނަށް ދެއްކުމަށް މެމޯ ހައްދަން ދިޔުމުން އާސަަންދައިގެ ޚިދުމަތް މެދުކެނޑިފައިވާ ކަމަށާ އަދި އަގުކުރުމަށް ފަހު މެނުވީ ޚިދުމަތް ނުދެއްވޭނެ ކަމަށް ކައުންޓަރުން އެންގި ކަމަށެވެ. އަދި ކޮންމެ ޑޮކްޓަރަކަށް ވެސް ދެއްކޭނީ 200 ރުފިޔާއަށް ކަމަށް ހޮސްޕިޓަލުން އެންގި ކަމަށާއި، އޭނާގެ އަނބިމީހާ އަތުން 400 ރުފިޔާ ޚަރަދުވި ކަމަށް ވެސް އޭނާ ބުންޏެވެ.\nއެކަމާ ގުޅިގެން ޗެނެލް 13 އިން އައިޖީއެމްއެޗްގެ މީޑީޔާ އޮފިޝަލަށް ގުޅާލުމުން ވިދާޅުވީ، އާސަންދަ ޕޯޓަލް ޑައުންވެ ޚިދުމަތް ދިނުމުގައި ބުރޫތަކެއް އަރާފައިވާ ކަމަށާ މިއަދު ހެނދުނާ ހަމައަށް ޚިދުމަތް ދެމުން ގެންދިޔައީ ރައްޔިތުން އަތުން ފައިސާ ނަގައިގެން ކަމަށެވެ. ނަމަވެސް ހެނދުނުން ފެށިގެން މެނުއަލްކޮށް ޚިދުމަތްތަކުގެ ރެކޯޑްތައް ބަލަހައްޓަމުން އާސަންދައިގެ ޚިދުމަތް ދެމުން އަންނަ ކަމަށްވެސް ވިދާޅުވިއެވެ. ރާއްޖޭގެ ހުރިހާ ހޮސްޕިޓަލްތަކުންނާ ބައެއްް ކްލިނިކްތަކުން އާސަންދައިގެ ޚިދުމަތް ލިބޭނެ ގޮތް ހަމަޖެހިފައިވާއިރު ރެއިން ފެށިގެން މިއަދުގެ މެންދުރު ކުރި 11 ޖެހުމާ ހަމައަށް އެ ހުރިހާ ތަނަކުންވެސް ޚިދުމަތް ދެމުން ގެންދިޔައީ އާންމުން އަތުން އަގު ނަގައިގެން ކަން ފާހަގަކޮށްލަން ޖެހެއެވެ. އެގޮތުން ޕްރައިވެޓް ހޮސްޕިޓަލްތަކާ ކްލިނިކްތަކުން ޞިއްހީ ޚިދުމަތް ލިބިގަތް ފަރާތްތަކުންވަނީ އެ ޚިދުމަތް ލިބިގަތުމަށް އަމިއްލަ ޖީބުން ބޮޑު ޚަރަދުތަކެއް ކުރައްވާފައެވެ.\nއާސަންދަ ކުންފުނިން ވިދާޅުވަނީ އާސަންދަ ޕޯޓަލްއަށް ދިމާވި މައްސަލަ މިހާރު ހައްލުކުރެވި އެ ޚިދުމަތް ރައްޔިތުންނަށް މިހާރު ލިބެމުންދާނެ ކަމަށެވެ. އަދި އާސަންދަ ޚިދުމަތް މިހާރު ލިބެން ފަށާފައިވާ ވީ ނަމަވެސް ޚިދުމަތް ލިބިގަތުމުގައި ދިމާވި ދަތިތަކަށް އެ ކުންފުނީގެ ފަރާތުން އެންމެހާ ރައްޔިތުންގެ ކިބައިން މަޢާފަށް އެދިފައިވެއެވެ. އާސަންދަ ކުންފުނިން ރައްޔިތުންގެ ކިބައިން މަޢާފަށް އެދިފައިވީ ނަމަވެސް ޚިދުމަތް ދިނުމަށް ރައްޔިތުން އަތުން ނެގި ފައިސާ ރައްޔިތުންނަށް އަނބުރާ ލިބޭނެ ތޯ ނުވަތަ ނުލިބޭނެތޯ އަދި ވަނީ ސާފުވާގޮތް ނުވެފައެވެ.\nރައްޔިތުނަށް ހެޔޮ ވެރިކަމެއްކޮށްދެއްވާނެ ކަމަށް ވިދާޅުވެ އައި ސަރުކާރުގެ ފަރާތުން ފެނިގެން މިދަނީ ރައްޔިތުން ކަންކަމުން މަހްރޫމް ކުރަމުންދާ މަންޒަރެވެ.


ތަހުނިޔާ ދެންނެވުން: އެމްޑީޕީން އާ އަހަރުގެ ތަހުނިޔާ ކިޔުން – Maldivian Democratic Party\nތަހުނިޔާ ދެންނެވުން: އެމްޑީޕީން އާ އަހަރުގެ ތަހުނިޔާ ކިޔުން\nމި ފެށުނު މީލާދީ އާ އަހަރުގެ ތަހުނިޔާ އާއި ހެޔޮއެދުންތައް އެމްޑީޕީގެ ލޮބުވެތި މެމްބަރުންނަށާއި ރާއްޖޭގެ ހުރިހާ ރައްޔިތުންނަށް ޕާޓީގެ ލީޑަރޝިޕުގެ ފަރާތުން އަރިސްކުރަމެވެ. މިފެށުނު އާ އަހަރު އަޅުގަނޑުމެންނާއި ހަމައަށް މިއައީ ، އެމްޑީޕީން ރައްޔިތުންނަށް ވެފައިވާ ވަޢުދުތަކުގެ ތެރެއިން ގިނަ ވަޢުދުތަކެއް މާތް ﷲ ސުބުހާނަހޫ ވަތަޢާލާގެ އިރާދަފުޅާއިއެކު ކާމިޔާބު ކުރެވިއްޖެ ކަމުގެ ހިތްހަމަޖެހުމާއި އެކުގައެވެ.\nބޭސް ފަރުވާއަށް ސަލާންޖެހުން ހުއްޓުވުމަށް ސަރުކާރުން ވީ ވަޢުދު މިއަދު މިވަނީި ފުރިހަމަވެފައެވެ. ދިވެހި ކޮންމެ ރައްޔިތެއްގެ އައިޑީ ކާޑަކީ އެއްލައްކަ ރުފިޔާގެ އަގުހުރި ކާޑަކަށް މިއަދުން ފެށިގެން މިވަނީވެފައެވެ. އާސަންދައިގެ ހިދުމަތާއި އެކު ރައްޔިތުންނަށް ހިލޭބޭސްފަރުވާ ކުރެވޭނެ ގޮތް މިއަދު މިވަނީ ފުރިހަމަވެފައެވެ.\nބޯހިޔާވެހިކަން ރައްޔިތުންނަށް ހޯދައިދިނުމަށްޓަކައި މާލެ އާއި ރާއްޖެތެރޭގައި އަޅަމުންދާ ހައުސިންގ ޔުނިޓްތައް މިހާރުދަނީ ހަލުއި ކަމާއި އެކު ނިމެމުންނެވެ. މިތަންތަން ރައްޔިތުންނަށް އަތްފޯރާ އަގެއްގައި ލިބޭނޭކަން މިހާރުވަނީ ކަށަވަރުވެފައެވެ.\nދަތުރުފަތުރުގެ ނިޒާމަކުން ރާއްޖެ ގުޅާނުލެވޭނޭ ކަމަށް ބައެއް ފަރާތްތަކުން ބުނަމުން ދަނިކޮށް އަޅުގަނޑުމެންގެ ވަޢުދާއިއެކު އެކު މުޅިރާއްޖެ މިވަނީ ދަތުރުފަތުރުގެ ނިޒާމުން ގުޅާލެވިފައެވެ. 10000 ރުފިޔާ އަށް ކުރަމުން އައި ދަތުރުތައް ވިހި ރުފިޔާއަށް ތިރިކޮށްދީ ރައްޔިތުންގެ ޖީބަށް މިވަނީ ލުކޮށްދީފައެވެ.\nމި ސަރުކާރު އައުމާއި ވިދިގެން މަގުމަތީގައި ބިއްޖެހިފައިވާ ޒުވާނުން ފެނުން ވަނީ ވަރަށް ބޮޑުތަނުން މަދުވެފައެވެ. އަދި މަސްތުވާތަކެތި ބޭނުންކުރާ ފަރާތްތައް އެކަމުން ދުރުހެލިކޮށް، އެފަދަ ފަރާތްތަކަށް ފަރުވާދޭނޭ މަރުކަޒުތައް ގާއިމްކޮށް، އެފަދަ ފަރާތްތައް އަލުން މުޖުތަމަޢުއަށް ނެރުމަށް އެމްޑީޕީގެ ސަރުކާރުން ކެނޑިނޭޅި ގެންދަނީ މަސައްކަތްކުރަމުންނެވެ.\nތަކެތީގެ އަގު އަތްފޯރާ ފަށުގައި ފޯރުކޮށްދިނުމަކީ ގިނަ ދުވަހުން ފުއްދޭނޭ ވަޢުދެއް ނަމަވެސް، އެމްޑީޕީން ވަނީ އެ ވަޢުދު ފުއްދުމުގެ ނާޒުކު މަސައްކަތް ކުރަމުންނެވެ. އެ ގޮތުން ތަކެތިޣެ އަގު އަތްފޯރާ ފަށުގައި ރައްޔިތުންނަށް ފޯރުކޮށްދިނުމަށް ވިޔަފާރިވެރިންނަށް ބާރުއެޅުމުގެ ގޮތުން ރާއްޖެއެތެރެކުރާ މުދަލުން މި އަހަރުން ފެށިގެން ޑިއުޓީ ފުރީކޮށްފައިވާކަން އުފަލާއެކު ފާހަގަކުރަމެވެ.\nއަޅުގަނޑުމެންގެ އުއްމީދަކީ މި އަހަރަކީ ވެސް އެމްޑީޕީން ނުހަނު ގިނަ ކާމިޔާބީ ޙާސިލްކޮށް، ދިވެހި ރައްޔިތުންނަކީ ފުދުންތެރި ރައްޔިތަކަށް ހެދުމަށް ސަރުކާރުން ކުރާ މަސައްކަތްތަކަށް އިތުރު ކާމިޔާބީ ލިބިގެންދާނޭ އަހަރަކަށް ވުމެވެ.\nދިވެހި ލޮބުވެތި ރައްޔިތުންނަށް އަދަށްވުރެ މާ ފަހި، މާ ފާގަތި މާދަމާ އެއް ދެއްވުން އެދި މާތް ﷲ އަށް ދުޢާ ދަންނަވަމެވެ.


BREAKING: Mulhi Raajjey Gai Muzaaharaa Kurun Manaa Kohfi - Vaguthu\nމުޅި ރާއްޖޭގައި މުޒާހަރާކުރުން މަނާކޮށްފި\n1 އަހަރު ކުރިން ( ފެބުރުއަރީ 15, 2018 )\nމާދަމާ މުޅި ރާއްޖޭގައި ކުރަން ހަމަޖެހިފައިވާ މުޒާހަރާ ކުރުން މަނާކޮށްފިއެވެ.\nފުލުހުން ދެންމެ ބޭއްވި ނޫސްވެިރންގެ ބައްދަލުވުމުގައި ވިދާޅުވީ، ކުއްލު ނުރައްކަލުގެ ޙާލަތުގައި ގާނުނު އަސާސީގެ 31 ވަނަ މާއްދާ އާއި 32 ވަނަ މާއްދާ ސަސްޕެންޑު ކޮށްފައިވާތީ، މި ހާލަތުގައި އެއްވެ އުޅުމުގެ ފުރުސަތު މާދަމާ ނުދެއްވާނެ ކަމަށެވެ.\nފުލުހުން ވިދާޅުވީ މިހާތަނަށްވެސް އެ މާއްދާތައް ސަސްޕެންޑު ކޮށްފައިވީ ނަމަވެސް އެ ފުރުސަތު ދެމުންއައި ކަމަށެވެ.\nފުލުހުން ވަނީ މާދަމާ ބާއްވަން ނިންމާފައިވާ އެއްވުމުގައި ބައިވެރިވުމަށް ގޮވާލާ ގޮވާލުމަށް އެއްވެސް މީހަކު އިޖާބަ ނުދިނުމަށް ރައްޔިތުންނަށް އިލްތިމާސްކޮށްފައެވެ.\nމާދަމާ ބާއްވަން ހަމަޖެހިފައިވާ އެއްވުމުގައި ހަމަނުޖެހުން ހިންގުމަށް ރާވާފައިވާކަމުގެ މަޢުލޫމާތު ލިބިފައިވާކަން ކުރިންވެސް ފުލުހުން ހާމަކުރެއްވިއެވެ. އެގޮތުން ފުލުހުން ނެރުނު ބަޔާނެއްގައި ވަނީ، އެއްވުމުގެ ތެރެއިން ބައެއް ފަރާތްތަކުން ދިވެހި ސަލާމަތީ ބާރުތަކާއި ކުރިމަތިލުމަށް ތައްޔާރުވަމުންދާކަމުގެ އިންޓެލިޖެންސް މަޢުލޫމާތު ލިބިފައިވާ ކަމަށެވެ.\nއެއްވުމުގެ ނަމުގައި އިދިކޮޅު ފަރާތްތަކުން ހަމަނުޖެހުން ހިންގުމަށް ތައްޔާރުވަމުންދާކަން ހާމަވެފައި މިވަނީ، މާދަމާ އަކީ "ބޮޑު" ދުވަހަކަށް ހެދުމަށް މަސައްކަތް ކުރަމުންދާކަމަށް އެފަރާތްތަކުން ބުނެފައިވަނިކޮށެވެ.\nސުޕްރީމް ކޯޓުގެ އަމުރާއި ވިދިގެން، ބަޣާވާތެއް ގެނައުމަށް އިދިކޮޅު ފަރާތްތަކުން އަވަސްވެގަތްއިރު އެފަރާތްތަކުގެ ރޭވުންތައް ނާކާމިޔާބުވެ ގޮތް ހުސްވުމުން، މިހާރު އެފަރާޔްޔަކުން ދަނީ ރާއްޖެއަށް އެކި ގޮތްގޮތުން ގެއްލުންދޭނެކަމުގެ އިންޒާރު، ސަރުކާރާއި ދިވެހި ފުލުހުންނާއި ސިފައިންނަށް ފާޅުގައި ދެމުންނެވެ.\nއިދިކޮޅުން ބާއްވާ "ޝުޢޫރު ފާޅުކުރުން" ތަކުގައި އާއި "ސުލްޙަވެރި އެއްވުން" ތަކުގައި ހަމަނުޖެހުން ހިންގައި ފުލުހުންގެ އަމުރަށް ނުކިޔަމަންތެރިވުމާއި އެކު ފުލުހުންނާއި ކުރިމަތިލުމަކީ ޢާންމު ކަމެކެވެ.\nފެބުރުއަރީ 15, 2018 17:27\nޑ ދެން ކީވެ ތޯ ޕީޕީއެމް ގެ ޖަލްސާތައް ބާއްވަނީ ކޮބަތޯ އިންސާފް\nފެބުރުއަރީ 15, 2018 20:29\n16 ފެބުރުވރީ ޗޮކުން... ކާހިނު ނަޝީދު ހެއްހެއްހޭ\nފެބުރުއަރީ 15, 2018 17:36\nމުޒާހަރާ ކުރާނަން. އެއްވުންތައްވެސް ބާއްވާނަން. ހަމައެކަނި ޑީފެކްޝަނަކަށް އެކަނިއެއްނޫ އެއްވުންތައް ބޭއްވޭނީ. އެސްއޯއީ އަކީ ވޮއިޑްއޮފް އެބެނިޝިއޯ ކަމެއް.\nޕީޕީއެމްގެ ޑީފެކްޝަނަށް އެއްވުންތަކާއި ޖަލްސާތަށް ބޭއްވުމަށް ފުލުހުން ފުރުސަތު ދެންޏާ، ގުޅިފައިވާއިދިކޮޅު ޕާޓީތަކަށްވެސް އެއްވުމާއި ޖަލްސާތަކާށް ފުރުސަތު ދޭންޖެހޭނެ. އަމަލުކުރަންވާނީ އެންމެންނާއިމެދު ހަމަހަމަކަމާއި ޢަދުލުއިންސާފުގެ އުސޫލުން. މިކަންކަމަށް ފުލުހުންނަށް ނަސޭހަތްތެރިވެ ގޮވާލަން. ގައިރުގާނޫނީ އަމުރުތަކަށް ތަބާނުވުމަށް ގޮވާލަން.\nފެބުރުއަރީ 15, 2018 17:38\nނަޝީދު ހަލާކުކޮށް ދެއްވާށި... އާމީން.\nނަޝީދުގެ އައުވާނުން ނަށް ހެޔޮ ވިސްނުން ދެއްވާށި. އާމީން\nނަޝީދަކީ ވެރިކަމާ މޮޔަވެފަ ހުރި އެއްޗެއް ގޮތުގައި ލައްވަވާ، ދުވަހެއްގެ ކޮޅުންވެސް އެކަލޭގެ އުފާވާނެ ކަމެއް އޭނަގެ ހަޔާތުގަ ނުލައްވާށި. އާމީން\nފެބުރުއަރީ 15, 2018 18:45\nޜީނދޫބައިގަނޑުވެސް ހަރުގޭގަ ބާއްވަން އެބައޮތް ފުސަތު\nފެބުރުއަރީ 15, 2018 18:06\nފެބުރުއަރީ 15, 2018 18:14\nކިހާ ދެރަކަމެއް! ވެރިކަމާ ހެދި3މީހަކު ވަހުތާނެއްހެން އެނބުރެނީ ކިހިނެތް ވެގެންތޭ... ރައްޔިތުންނަށް ހެޔޮ އެދެންޏާ ވޯޓް ފޮށްޓާ ހަމައަށް ދޭބަލަ. އަބަދު އެއްމެނަކަށް ޝޯޓްކަޓެއް ނުލިބޭނެ ރަޢީސްކަމަށް އަންނާކަށް. ހިފާ ހައްޔަރުކުރާ ހުށި!!!!!!!!\nފެބުރުއަރީ 15, 2018 18:15\nފެބުރުއަރީ 15, 2018 18:28\nތިވީގޮތުން ކޮންމެހެން ތިމުޒާހަރާއަށްދާން މަޖުބޫރުވީތާ! ފުލުހުން މެޗުއަރ ބަޔަކަށްވާނީ ކޮންދުވަހަކުންބާއޭ ހިތައްއަރާ!!\nފެބުރުއަރީ 15, 2018 18:59\nޜައީސް އަށް ގޮވާލަން މުޒާހަރާ ކުރަންޖާގަ ނުދޭށޭ...\nފެބުރުއަރީ 15, 2018 19:51\nޕީޕީއެމްގެ ޖަލްސާތަކުގައި ސަލާމަތީ ބާރާ ދިމާކުރުމާއި މަގުމައްޗަށް ނުކުމެ މޮޔަ ގެރިތަކެއް ދުވާހެން ކޮޅުކޮޅަށް މީހުން ދުވެ ނުހަދާ. މީ ޕީޕީއެމް އާއި އިދިކޮޅޭމެނާހުރި ތަފާތަކީ. ސާފުވެއްޖެދެއްތޯ.\nފެބުރުއަރީ 15, 2018 20:28\nފެބުރުއަރީ 15, 2018 20:30\nދެން ކީވެ ތޯ ޕީޕީއެމް ގެ ޖަލްސާތައް ބާއްވަނީ ކޮބަތޯ އިންސާފް ބޭއިންސާފު،،،،،،އަންދާގާނޫނު\nފެބުރުއަރީ 15, 2018 20:35\nމުޅި ރާއްޖޭގައި މުޒާހަރާ ކުރާ ގޮތަކަށް ހަމަޖެހިފައެއް ނެތް. ރާއްޖޭގެ ބައެއް ތަންތަނުގައި މުާހަރާ ކޮށްފާނެ.\nފެބުރުއަރީ 15, 2018 21:05\nވަރަށް ރަގަޅު ނިންމުމެއް... މި ރާއްޖޭގެ އަމަން އަމާންކަމާއި ސުލްޙަ މަސްލަހަތު ހިފެހެއްޓުމަށް ދިވެހި ސިފައިން ތިކުރައްވާ ޤައުމީ ޖިޙާދަށް ހަމަ އައްސަރިބަހާ ސާބަސް.. ޝުކުރިއްޔާ ޤައުމު\nފެބުރުއަރީ 15, 2018 23:07\nވ. އަވަހަށް ޖިހާދު އަނެއްކޮޅަށް އެބުރޭތަން ފެންނާނެ! މީ ވ. ވާހަކަ.. ޕަކާސް\nފެބުރުއަރީ 15, 2018 21:30\nޕީޕީމ އަކުން ނުގޮވައޭ ގައުމުގަ ހުޅު ރޯ ކުރާކަށް. ބޭރުގެ ލަޝްކަރު ގެންނާކަށް. ބަގާވާތް ކުރާކަށް..... . ޢެންޑީޕީ ލަޝަކަރު ގޮވައިގެން ފުލޮރިޑާ އަށް ދޭބަލަ. އެތާ އެބައުޅޭ އިސްކޫލެއްގެ އެތައް ކުދިންތަކެއް މަރައިލައިގެން. ކެޗަޕު ހުންނާނެ އިސްތިގުބާލުގަ.\nޖަލްސާ ބާއްވާކަށް ހުރަހެއް ނެތް! މުޒާހަރާއާ ޖަލްސާ ތަފާތ އިނގޭތޯ ؟ ޖަލްސާ ބާއްވަންވީ ހަމަ!\nނުޢައިމު / ވިލިމާލެ\nފެބުރުއަރީ 15, 2018 21:54\nޖަގަހަތަކުގައި ޖަލްސާ ބާއްވާކަށް ފުލުހުން ހުރަހެއް ނާޅައެވެ. މުޒާހަރާކުރުމާ ޖަލްސާބޭއްވުމަކީ ވަރަށް ތަފާތު ދެކަމެކެވެ. ޕީޕއެމް އިން މުޒާހަރާކުރާތަނެއް ނުފެނެއެވެ. ފެންނަނީ ޖަގަހަތަކުގަޔާ ހުސްބިންތަކުގައި އެއްތަނެއްގަ އިށިންދެ ތިބެ ޖަލްސާކުރާތަނެވެ. އިދިކޮޅުފަރާތްތކަށްވެސް މި ފުރުޞަތު އެބަ އޮތެވެ.\nދިވެހި ދަރިއެއްގެ އަމާ\nފެބުރުއަރީ 16, 2018 10:55\nމޮޔަނުވޭ. ކޮންމެކަމެއް އިލްހާމްވާގޮތަށް ތިކަންވެސް އިލްހާމްވީ ދޯ


އޭނާއަކީ މިލިއަނަރެކެވެ. މެކްސިކޯގައި އެންމެ ފުޅައުދާއިރާއެއްގައި ރެސްޓޯރަންޓްތައް ހިންގާ އެއް ޗޭނުގެ ވެރިޔާއެވެ. އޭނާއަށް ކެންސަރުޖެހި ފަރުވާ ހޯދަމުން ދިއަ ދުވަސްތަކުގައި އެއްވެސް ރެސްޓޯރަންޓަކަށް ނުގޮސް ދުވަސްތަކެއް ހޭދަކޮށްލުމަށްފަހު އެއް ދުވަހަކު ފަޤީރެއްގެ ހެދުން އަޅައި ފަޤީރަކަށް ހެދިގެން ރެސްޓޯރަންޓަކަށް ދިއައެވެ.\nނަމަވެސް އެތަނަކަށް އޭނާ ނުވެއްދިއެވެ. ހަޑިބަސްތައް ބުނެ ބޭރުކޮށްލީއެވެ. ދެވަނަ ރެސްޓޯރަންޓަށް ދިއުމުންވެސް ކަންތައްކުރީ ހަމަ އެފަދަ ގޮތަކަށެވެ. އެތަނުގެ ބޮޑު ކައްކާ އައިސް އޭނާ ދެންމެ އުކާލި ކާތަކެތި ކުނިވަށިގަނޑުގައި ހުންނާނެކަމަށާއި ހޮވައިގެން ކެއުން މާރަނގަޅުވާނެކަމަށްވެސް ބުންޏެވެ.\nއެބަސްތައް އަޑުއިވުމުން ވަރަށް އަސަރުކުރިއެވެ. މިފަދަ ބަސްތައް އެބުނަނީ ހަަމަ އޭނާގެ މުވައްޒިފުންކަމަށްވުމުން ވަރަށް ދެރަވިއެވެ.3ވަަނަ ރެސްޓޯރަންޓަށް ދިއުމުން ވެސް ކަންތައްކުރީ ހަމަ އެފަދަ ގޮތަކަށެވެ.4ވަނަ ރެސްޓޯރަންޓުގެ މެނޭޖަރު ވަރަށް ތަފާތެވެ.\nއެތަނުގައި ވަކިން މޭޒެއް ބަހައްޓައި އޭނާ ބޭނުންވާހައި އެއްޗެއް ކާން ދިނުމަށްފަހު ބިލްވެސް އަދާކުރީއޭނާއެވެ. އެހެންވެ އެ ޒުވާނާ އެގޮތަށް ކަންތައްކުރީ ކީއްވެގެންތޯ ސުވާލުކުރުމުން ޒުވާނާ ކިޔައިދިނެވެ. "އަހަރެންނަކީ ކުރިން ހަމަ މިވިޔަފާރި އަމިއްލައަށް ކުރި މީހެކެވެ. ވިޔަފާރި ބަނގުރޫޓްވުމުން ވަޒިފާއެއް ހޯދަން ހިނގަނިކޮށް މިތަނުން ވަޒީފާއެއް ލިބުނީއެވެ. އަހަރެން އަބަދުވެސް ފަޤީރުންނާއިމެދު ހަމްދަރުދީވަމެވެ. ފޯރުކޮށްދެވެން އޮންނަ އެހީތެރިކަމެއްވެސް ފޯރުކޮށްދެމެވެ."\n"ފަޤީރު" މީހާ އެތަނުން ނުކުތީ ޒުވާނާގެ ނަމާއި އިތުރު މައުލޫމާތު އޮޅުންފިލުވައިގެންނެވެ. އަނެއް ދުވަހު އޭނާ މައި އޮފީހަށް ގެންގޮސް ކުންފުނީގެ ސީއީއޯގެ މަޤާމް އޭނާއަށް ދިނެވެ. އަދި ދެން އޭނާ ތިއަ3ރެސްޓޯރަންޓުގެ ހުރިހާ މުވައްޒިފުން މަޤާމުން ވަކިކޮށް އަލުން މުވައްޒިފުން ވެއްދިއެވެ.\nމީގެ އިތުރުން މިލިއަނަރަކީ ދަރިއެއް ނެތް މީހަކަށްވާތީ އެ ޒުވާނާއަކީ އޭނާގެ ދަރިއެއްކަމުގައި ކަނޑައެޅިއެވެ. އެއްފަހަރުން ބޮޑު މިލިއަނަރަކަށްވެވުނީއެވެ.\nމިއީ ސޯޝަލް މީޑިއާއިން އަޅުގަނޑު ކިޔާފައިވާ ވާހަކައެއްގެ ޚުލާޞާއެކެވެ. އަޅުގަނޑު މިވާހަކަ މިއަދުނޫހުގެ ކިޔުންތެރިނާ ހިއްޞާ މިކުރީ ފަޤީރުން ފެނުމުން ކައިރިވާންވެސް ޖެހިލުންވާ މީހުން އަޅުގަނޑުމެންގެ ތެރޭގައިވެސް އެބަ އުޅެއެވެ. އޭނާއަށް ރުފިޔާއެއް ދިއްކޮށްލައިފިނަމަ ބައްޔެއް އަރައިފާނެ ކަމަށް ބިރުގަންނަ މީހުން އެބައުޅެއެވެ. އަދި ފަޤީރަކު ސަލާންޖަހައިފިނަމަ ނުބައި ބަސްތައް ބުނާ މީހުންވެސް އެބައުޅެއެވެ.\nއަޅުގަނޑުގެ އާދޭހަކީ މިވާހަކައިން ޢިބްރަތް ޙާޞިލުކުރުމެވެ. ނިކަމެތިންނަށް އެހީތެރިވާށެވެ! އެކަމުގެ ފައިދާ ތިމާއަށް ކުރާނީ ކޮންފަދައަކުންކަން ނުވެސް އެނގޭނެއެވެ! ނުވެސް އެނގިހުއްޓައި ކޮންމެ ފަދަ ނިޢްމަތެއްވެސް ދެއްވަވައިފާނެއެވެ. ކިތަންމެ ބޮޑު ރަޙްމަތެއްވެސް ލައްވަވައިފާނެއެވެ.\n- އަމީނާ އިބްރާހީމް / މިއަދުނޫހުގެ ކިޔުންތެރިއެއް\nއުންމަތަށް ދޫކުރެއްވެވި އެންމެ އަގުހުރި ފިލާވަޅުތަކުގެ ތެރެއިން މާތް ރަސޫލާ ޞޢވ, ގެ ކެތްތެރިކަން: 2\nދިވެހިންނަށް ހިދާޔަތު ދެއްކެވީ އެއްވެސް މަސައްކަތަކާ ނުލާ! ދޫކޮށްލަން ހެޔޮނުވާނެ!: ޝައިޚް އަޙްމަދު ސަމީރު\nޤިޔާމަތުގެ ވާހަކަ (10): ޤަބުރުސްތާނަށް ޒިޔާރްތަކުރާއިރު ސަމާލުކަންދޭންޖެހޭ ބައެއް ކަންކަން


Juventus ge aiy dhashuve Milan ge balinuvumuge silsilaa ah nimumeh | Mihaaru\nކުޅިވަރު / އިޓާލިއަން ލީގު\nޔުވެންޓަސްގެ އަތްދަށުވެ މިލާނުގެ ބަލިނުވުމުގެ ސިލްސިލާ އަށް ނިމުމެއް\nޔުވެންޓަސްގެ ޕައޮލޯ ޑީބަލާ (މ) އަތުން ބޯޅަ ހޯދަން އޭސީ މިލާނުގެ ފްރޭންކް ކެސީ (ވ) އާއި ކެޕްޓަން އަލެސިއޯ ރޮމަނޮލީ މަސައްކަތްކުރަނީ. --ފޮޓޯ: އޭއެފްޕީ\n07 ޖެނުއަރީ 2021 - 10:17\nމިލާން (ޖެނުއަރީ 7) – ޗެމްޕިއަން ޔުވެންޓަސް އަތުން 3-1 އިން ބަލިވެ އިޓާލިއަން ލީގުގައި އޭސީ މިލާނުގެ ބަލިނުވުމުގެ ސިލްސިލާ އަށް 27 މެޗަށް ފަހު ނިމުމެއް އަތުވެއްޖެ އެވެ.\nއެ ޓީމު އެންމެ ފަހުން ބަލިވީ މިދިޔަ އަހަރުގެ މާޗު މަހުގެ 8 ވަނަ ދުވަހު ޖެނޯއާ އަތުން 2-1 އިންނެވެ. އޭގެ ފަހުން މިދިޔަ ސީޒަނުގައި ބަލިނުވެ 12 މެޗު އަދި މި ސީޒަނުގައި 15 މެޗު ފުރިހަމަކުރި އެވެ.\nތާވަލުގެ އެއް ވަނައިގައި އޮތް މިލާން ރޭ ބަލިވި ނަމަވެސް އެ ޓީމަށް އޮތް ހިތްހަމަޖެހުމަކީ ދެ ވަނައިގައި އޮތް އިންޓަ މިލާން ރޭ ސަމްޕްޑޯރިއާ އަތުން 2-1 އިން ބަލިވުމެވެ. އެހެންވެ މިލާނަށް ތާވަލުގެ އެއް ވަނައިގައި އެއް ޕޮއިންޓުގެ ލީޑު ވަނީ ދެމެހެއްޓިފަ އެވެ.\nމިލާން 16 މެޗުން 37 ޕޮއިންޓް ހޯދައިގެން އެއް ވަނައިގައި އޮތްއިރު އިންޓަ ދެ ވަނައިގައި އޮތީ 16 މެޗުން 36 ޕޮއިންޓް ހޯދައިގެންނެވެ. މިލާނާއި އިންޓަ ބަލިވުމުގެ ފައިދާ ނަގައި ރޯމާ ވަނީ 16 މެޗުން 33 ޕޮއިންޓް ހަމަކޮށް އެ ދެ ޓީމާ ގާތްކޮށްފަ އެވެ. އިއްޔެ ރޯމާ މޮޅުވީ ކްރޮޓޯނޭ އަތުން 3-1 އިންނެވެ. ޔުވެންޓަސް އޮތީ 15 މެޗުން 30 ޕޮއިންޓާ އެކު އެވެ. އެ ޓީމަށް އިތުރު މެޗެއް އޮތުމުން އަދި ކުރިއަށް އެރުމުގެ ފުރުސަތު އެބައޮތެވެ.\nރޭ ޔުވެންޓަސްއާ ދެކޮޅަށް މިލާން ނުކުތީ އަނިޔާ އާއި ކޮވިޑުގެ ސަބަބުން، ފުރަތަމަ އެގާރައިގައި އާއްމުކޮށް ކުޅޭ ފަސް ކުޅުންތެރިން ނެތި އެވެ. އޭގެ ތެރޭގައި ފޯވާޑް ޒަލަޓާން އިބްރަހިމޮވިޗް ހިމެނެ އެވެ.\nމިލާނުގެ ކުރީގެ ކުޅުންތެރިޔާ އަންދްރޭ ޕިރްލޯ މިހާރު ކޯޗުކޮށްދޭ ޔުވެންޓަސް އަށް މެޗުގައި 18 ވަނަ މިނެޓުގައި ލީޑު ނަގައިދިނީ ފެޑެރިކޯ ޗިއެސާ އެވެ. މިއީ ޕައޮލޯ ޑީބަލާ އުފެއްދި ފުރުސަތެއްގައި އޭނާ ޖެހި ގޯލެކެވެ. އެއަށް ފަހު މިލާނުން ކޮންޓްރޯލް ނަގައި، އިއްޔެ މެދަށް ކުޅެމުން ދިޔަ ފުލްބެކް ޑެވިޑޭ ކަލަބްރިއާގެ ގޯލުން އެއްވަރުކުރި އެވެ. އެކަމަކު މި ގޯލް ޖެހި ހަމަލާ އުފެއްދީ ހަކާން ޗަނައޮގްލޫ ފައުލެއް ކޮށްގެން ހޯދި ބޯޅައަކަށް ވާތީ ލަނޑު ބާތިލްކުރަން ޔުވެންޓަސް އިން އެދުނެވެ. އެކަމަކު ރެފްރީ ނިންމީ އެއީ ސައްހަ ގޯލެއް ކަމަށެވެ.\nދެ ވަނަ ހާފުގައި ވެސް މިލާނުން ރަނގަޅަށް ކުޅެމުން ދަނިކޮށް ޔުވެންޓަސްގެ ޗިއެސާ އެ ޓީމަށް 62 ވަނަ މިނެޓުގައި އަލުން ލީޑު ނަގައިދިނެވެ. މިލާން އަލުން މެޗުގެ ތެރެއަށް ވަންނަން ކުރި މަސައްކަތަށް ހުރަސް އެޅުނީ ބަދަލު ކުޅުންތެރިޔާ ވެސްޓަން މެކްކެނީ ޖެހި ގޯލުންނެވެ.\nއިޓާލިއަން ލީގު އޭސީ މިލާން\nސާބަހޭ ޔުވޭ.އިރާދަކުރެއްވިޔާ ލީގް ކާމިޔާބް ކުރެވޭނެ.އިންޝާﷲ.\nރޮނާދާހާ ޓީމަކަށް ސަޕޯޓް ކުރަންދޯ.


ރައީސަށް މަރުހަބާ ދަންނަވަން ސްކޫލް ދަރިވަރުން ނެރުނީ އެޑިއުކޭޝަނުގެ އުސޫލުތަކާއި ހިލާފަށް!\nނާހިލް އަހްމަދު 20 ނޮވެމްބަރު 2020 13:46\nރައީސް ހޯރަފުއްޓަށް އިއްޔެ ކުރެއްވި ޒިޔާރަތުގެ ތެރެއިން\nހއ. ހޯރަފުށީ އެއާޕޯޓު ހުޅުވަން ރައީސް އިބްރާހިމް މުހައްމަދު ސޯލިހް އެ ރަށަށް ވަޑައިގެންނެވިއިރު ރައީސަށް މަރުހަބާ ދަންނަވަން ސްކޫލް ދަރިވަރުން ނެރެފައިވަނީ އެޑިއުކޭޝަން މިނިސްޓްރީން އެގޮތަށް އަމަލު ނުކުރަން އަންގާފައިވަނިކޮށެވެ.\nއެޑިއުކޭޝަން މިނިސްޓްރީން 2018 ވަނަ އަހަރުގެ ޑިސެމްބަރު މަހު ނެރުނު ސާކިއުލާއެއްގައި ވަނީ، ސަރުކާރުގެ އިސް ބޭފުޅުން ރަށްރަށަށް ވަޑާއިގަންނަވާއިރު މަރުހަބާ ދެންނެވުމަށް ދަރިވަރުން ނެރެގެން ނުވާނެ ކަމަށެވެ. އަދި އެގޮތަށް ދަރިވަރުން ނެރެ ގިނަ ވަގުތު ކޮޅަށް ބޭތިއްބުމާއި އަވީގަތި ބޭތިއްބުމަކީ ދަރިވަރުންގެ ސިއްހަތަށް ނޭދެވޭ އަސަރު ކުރާ ކަމެއް ކަމަށްވެސް އެޑިއުކޭޝަން މިނިސްޓަރު ޑރ.އައިޝަތު ސޮއި ކުރައްވައި ނެރުނު ސާކިއުލާގައިވެއެވެ. އަދި އެގޮތަށް ދަރިވަރުން ބޭނުން ކުރުމުން، އެ ދަރިވަރުންނާއި ބެލެނިވެރިންގެވެސް ވަގުތު ވަރަށް ބޮޑަށް ގެއްލިގެންދާކަމަށް އެ ސާކިއުލާގައި ފާހަގަކޮށްފައިވެއެވެ.\nއެގޮތަށް މިނިސްޓްރީން އަންގާފައިވީނަމަވެސް ރައީސް ސޯލިހް ހޯރަފުއްޓަށް ކުރެއްވި ދަތުރުފުޅުގައި އެމަނިކުފާނަށް މަރުހަބާ ދަންނަވަން ގިނަ އަދަދެއްގެ ދަރިވަރުން ވަނީ ގަދަ އަވީގައި ބައިތިއްބާފައެވެ. އަދި ގިނަ އިރުތަކެއް ވަންދެން އެކުދިން އެތާ ތިބި އިރު މިކަމާ ގުޅިގެން ގިނަ ބައެއްގެ ފާޑުކިޔުން ވަނީ އަމާޒުވެފައެވެ.\nރައީސް މައުމޫންގެ ވެރިކަމުގައި މިގޮތަށް ސްކޫލް ދަރިވަރުން، އެމަނިކުފާނަށް މަރުހަބާ ދަންނަވަން ނެރުމުން، އެކަމާއި ދެކޮޅަށް އެންމެ ބޮޑަށް ފާޑުކިޔާފައިވަނީ މިހާރު ވެރިކަން ކުރާ އެމްޑީޕީގެ އިސް ބޭފުޅުންކަން ފާހަގަކޮށްލެވެއެވެ.\nރައީސް ސޯލިހް އެޑިއުކޭޝަން މިނިސްޓްރީ\nDecember 11, 2019 15:25:09\nމިނިސްޓްރީތަކަށް ޒިޔާރަތް ކުރުމުގެ ޕްރޮގްރާމެއް ރައީސް ސޯލިހް ފައްޓަވައިފި\nFebruary 02, 2020 20:49:42\nޤުރުއާން މާއްދާއެއްގެ ގޮތުގައި ކިޔަވަން ޖެހުނަސް ޓެސްޓު ހަދާކަށް ނުޖެހޭ!\nJanuary 12, 2020 12:21:12\nރައީސް ސޯލިހް އިއްޒުއްދީން ސްކޫލް ހުޅުވައިދެއްވައިފި\nމެމްބަރު މަޖުބޫރުކޮއްގެން ކުރުވިކަމެއް ދެން ލަލާ\nޚަބަރު ލިޔާނީ ޒިންމާދާރު ކަމާއެކު ކަން ހިނގާދިޔަގޮތް އޮޅުންފިލުވައިގެން\nވަރަށް ފުރިހަމަ ޚަބަރެއް.. ނަމަވެސް ދަރިވަރުން ނެރެން އެންގި ސްކޫލުގެ ބަހެއް ހިމަނާލިނަމަ އިތުރަށް ފުރިހަމަ ވީސް


Firumaaladheyshey, Episode 68\n9 ޑިސެންބަރ 20182ކޮމެންޓް\nއުއްމީދާއެކު ރާނިޔާ ބަލައިލީ ހައްވާފުޅުގެ މޫނަށެވެ. ފެނުނީ ބަލަން ބޭނުންވި މަންޒަރެއް ނޫނެވެ. ހައްވާފުޅު ހިތުގައިޖެއްސުމަކީ ރާނިޔާގެ މަގުޞަދެއްނޫނެވެ. މާޔޫސްކަމުގެ ކުލައެއް ހައްވާފުޅުގެ މޫނުން ފެންނާން ރާނިޔާ ބޭނުމެއްނޫނެވެ.\n"ވަރަށް ބޮޑަށް މަޢާފުކުރޭ މަޔާމަންމާ.. އަހަރެންގެ މަގުޞަދަކީ މާޔާމަންމައާއި މާޔާ ނިކަމެތިކޮށް، ދަށްކޮށްލުމެއްނޫން.. އަހަރެން ދެކެނީ މިއީ އެއްއާއިލާއެއްކަމަށް.. އަހަރެން ބޭނުމީ އަހަރުމެންގެ ދަރީން ވަރަށް އުފަލުގައި ދިރިއުޅުން.. އީތަން ބައްޕަ އަހަރެން މިއަދު މިގެއަށް ފޮނުވީ ވަރަށް އުއްމީދުގައި.. މިކަމުގައި އަހަރެން ފެއިލްވެއްޖެނަމަ، އޭނާ ވަރަށް ބޮޑަށް މާޔޫސްވާނެ.. އެހެން ނުހަދާނަން ދޯ މާޔާމަންމާ" ރާނިޔާވެސް ދެރަވިއެވެ. ނަމަވެސް ކުރަންއައި މަސައްކަތުގައި ފަހަތައްޖެހޭކަށް އަދިނުވާކަމަށް ރާނިޔާ ނިންމިއެވެ.\n"އަހަރެން ރެއާއިދުވާލު މާޔާކައިރީގައި މިދައްކާވާހަކައަކީ، އަހަރެންގެ ބައްޔަކީ އެކުދިންގެ ބަލިކަށިކަމެއްކަމުގައި ނުހަދާށޭ.. މާޔާކައިރީގައިބުނަން، މަންމައަކީ ދަރީންގެ ލޯބި ލިބިގެން ދުނިޔޭގައި އުޅެ، ނިމިދާނެމީހެކޭ! އެއީ މިފަދަ ޒަމާނެއްގައި ކޮންފަދަ ނިޢުމަތެއް.. އެހެންވީމައި އެކުދިންވެސް އަހަރެންވެސް އެކަމަށް އުފާކުރަންވާނެ! އަހަރެންނާއި ހެދި، އެކުދިންގެ އުފަލަށް ހިޔަންޏެއްއެޅޭކަށް ބޭނުމެއްނޫން.. އަހަރެންގެ އޮޕަރޭޝަނަށް މާޔާ، ވަރަށް ހިތްވަރާއެކު މަސައްކަތްކުރާކަން އަހަންނަށްއިނގޭ.. ތަންތަނަށް ނުދުވެ، މީހެއްގެ ފައިބުޑަށް ނުވެއްޓި މިކަންކޮށްދެވޭތޯ އެމަންޖެ އެއުޅޭނީ" ހައްވާފުޅު ރޮނީއެވެ.\n"ތިއީވެސް ވަރަށް ވިސްނޭ މަންމައެއް.. އެހެންވީމައި މިކަންކުރާން އެއްބަސްވެބަލަ! އަހަރެން މިބުނަނީ ހުރިހައި ޚަރަދެއްކުރާނީ އަހަރުމެން ދެމަފިރިންނޭ.. މިންވަރުފުޅުގައި ކޮންފަދަ ކަންތައްތަކެއް ހުރެގެންކަމެއް ނޭގެ، އަހަރެންނަށް އެހީތެރިކަމެއް އެންމެ ބޭނުންވި ވަގުތު، މާޔާގެ އެހީތެރިކަން ލިބުނީ.. އެއީ ކިތަންމެ ފައިސާއެއް ހުއްޓަސް، ހިތްވަރެއް ނެތިއްޔާ ހާސިލްވާނެކަންކަމެއްނޫން.. އެކަމަކު ދެކިބަލަ! ދެކިބަލަ މާޔާގެ ކުޅަދާނަކަން.. އެމީހުން އެތިބީ ކަކޫމައްޗަށް ތިރިކޮށްފައި.. އެކަން އަހަރެންގެ ހަށީގައި ވިންދުހުއްޓައި ހަންދާންނުނެތޭނެ.." ރާނިޔާގެ އަޑުގައިހުރި ޔަގީންކަމާއި ހިތްވަރުން ހައްވާފުޅުވެސް ޢިބްރަތް ލިބިގަތެވެ.\n"ކޮންމެއަކަސް، މިކަމައިގެން ކުރިއަށްދާންހިނގާ... މިހާރުވެސް މާގިނަދުވަސްވެއްޖެ! ދެން އިތުރަށް ތިކަމުގައި ވޭންއަޅަން ބާއްވާކަށް އަހަރެންނަށް ގަބޫލެއް ނުވެވޭނެ.." ޔަގީންކަމާއެކު ރާނިޔާ އެބުނަނީ ހުރިހައި ޚަރަދެއްކޮށްދޭނެކަމަށެވެ. ހައްވާފުޅަށް ދަތިވަނީ ގޮތެއް ނިންމާށެވެ. މާޔާއަކީ ތަފާތު މިޒާޖެއްގެ ކުއްޖެކެވެ.\n"މާޔާއާއި ވާހަކަދައްކާލާފައި ވަކިއެއްޗެކޭ ބުނަންތަ؟" ވަރަށް ނުކެރިފައި ހައްވާފުޅު އަހައިލިއެވެ.\n"ނޫނޭ! މާޔާއާއި ވާހަކަދެއްކުމަކީ އަހަރެންގެ ކަމެއް.. މާޔާމަންމަ ކޮށްދޭންވީކަމަކީ މިކަމާއި އެއްބަސްވުން.. ދެންހުރި ހުރިހައިކަމެއްގެ ޒިންމާއަހަރެން އުފުލާނަން" ރާނިޔާގެ އަޑުގެ އޯގާތެރިކަން ހައްވާފުޅުގެ ފަރުވާއަށް ޝިފާއެއްކަމުގައި ފުދެއެވެ. ހައްވާފުޅުގެ ލޮލުންބޮލުން އެކަމާއި އެއްބަސްކަމަށް ބުންޏެވެ.\n"ދެންއޮތީ މިއަށްވުރެން ބޮޑު ކަމަކު އެދުން.. މިކަމަށްވެސް ރުހެންވާނެ" ކަރުނައިގެ ތެރެއިންވެސް ރާނިޔާ ހީނލިއެވެ.\n"އެއީ..! އެކުދިންގެ ކައިވެންޏަށްފަހު ހައްވާފުޅު އުޅެންވާނީ އަހަރެންނާއި އެއް ފުރާޅެއްގގެ ދަށުގައި.. އޭރުން އަހަރުމެން ދެމީހުންވެސް އެކަނިވެރިނުވާނެ.." ހައްވާފުޅަށް ބަލައިލެވުނީ ވަށައިގެންވީ ހަތަރުފާރަށެވެ. ގެއާއި ގޯތި ދޫކޮށްލާފައި އެހެންތާކަށް ދާނެ ޚިޔާލެއް ހުރިހެން ހިޔެއްނުވެއެވެ.\n"ތިބުނީ..!" ހައްވާފުޅު ބުނަން އުޅުނުއެއްޗެއް ރާނިޔާއަށް އެނގުނެވެ. ލޮލުންބޮލުން އާއެކޭބުނުމަށް އިޝާރާތްކުރީ އެހެންވެއެވެ. ވަރަށް މަސައްކަތުން، ރާނިޔާ ބޭނުންވި ހުރިހައި ކަމަކަށް ހައްވާފުޅު އެއްބަސްކުރުވިއެވެ.\n"ހޫމް.. މިބުނަނީ އެކުދިންގެ ކައިވެންޏަށްފަހު އަދި ހައްވާފުޅުގެ އޮޕަރޭޝަނަށްފަހު ދެން ބަދަލުވާންވާނީ އަހަރުމެންގެ ގެއަށޭ.. އޭރުން އިރާދަކުރެއްވިއްޔާ، މި ގެ ހެދުމުގެ މަސައްކަތް އަހަރުމެންނަށް ފަށައިގަނެވޭވަރުވާނެ.. އަހަރެން ދުވަހަކުވެސް ނޭދެން، އީތަންއާއި މާޔާ ވަކިވާކަށް! އެއްއާއިލާއެއްގެ ގޮތުގައި އަހަރުމެންނަށް ދިރިއުޅުން ކުރިއަށްގެންދަން އެއްވެސް ހުރަހެއް އޮތްކކަމަކަށް އަހަރެން ގަބޫލެއްނުކުރަން.. މިއަދު މިވާހަކަ މިދެއްކީ ވަރަށް ބޮޑަށް މަޝްވަރާކޮށްފައި.. އަހަރެންގެ ފިރިމީހާ ބޭނުންވާ ގޮތް މިއީ.." ހައްވާފުޅުގެ ލޮލުގެ ހިމަކޮޅުންވެއްޓުނު ކަރުނަތިކި ފޮހެލައިދިނީ ރާނިޔާއެވެ.\n"އުރަމަތީގެ ކެންސަރަކީ ވޭންބޮޑު، ނުރައްކާތެރިކަމެއް.. ވީއެންމެ އަވަހަކަށް ތިކަމުން ސަލަމާތްވުމަށް އަހަރުމެން އެންމެން މަސައްކަތްކުރަންވީ ވަގުތަކީ މިއީ.. އިންޝާﷲ އެއްވެސް މީހެއްގެ ގާތަށްގޮސް ސަލާމްނުޖެހިޔަސް، އަހަރުމެންނަށް މިކަންކުރެވޭނެވަރުގެ ތަނަވަސްކަން މިވަގުތު ﷲމިންވަރުކުރައްވައިފި.. ތިން ރިސޯޓެއްގެ މަސައްކަތްނިމި، އެ ތިންތަނުންވެސް އެއްފަހަރާ ފައިސާ ލިބިއްޖެ! އިންމަ ގަބޫލުކުރީ އެކަން އެގޮތަށް އެހައިފުރިހަމަކޮށް އެދިމާވީ، އެހެންމީހުންގެ ރިޒްޤުވެސް އޭގައި ހިމެނޭތީކަމަށް.. އެހެންމީވައި އަހަރެންގެ މަސައްކަތް އަހަރެން މިއަދުން ފެށިގެން ކުރިއަށްގެންދާނަން.. ދަތުރަށް ތައްޔާރުވާންވީ!" އޯގާތެރިކަމާއެކު ހައްވާފުޅުގެ އަތުގައި ފިރުމާލަމުން ރާނިޔާ ވާހަކަދެއްކިއެވެ.\n"އަދި ނޭގެ ކޮންތާކުންކަމެއް! އެކަމަކު މާލެއަކުން އޮޕަރޭޝަން ނުކުރާނަން.. އަހަންނަށްއިނގޭ މިހުރިހައި ދުވަހުވެސް މާޔާ އިންތިޒާރުއެކުރަނީ ރާއްޖެއިން ބޭރުން ރަގަޅު ތަނަކުން ތި އޮޕަރޭޝަން ކުރެވޭނެވަރު ވަންދެން.. އެހެންނޫންނަމަ، އެހައި ބުރަކޮށް މަސައްކަތްކޮށް، މަންމައަށްޓަކައި އެވަރުގެ ޤުރުބާނީއެއް މިޒަމާނުގައި ދަރިޔަކު ނުވާނެ.. އެއީ ވަރަށް އަޚްލާގު ރަގަޅު ދަރިއެއް.. އެއީ އަހަރުމެންގެ އުއްމީދު!" ވަރަށް ފަޚުރުވެރިކަމާއެކު ރާނިޔާ ބުނެލިއެވެ.\nގަދައަވީގައި މަސައްކަތްކުރުމަށްފަހު، ލިބުނު ބްރޭކް ވަގުތުގައި އިންމަ އޮށޯތީ، ބީޗް ޗެއަރއެއްގައެވެ. ރާނިޔާއަށް ގުޅާލުމުން ފޯނަށް ޖަވާބުނުދޭތީ މެސެޖްކޮށްލީ، އަރާމުކޮށްލުމަށް ކުޑަވަގުތުކޮޅަކަށް ޖައްސައިލަނީކަމުގައެވެ. އަޅައިގެން އޮތް ތޮފި މޫނުމަތީގައި ބާއްވާލާފައި އިންމަ ހަމަޖެހިލިއެވެ. ވެފައިހުރި ވަރުބަލިކަމުގެތެރެއިން ގަދަ ނިދީގެ ދުނިޔެއަށް ދަތުރުކުރެވުނުގޮތްވެސް ނޭގުނެވެ. ވަށައިގެންވީ ގަސްތަކުގެ ހިޔަލުގައި، ގުދުރަތީ ސާފުވައިގެތެރޭގައެވެ. ހިމުން ދޮންވެލިގަނޑާއެކު ރާޅުތައް ކުރަމުންދިޔަ ސަމާސާގެ އަޑެއް އިންމައަކަށް މިހާރަކު ނީވެއެވެ. އަސުރުނަމާދުވެސް ކޮންގެން އޮތަތީވެ، ބޮލަށް އުނދަގޫވެދާނެ އެއްވެސް ޒިންމާއެއް މިވަގުތަކު ނެތެވެ. އަރާމު ނިދިކޮޅު ނުހަނު ބޭނުމެވެ. މާފަސޭހައިން ގަދަނިންޖަށްދެވުނު ސަބަބަކީވެސް އެއީއެވެ.\nހައްޔަރުކުރެވުނުފަހުން ދެދުވަސްވީއެވެ. ސަވާނާގެ ބެލެނިވެރިއެއްގެ ގޮތުގައި މީހަކު ނެތުމުން، ޒަރޫރީ ބޭނުންތަކަށް ނުހަނު ދަތިވެއެވެ. ލައިގެން އައި އަންނައުނު ނޫނީ ނެތެވެ. ކުޑަމިނުން ދަތް އުނގުޅާލެވޭނެ ގޮތެއްވެސް ނެތެވެ. ހަޑިހުތުރުއެއްޗެހިގޮވުން ހުއްޓާނުލައެވެ.\nގިޔާދާ ދުވަހެއްގެކޮޅުންވެސް ދަންނަހެންހީވާ އެންމެންނަށްވެސް އޭނާ ގުޅައިފިއެވެ. ސަވާނާ ޖަލުންނެރެވޭނެ ހަމައެއްގޮތެއްވެސް ނުވިއެވެ. ކޮލޮމްބޯއިންބޭރަށް ދިޔަގޮތަށް ނަވީން އަދިވެސް ނާދެއެވެ. ފޯނު އަތުންދޫކޮށްނުލައި ގިޔާދާގެ ކަމަކީ ފަހަރަކު މީހަކަށް ގުޅުމެވެ. އެންމެ ފަހުން ގިޔާދާ މަސައްކަތްފެށީ މާލެއަށް އާދެވޭނެ މަގެއް ހޯދޭތޯއެވެ. ނަވީންގެ ކާޑުތައްވެސް ގިޔާދާގެ އަތުން އަތުލާފައިވުމުން ފައިސާ ބޭނުންކުރެވޭނެ ވަސީލަތެއްނެތެވެ. އުމުރަށް ގުޅުން ކަނޑާލާފައިހުރި ބައްޕަގެ ފޯނުނަންބަރު އަދިވެސް ގިޔާދާގެ ފޯނުގައި ވެއެވެ. އެނަންބަރަށް ޑައިލްކުރަން ވަރަށް މަސައްކަތްކޮށްފިއެވެ. ހަމަ ހިތްވަރެއް ނުލިބެނީއެވެ. ދޭނެޖަވާބު ގިޔާދާއަށް އެނގޭތީއެވެ. ކޮންމެއަކަށް ލޯމަރާފައި ގުޅައިފިއެވެ.\n"ބައްޕާ!" ގިޔާދާގެ އަޑު ނިކުތީ ވަރަށް އުނދަގުލުންނެވެ. ހަތާވީހަކަށް އަހަރުފަހުން، ބައްޕޕައަށް ގޮވާލި ފުރަތަމަ ފަހަރެވެ. ފޯނުގައިހުރީ ބައްޕަކަން ގިޔާދާއަށް ޔަގީންވީ ބައްޕަ އެއްޗެކޭ ނުބުނުމުންނެވެ.\n"ބައްޕާ! މިއީ ގިޔާދާ.. އަހަރެންގެ ދަރިފުޅު މާލޭޖަހުގައި ހައްޔަރުކޮށްފައި އެބައިން.. އަހަރެންގެ އެކަކުވެސް ތިތާގައި ނެތް.. އަހަންނަށް މާލެއަށް ދެވޭނެ ގޮތެއްވެސް ނެތް.. ހެޔޮނުވާނެ އަހަންނަށް އެހީވެދީ! ދޮންމަންމަގެ ރުހުމުގައިވިޔަސް ނުވަތަ ނުރުހުމުގައިވިޔަސް މިކަމުގައި އަހަރެން އެކަނިވިޔަނުދީ ބައްޕާ.. އަހަރެންގެ އެކަކުވެސް މިއަދު ނެތް.. ނަވީންވެސް އަޅާނުލި.. އަހަރެންގެ ދަރިފުޅުގެ ގާތަށް އަހަރެން ގެންގޮސްދީ.. ނޫނީ އެދަރިފުޅު އަހަރެންގެ ގާތަށް ގެނެސްދީ.. ޕްލީޒް ބައްޕާ!" ފޯނު ކަނޑާނުލީތީ، ގިޔާދާ ބޭނުންވީ ހުރިހައި އެއްޗެއް ކިޔައިފިއެވެ. އެހީއަށްއެދި އާދޭސްކޮށްފިއެވެ. ގިސްލަގިސްލާފައި ރޮއެފިއެވެ. ވިއްސަކަށް މިނެޓް ފޯނުގައި ހޭދަކުރިއެވެ. ނަމަވެސް ނޭވާއެއްގެ އަޑުވެސް ނީވުނެވެ.\nގިޔާދާއަށް ނޭގުނުއެއްޗަކީ، ބައްޕާއޭކިޔާފައި ގިޔާދާ ގޮވައިލިއަޑާއެކު އެފޯނު އެއޮތީ މޭޒެއްގެ މަތީގައިކަމެވެ. ފޯނުން ދެއްކިވާހަކައެއް އަޑުއިވޭނީ އެވާހަކަދެއްކި މީހަކަށެވެ. ޖަމާލު ފޯނުގައި އަތްލީވެސް އެފޯނު ބާއްވައިފިކަން ޔަގީންކޮށްފައެވެ.\nއީތަން އޮފީހުން އައުމުން ކާންހަދައިދޭން އުޅެފައި ފޯނުމަތީން ހަނދާންވެގެން ރާނިޔާގޮސް ފޯނު ބަލައިލިއެވެ. އިންމަގެ މެސެޖްފެނުމުން ހިނިތުންވެވުނީ ފިރިމީހާއަށްޓަކައި ހިތުގައި ލޯބި އޮތީތީއެވެ. އަރާމުކޮށްލަން ޖައްސާލާނީ، ވަރަށް ވަރުބަލިވެފައި ހުރީމައިކަން ރާނިޔާއަށް ޔަގީނެވެ. ފަހުން ގުޅާލާނީކަމަށްބުނެފައި ރާނިޔާވެސް އިށީނީ އީތަންއާއެކު ކާށެވެ.\n"މިހައި ލަސްވަންދެން މަންމަ ނުހުންނަށްޗޭ އަހަރެންގެ އިންތިޒާރުގައި.. އޮފީހުގައި އުޅޭއިރު އިރުކޮޅުކޮޅުން ކޮފީއަށް ދާނެ.. އެކަމަކު ގޭގައި މަންމަ ހުންނާނީ އެކަނި، އެހެންވީމައި ވަރަށް ބަނޑުހައިވާނެ.. އަހަރެން އައިމަ، ބައިވެރިވެލަން އޯކޭ! އެކަމަކު މަންމަ ކައިގެންހުންނާންވާނީ" ހަގީގަތުގައިވެސް މަންމަދެކެ އީތަން ލޯބިވެއެވެ. ބަނޑުހައިކަމުގައި އިންތިޒާރުކުރުވަން ބޭނުމެއްނޫނެވެ.\n"ދެދުވަސްވީ، މަންމަ ދަރިފުޅާ ވާހަކައެއްދައްކަންއުޅޭތާ.. މިނޫން ގޮތަކަށް މަންމަގެ ދަރިފފުޅެއް ނުލިބޭ! އެހެންވީމައި މިއަދު ހިތައްއެރީ އީތަން އައިއިރަކުންނޭ ކާނީ.. އެހެންވެ މަންމަ މެސެޖްކުރީވެސް" ދެމަންމައިންގެ ދެމެދު ދެކެވުނު ވާހަކަތައް ހިއްސާކޮށްލަން އެވަގު ރާނިޔާ ބޭނުންކުރިއެވެ.\nފޯނު ރިންގުގެ އަޑަށް އިންމަ ދިޔައީ ސިއްސައިގެންނެވެ. ރަގަޅަށް ލޯވެސް ނުހުޅުވޭތީ، ގުޅަނީ ކާކުތޯވެސް ބަލައިނުލެވުނެވެ. ހެލޯއޭ ނުބުނެވެނީސް އަޑުއިވުނީ އަންހެނެއްގެ ރުއިމުގެ އަޑެވެ. ދެބުމަގޮއްޖަހައިލާފައި އެއަޑަކަށް ސަމާލުކަންދެވޭތޯ އިސްމާއިލްއުޅުމެވެ.\nއެއީ ގިޔާދާ ދޯ؟؟\nޔަގީން އެއްކަލަ ގިޔާދާ އިންމައަށްވެސް އެގުޅީ ސަވާނާ ސަލާމަތްކުރަން😡


India Aa Dhekolhah Thedhuvaan Jehey: Latheef - Vaguthu\nކޮވިޑް-19: އެޑްމިޓް ކޮށްފައިވާ މީހުންގެ އަދަދު މައްޗަށް، މިއީ އެންމެ ބޮޑު ބިރު - 12 ގަޑިއިރު ކުރިން\nއިންޑިއާއާ ދެކޮޅަށް ތެދުވަން ޖެހޭ: ލަތީފް\n1 އަހަރު ކުރިން ( ފެބުރުއަރީ 20, 2020 )\nއަވަށްޓެރި އިންޑިއާގެ ސަބަބުން ރާއްޖޭގެ މިނިވަންކަން ގެއްލެމުންދާ ކަމަށާއި އެ ގައުމާ ދެކޮޅަށް ތެދުވާން ޖެހޭ ކަމަށް ރައްޔިތުންގެ މަޖިލިހުގެ ދިއްދޫ ދާއިރާގެ މެމްބަރު އަބްދުއްލަތީފް މުހައްމަދު ރޭ ވިދާޅުވެއްޖެއެވެ.\nކުރީގެ ރައީސް އަބްދުﷲ ޔާމީން މިނިވަން ކުރަން ގޮވާލައި، ޕީޕީއެމް އޮފީހުގައި ސިލްސިލާކޮށް ބާއްވަމުން އަންނަ ޖަލްސާގައި ލަތީފް ވިދާޅުވީ ރާއްޖޭގައި މިއަދު ގިނަވަމުން ދަނީ އިންޑިއާގެ އިމާރާތްތަކާއި "ދިދަބުޑުތައް" ކަމަށެވެ. އަދި ރާއްޖޭގެ ދިދައަށް ވުރެ، އިންޑިއާގެ ދިދަ ގިނަވާން ފަށާފައިވާ ކަމަށާއި އެ ގޮތް ދިވެހި ރައްޔިތުން ރުހި، ގަބޫލުތޯ ލަތީފް ވަނީ ސުވާލު އުފައްދަވައިފައެވެ.\n"އިންޑިއާއާ ދެކޮޅަށް ނުކުންނަން ޖެހޭ، ކީއްވެތޯ؟ އަޅުގަނޑުމެންގެ މިނިވަންކަން ގެއްލޭތީ. އަޅުގަނޑުމެންގެ މައްޗަށް ގަދަވެގަންނަނީ. ހުރިހާ ދިމާލަކުން. ދިވެހި ދިދަ އަށް ވުރެ އިންޑިއާ ދިދަ ގިނަވާން ފަށައިފި. އަޅުގަނޑުމެން އެގޮތެއް ގަބޫލެއް ނޫން،" ލަތީފް ވިދާޅުވިއެވެ.\nލަތީފް ވިދާޅުވި ގޮތުގައި، "ދިވެހިން ދިވެހިންގެ" ގޮތުގައި ތިބުމަށް އިންޑިއާއާ ދެކޮޅަށް ތެދުވާން ޖެހެއެވެ. އަދި އިންޑިއާގެ އަޅުވެތިކަމުގެ ދަށަށް ދިވެހި އެއްވެސް ރައްޔިތަކު ގެންދިޔަ ނުދެއްވާނެ ކަމަށް ވެސް ލަތީފް ވިދާޅުވިއެވެ.\n"އިންޑިއާ އެމްބަސީ ދޮށުގައި މުޒާހަރާ ކުރާނަން. ކެރިގެން މި ދެންނެވީ، ކުރާނަން. އަޅުގަނޑު އެކަނި ވެސް ކުރާނަން،" ލަތީފް ވިދާޅުވިއެވެ.\nލަތީފް، އިންޑިއާ އަށް ވަރަށް ބޮޑަށް ފާޑު ވިދާޅުވި އިރު، ރައީސް އިބްރާހިމް މުހައްމަދު ސޯލިހްގެ ސަރުކާރު ވެރިކަމަށް އައި ފަހުން، ރާއްޖެ އަށް އެންމެ ބޮޑެތި އެހީތަކެއް ވަމުން އަންނަ ގައުމަކީ އިންޑިއާއެވެ.\nހުރިހާ ބާރެއް ވަނީ ރައީސް ނަޝީދު އަތަށް ޖަމާކޮށްފައި: ލަތީފް\nމާލޭގައި ހުންނަ އިންޑިއާ އެމްބަސީ ކައިރިއަށް އެއްވާނެ ކަމުގެ އިންޒާރުދީފި\nފްލެޓު ޔުނިޓްތަކާއި ގުޅޭގޮތުން ނަޝީދު ހެއްދެވީ އިތުރުފުޅެއް- ލަތީފު\nފެބުރުއަރީ 20, 2020 10:34\nކޮން ވާހަކަ އެއް ދައްކާކަށް ލަތީފޫ! 2050 ވަނަ އަހަރު އަންނަ އިރު ދުނިޔޭގެ ބޮޑު ބާރަކަށް އިންޑިޔާ އަދި ޗައިނާ ވާނެ! އެމީހުންނާ އެއްކޮށް އަހަރުމެން ކަހަލަ ކުދި ޤައުމުތައް އުޅުނީމަ ފައިދާ ވާނީ އެނގިއްޖެ!\nފެބުރުއަރީ 20, 2020 14:34\nކަލެއަށް ހާދަ އިނގިގެންތިއުޅެނީ!ކަލެއަށް ޢައިބުގަވާކަންކަންވެސް އިނގޭނެދޯ!ދެން އެންމެ ބާރުއޮތް ގައުމަކަށްވާނެއޭ ކިޔާފަ އެމީހުންނަށް އަޅުވެތިާންވީތަ؟ކަލޭ ވިސްނަނީ ފައިންތަ؟\nއަލީ ރަސީދު އިބުނު ހަސަން\nފެބުރުއަރީ 20, 2020 15:43\nކަލޭގެ ތެރޭގަވެސް ގެރިއެއްބައިންދާ\nފެބުރުއަރީ 20, 2020 10:50\nލަތީފޫ މާ ބާރަށް ހަޅޭނުލަވާ. އަހަރުމެންނަށް މިކަން މިހެންވާނެކަން އެނގިތިބެ ކަލޭމެންނަށް ރޮއެ އާދޭސްކުރީމަވެސް ކަލޭމެން އަޑު ނާހާ އެއްމެން އެއްބައިވެގެން މިވެރިކަން ގެނައީ. މިއަދު ވަގުތު ފާއިތުވެއްޖެ\nފެބުރުއަރީ 20, 2020 11:01\nކަލޭތިހިރީ ތެދުވެފަ ނުންތަ؟ ކާކުތަ އިތުރައް ތެދުކުރަން ތިއުޅެނީ.\nފެބުރުއަރީ 20, 2020 11:26\nއިންޑިޔާގެ ކަނޑު ނެތްނަމަ ރާއްޖެވެސް ނޯންނާނެ، އިންޑިޔާއިން ފިޔާ ނުފޮނުވައިފިޔާ ދިވެހިން ބަނޑަށް މަރުވޭ. މޮޅެތި ވާހަކަ ދެއްކުމުގެ ކުރިން 10 ފަހަރު ވިސްނާލާ، ސިކުނޑީގަ ތެތްކަމެއް ނެތް މީހުން ޕޯޑިއަމްތަކަށް އަރާ ތިބެނީ، އިންޑިޔާއަށް އަޅުވެތި ނުވިއްޔާ ވަކި ދެރަތަ ޗައިނާއަށް މުޅި ޤައުމު ވިއްކާލައިގެން ތިބި ވަގުން\nފެބުރުއަރީ 20, 2020 12:36\nރިޒުގުދެއްވަނީ ކަލެއަށް އިންޑިއާއިންދޯ\nފެބުރުއަރީ 20, 2020 14:00\nމިހާރު އިންޑިޔާއެކޭ ރާއްޖެއެކޭ ވަކި ތަފާތެއް އެބައޮތްތަ ރޭޕު ކުރުމުގަ 1 ވަނަ، ކޮރަޕްޝަނުގަ 1 ވަނަ، އިންޑިޔާ ވަނީ މަލިކުވެސް އަތުލާފަ، އިންޑިޔާގެ ބޮޑެތި ފަރުބަދަތައް ކުރިމަތީގަ ރާއްޖޭގެ ތިރި ތިރި ޖަޒީރާ އެއީ ކޯއްޗެއް އެންމެ ބޮމަކުން މުޅި ޤައުމު އަނދާ ހުލިވާނީ! ރިޒްގު ދެއްވަނީ ﷲ ތެދެއް އެކަމަކު ރާއްޖެ ކަނޑު ކިޔާ ތަނެއް އިންސާނުންނެއް ނެތް ކަނޑަ އަޅާފަ މާކުރިން ވަނީ ރާއްޖެ އަޅުވެތިވެފަ އިންޑިޔާއަށް މިހާރު ހިންދީ ބަސް ނޭނގޭ ދިވެއްސަކު މަދުވާނެ ކާން ބޭނުންވަނީ ތަންދޫރީ ކުކުޅު ލާން ބޭނުންވަނީ އިންޑިޔާ ހެދުން އަޑުއަހަން ބޭނުންވަނީ ހިންދީ ލަވަ! ތިއޮތީ ރާކަނިމަސް ކެވިފަ. އެހެންވީމާ ކޮންމެހެން މާ ގައްޑާވާނެ ކަމެއް ނެތް އިންޑިޔާއާ ނުލާ އަހަރެމެންނަށް ދިރިއެއް ނޫޅެވޭނެ ބޮންދުންނާ ނުލާ ނޫޅެވޭ ފަދައިން، ހުރިހާ ކަމެއްވެސް ދިވެހިންގެ ކަންނެތް ކަމުން، މިތާގަ ކޮމެންޓު ޖެހީމަ މާ ގަދަ މީހަކަށް ވެވުނީތަ\nފެބުރުއަރީ 20, 2020 14:50\nއިންޑިޔާއާނުލާ ނުއުޅެވޭނީ ކަލެއަށާ ކަލޭކަހަލަ ރީނދޫހުންޖެހިފަތިބޭ ގަމާރުން!ދިވެހީންގެ ގިނަމީހުން އިނގިރޭސިބަހުންވެސް ވާހަކަދައްކާ!އިނގިރޭސިން ކަައިއުޅޭބައެއްކާއެއްޗެހިވެސް ކައިއުޅޭ!ދެން އެވީ އަޅުވެތިވާންތަ!ނުވަތަ އެމީހުން އެތިބީ އަޅުވެތިވެފަތަ!ގައިމު އިނގިރޭސި ފިލްމާއި ސީރީސްތައވެސް ބަލާ! ބޮންއެޅީމަ އެކަނިތަ ރާއްޖެނެތިގެންދަނީ!މިއޮތްބޮޑުމާސިންގާ ކަނޑުމެދުގައޮތް ރާއްޖެ ނަގާލާބޮޑު ސުނާމީއަކުންވެސް ނެތިގެންހިނގައިދާނެ! އިންޑިއާއަކީ މަލަކަލްމައުތު ދޯ!ކަލޭ ހާދައިންޑިއާއާހިތާވެގެން ތިއުޅެނީ!އަހަރެމެން މީ ދިވެހިލޭހިނގާ ދިވެހި ދަރީން!އިސްލާމުން!ނުޖެހޭ އިންޑިއާއަށް އަޅުވެތިވާކަށް!ފިޔާހައްދަނީ އިންޑިއާއަކުން އެކަނިތަ!އިންޑިއާއަކީ އަހަރެމެން ހެއްދެވިފަރާތްތަ؟ކަލޭ އިންޑިއާއަށް އަޅުވެތިވެގެން އޮވެބަލަ!\nފެބުރުއަރީ 20, 2020 15:06\nކަލޭ ލަދެއްނުގަނޭތަ ޗައިނާއަށް ރާއްޖެވިއްކާލިއޭ ކިޔާއިރު!ޗައިނާ އަކީ އިންޑިއާ ކަހަލަ އަމިއްލައެދުމުން ފޯވެފަވާބައެއްނޫން!ބުރަޖުއެޅިއޭ ކިޔާފަ ޗައިނާ ސިފައިން އެބައުޅޭތަ ބުރިޖުބަލަހައްޓާށޭކިޔާފަ މިރާއްޖޭގަ ވަކިހިއްޕާލައިގެން! ހެލިކަޕްޓަރެއްއޮތޭކިޔާފަ ދިހައަރަށްވުރެގިނަވެއްޖެ އިންޑިއާ ސިފައިން ިރާއްޖގަ ތިބޭތާ!އަޅާއެނިމެނީ މިލިޓަރީ ބޭސް!ދެން ކަލޭކޮން ޗައިނާ އުނދުޅިއެކޭތިކިޔަނީ!ރާއްޖެކުޑައޭ އިންޑިއާކަނޑޭ ކިޔާނެކަމެއްނެތް!އިންޑިއާއްކަށް އަޅުވެތިއާކަށްނުޖެހޭ!އިންޑިއާ ހެދުމެއް އަހަރެމެން ނުލަން!ތިބުނާ ޑުރަމެްނުބަލާމީހުންވެސް މަދެއްނޫން!ތަންދޫރީ ކުކުޅު ކެއީމަ އިންޑިއާއަށް އަޅުވެތިވާނަމގަރުދިޔަކާކޮންމެމީހަކު އެހުރީ ރާއްޖެއަށް އަޅުވެތިވެފަ!ކަލޭ ދެފައިދަނޑިން ވިސްނާތީދެއްކޭވާހަކަތީ!\nފެބުރުއަރީ 20, 2020 12:54\nބުރާންޗެއްތަ އަޅެ ފަހެ މީ... އިންޑިއާ ކަނޑު އެއީ އިންޑިއާގެ އުފެއްދުމެއްތަ؟ އިންޑިއާގެ މިލްކެއްތަ؟ މި ދިޔަ އަހަރު އެކަނި 8 ބިލިއަން ރުފިޔާގެ ލޯނު.. ކަލޭ ވިސްނަނީ ދެފައި ދަޑިންތަ؟\nފެބުރުއަރީ 20, 2020 11:53\nކަލޭއައް އިންޑިއާއިން ޖެހި ޗިޕް އެކްސްޕަޔަރޑް ތަ؟\nފެބުރުއަރީ 20, 2020 11:56\nކަލޭއައް އިންޑިއާއިން ޖެހި ޗިޕް އެކްސްޕަޔަރޑް ތަ؟ އޮޑިއެއް ހޯދައިގެން ދެން ދެސްޓޭޓް ދޭތެރޭ (ތިލަދުއްމައްޗާ ކޮޗިން) ދަތުރު އެޅޭތޯ ބަލާ ލުނބޯ މިރުސް ހިފައިގެން.\nފެބުރުއަރީ 20, 2020 12:11\nބޮލުގައި އިން ބާގަނޑު ބައްދާބަލަ\nފެބުރުއަރީ 20, 2020 12:19\nއަދިވެސް އިންޑިޔާ އާއި ދެކޮޅަށްތަ ތެދުވަންވީ ރައްޔިތުންގެ ލޭބޯ މިސަ ރުކާ ރާއި ދެކޮޅަށް ތެދުވެބަލަ. ލާދީނީ ނަޝީދު އާއި ވެ ރިކަމުގަ ހު ރި ކިބުލާ ދެކޮޅަށް ތެދުވެބަލަ.\nފެބުރުއަރީ 20, 2020 12:27\nޕޯޑިއަމް ތަކުގައި ފާޅުގައި ބޮޑެތި ގައުމު ތަކާ ދެކޮޅަށް ޕޯޑިއަމްތަކުގައި ވާހަކަ ދެއްކުމަކީ ދިވެހިންނަށް ފޫނުބެއްދޭވަރުގެ ގެއްލުން ލިބިދާނެ ކަމެއް. ތައުލީމެއް ނެތް، ދުރުނުވިސްނޭ މީހުން ސިޔާސީ ޕޯޑިއަމް ތަކަށް ނޭރުވިއްޔާ ރަނގަޅުވާނީ.\nފެބުރުއަރީ 20, 2020 13:02\nސިޔާސީ ދާއިރާގައި ތަޢުލީމު ހުރި ހަމަ އެންމެ މީހަކު ދައްކާލަބަލަ؟ ކަލޯމެނަށް މީދާ ކެއި އުނބެއް ވިޔަސް ކަންކަން މަތީ ބިއް ޖެހިފަ ތިބޭ ހަކުރުބޯ މީހެއް ވިޔަސް ޕާޓީ އިން ކުރިމަތި ލައިފިއްޔާ "ޕާޓީ ރޫޙު" ގައި ހޮވާނެ.. ދެން ޕޯޑިއަމަށް އަރާ އެ މީހުން ގޮވާނީ ދޮން ފަޅޮލޭތަ؟ ތަޢުލީމާއި ޙިލްމު ހުރި މީހުން މިހާރު މި ރާއްޖެއަށް ބޭނުމެއް ނުވޭ..\nފެބުރުއަރީ 20, 2020 12:40\nގަމާރު ދިވެހީން ނޫޅޭނެ ފޫކޮޅުގަ ރޯވީމާ ނޫނީ!ޗައިނާ ބުރިޖުއެޅިއޭކިޔާފަ ޗައިނާ ސިފައިންވެސް މިރާއްޖޭްަ ފައިވިއްދާލައިގެން ނުތިބޭ!އިންޑިއާ އަށް އަޅުވެތިވެ ނިމެނީ އެކަމަކު ގިނަ ދިވެހީން ނިދާފަ\nފެބުރުއަރީ 20, 2020 12:43\nމިދުނި ޔެ އޮތީމަ އިންޑިއާ އޮތީ ރާއްޖެ އިންޑިއާ ކަނޑުގައޮތޭ ކިޔާފަ ނުޖެހޭ އަޅުވެތިވާކަށް\nއިންޑިއާޔަކީ އައްޓެރިދުށްމަނެއް އަހަރުމެން ބޭނުމެނުވޭ އިންޑިއާގެ އެއްވެސް މަދަދެ މުސްލިމް ދިވެހި ރާއްޖެ ނުވިނަމަކަ ޔަހޫދީ އިންދިއާ ނުވިކަން ޔަގީން ބައެއް ޔަހޫދީން ކޮމެންޓުކުރާއިރު މިބުނެވެނީކީކޭކަމެއްވެސް ނޭގޭހާލަތުގަ ތިބޭކްން ފާހަގަކުރެވޭ\nފެބުރުއަރީ 20, 2020 16:29\nރައްޔިތުން ނިކުމެ އިންޑިޔަ ސިފައިން މިތަނުން ބަލާނަން ދުވަސް ދަނި ކައިރިވަމުން.\nފެބުރުއަރީ 20, 2020 21:17\nއިންޑިޔާ ސިފައިން މިތަނުންބޭލުމަށްފަހު ދަވްލަތުންއެއްވެސް ފައިސާއެއް ހޭދަކުރަންޖެހިއްޖެ ނަމަ ނަސީދާ އިބޫސާލިހް މައްޗަށް ދައުވަކުރެވޭނެ . އަދި އައްޑޫ މޭޔަރު ސޯބެ އަށް ވެސް ދައުވާކުރެވޭނެ.\nފެބުރުއަރީ 20, 2020 21:52\nައހަންނަށް އިންޑިޔާއާދޭތެރޭ ކިއުނު އެއްޗިއްސަށް މަޢާފަށް އެދެން.\nފެބުރުއަރީ 20, 2020 22:10\nއިންޑިޔާ އާއި ގުޅުން ބާވަންވީ އަޑި ނޭނގޭ ޑިލްނަހަދާ އޭރުން އޯކެވާނެ


Addu covid case. Gina filaavalhu thakeh libigen dhiya haadhisaa eh - AO News Addu covid case. Gina filaavalhu thakeh libigen dhiya haadhisaa eh\nއައްޑޫ ކޮވިޑް ކޭސް- ގިނަ ފިލާވަޅުތަކެއް ލިބިގެން ދިޔަ ހާދިސާއެއް\nއައްޑޫ އިކުއިޓޯރިއަލް ހޮސްޕިޓަލަށް، ހާޓްއެޓޭކެއް ޖެހިގެން މިމަހުގެ 8 ވަނަ ދުވަހުގެ ރޭ ގެންދިޔަ މީހާ އިތުރު ފަރުވާއަށް މާލެ ގެންގޮސް އައިޖީއެމްއެޗް އިން ހެދި އެމީހާގެ ފުރަތަމަ ޓެސްޓް ކޮވިޑް-19 އަށް ޕޮޒިޓިވްވިކަމަށް ކަމާ ބެހޭ ފަރާތްތަކުން އެންގުމާއެކު މުޅި އައްޑޫ ސިޓީ އެލާޓަށް އައެވެ. މާލެ ފިޔަވައި ދެވަނަ އަށް އާބާދީ އެންމެ ބޮޑު އައްޑޫސިޓީގައި ކޮމިޔުނިޓީގައި ސްޕްރެޑެއް އޮވެދާނެ ކަމަށް ގިނަ ބަޔަކު ގަބޫލު ކުރިއެވެ. ޕޮޒިޓިވް ވީ މީހާގެ ކޮންޓެކްޓް ޓްރޭސިންގައި ގިނަ ބަޔަކު ހިމެނޭނެތީވެ ސިޓީގެ އެންމެންގެ މެދުގައި ބިރުވެރިކަން އިންތިހާއަށް ދިޔައެވެ.\nމުޅި ދުނިޔެއަށް ބަލާއާފަތަށް ވެފައިވާ ކޮވިޑް 19 ރާއްޖެއަށް އައިސް ވެރިރަށް މާލެ އަށް ބަލި ފެތުރުމުގެ ކުރިން ކަމާ ބެހޭ މުއައްސަސާތަކުން ދިޔައީ އެފަދަ ގޮތަކަށް ވެއްޖެ ނަމަ ކޮންޓްރޯލް ކުރަން އުނދަގޫ ވާނެ ކަމަށާއި ބޭސްވެރިކަމާއި ހުރިހައި ކަމެއް ފުދިފައި ތިބި ގައުމުތަކުން ވެސް އޮބި ނޯވެގެން އުޅޭކަން ހަނދުމަކޮށް ދެމުންނެވެ. ރާއްޖެފަދަ ވަސީލަތްތައް މަދު ތަނެއްގައި ގޮންޖެހުން ގިނަވާނެ ކަމަށް ބުނަމުންނެވެ. ނަމަވެސް ފަރުދީ ޒިންމާ އަދާކުރުމުގައި ކުރެވުނު އިހުމާލެއްގެ ސަބަބުން މިއަދު އޮތީ އެތަން ފެނިއެކަމާ ކުރިމަތިލާން ޖެހިފައެވެ.\nއެންމެ ފުރަތަމަ ޗައިނާގެ ވޫހާން ސިޓީން ކޮރޯނާ ވައިރަސް ފެތުރި މުޅި ދުނިޔެ ސިއްހީ ބިރުވެރިކަމުގެ ރަނގަބީލު އަޅަމުން ދިޔައިރު އަހަރެމެން ބުނަމުން ދިޔައީ ޗައިނާ އޮތީ ވަރަށް ވެސް ދުރުގައި ކަމަށެވެ. ހާސްވާން ނުޖެހޭ ކަމަށެވެ. އެމީހުން ރާއްޖެ އަންނަ ދޮރޯށިތައް ބަންދުކޮށްލުމުން އޯކޭ ވާނެ ކަމަށެވެ. ޗައިނާ އަށް ފަހު މަޑުމަޑުން އެހެން ގައުމުތަކަށް ބަލީގެ ނުރައްކާ ފެތުރެމުން ދިޔައިރުވެސް އަހަރެމެން އަދި ހާހެއް ނުވެއެވެ. ގަބޫލު ކުރެވުނީ އަހަރެމެން މިތިބީ އަމިއްލަ ގައުމުގައި ސަލާމަތުން ކަމަށެވެ. ކަންބޮޑުވާން ނުޖެހޭ ކަމަށެވެ. އޭގެ ފަހުން ރިސޯޓުތަކުން ޕޮޒިޓިވް ކޭސް ފެނުމުން ގަބޫލު ކުރެވުނީ ރިސޯޓު ތައް ބަންދުކޮށް ލުމުން ނިމުނީ ކަމަށެވެ. މިސްކިތްތަކާއި ފިހާރަތައް އަދި ސްކޫލްތައް ބަންދުކުރުމަކީ ހުންއަންނާނެ ކަމަށް ރަޖާ ލުން ފަދަ ކަމެއް ކަމަށެވެ.\nސިއްހީ ތަޖުރިބާކާރުން ބުނަމުން ގެންދިޔައީ މިއީ ތޫފާނެއްގެ ހިމޭން ވަގުތުކަމަށާއި ތޫފާން ބޯމަތިވާނެ އިރެއް ނޭނގޭކަމަށެވެ. އެ ވާހަކަތައް ސޯޝަލް މީޑިއާގައި ތަފާތު ގޮތްގޮތަށް އިބާރާތް ކޮށްގެން ޖޯކު ޖަހައި ހެދި މީހުން މަދެއް ނޫނެވެ. ނަމަވެސް ހިމޭން ހިނދުކޮޅަކަށް ފަހު ވެރިރަށް މާލެއަށް ތޫފާނުގެ އަސަރު ކުރީ ބަލަބަލައި ތިއްބައެވެ. ނަތީޖާއެއްގެ ގޮތުން ގެތަކަށް ވަދެ ތިބެން މަޖުބޫރުވީއެވެ. ބިރުވެރިކަން އިންތިހާއަށް ދިޔައީއެވެ. ކޮންޓެކްޓް ޓްރޭސިން ހެދުމަށް ކަމާ ބެހޭ ފަރާތްތަކަށް ނުކުޅަދާނަވީއެވެ!\nދެން އޮތީ އައްޑޫސިޓީއެވެ. މާލެ ފިޔަވައި ދެވަނަ އަށް އާބާދީ އެންމެ ބޮޑު ތަނެވެ. ވެރިރަށް މާލެއަށް ވީ ގޮތަށް މިތަނަށް ވާން ނޭދޭ ކަމަށް ތަނުގެ ރައްޔިތުންވެސް ގަބޫލު ކުރެއެވެ. ނަމަވެސް ފަރުދީ ޒިންމާ އަދާކުރުމުގައި ފަސް ޖެހޭކަން އިއްޔެގެ ހާދިސާއިން ވަރަށް ރަނގަޅަށް އެނގި ހާމަވެގެން ހިނގައްޖެއެވެ.\nކަމެއް ވާނީ ބުނެފައި ނޫން ކަމުން ދުރާލާ ތައްޔާރުވެ ސަމާލުވާން ޖެހެނީ މިހެންވެގެންނެވެ. އިއްޔެ ޕޮޒިޓިވް ވި ކަމަށް ބުނި މީހާ ފަހުން ނެގެޓިވް ކަން އެނގުމުން ހިތަށް ފިނިކަން ލިބިގެން ދިޔައެވެ. އެތައް ބައެއްގެ ދުއާ އިޖާބަވެގެން ދިޔައީއެވެ. ކަލާންގެ ކުޅަދުންވަންތަކަމެވެ! ނަމަވެސް…ފަހަރެއްގައި ވެސް އެއީ ތެދަކަށް ވި ނަމަ މިއަދު އައްޑޫސިޓީ އޮންނާނެ ހާލަތު ވަޒަން ކުރަން ވެސް އެބަޖެހެއެވެ.\nފުރަތަމަ ބަލިމީހާއަށް ފަރުވާ ދިން ހިސާބުން ފަށަން ޖެހެއެވެ. ސިއްހީ ނުރައްކަލުގެ ހާލަތު އިއުލާންކޮށްފައި އޮތް މިފަދަ ދަނޑިވަޅެއްގައި ހޮސްޕިޓަލަށް ފަރުވާ ހޯދުމަށް އަންނަ ބަލި މީހުންނަށް ފަރުވާ ދޭންޖެހޭ ޑޮކްޓަރުންނާއި ނަރުހުން އެފަދަ ރައްކާތެރިކަމުގައި ތިބި ނަމަ އިއްޔެގެ ހާދިސާއާއި ގުޅިގެން ޑޮކްޓަރުންނާއި ނަރުހުން އަދި ހޮސްޕިޓަލުގެ މުވައްޒަފުން އައިސޮލޭޓްކޮށް އެ މުވައްޒަފުންގެ އާއިލާ އަދި ގެތަށް ކަރަންޓީނު ކުރަން ނުޖެހުނީހެވެ. އަދި އެމީހާ އުފުލި އެމްބިޔުލަންސާއި އެ ވެހިކަލުން އުފުއްލި ކިޑްނީގެ ބަލިމީހާ އާއި މެދު ބިރު ހީވާން ނުޖެހުނީހެވެ. މިއީ ސިއްހީ ދާއިރާގެ އިހުމާލު ކަމަށް ދެކޭ ގިނަބަޔަކު އެބަ ތިއްބެވެ.\nކޮވިޑް 19 އާއި ގުޅިގެން ގިނަ ގަވާއިދުތަކެއް ހޮސްޕިޓަލުގައި މިވަގުތު ހަދާފައިވީ ނަމަވެސް ބަލި މީހާ ދެކިލުމަށް ހޮސްޕިޓަލަށް ދިޔަ މީހުންގެ އަދަދު ގިނައެވެ. ފުރުވަން އެއާޕޯޓަށް ވެސް މީހުން ދިޔައެވެ. ގާތް ތިމާގެ މީހުން ބަލިވުމުން އެފަދަ ގޮތަކަށް ކަންތައްތައް ވާނެކަން ގަބޫލު ކުރަން ޖެހެއެވެ. ނަމަވެސް ހާލަތު އެކަމަށް ތަން ނުދޭއިރު ހާލަތަށް ތަބައަވާން ޖެހެއެވެ. މިއީ ފަރުދީ ޒިންމާއެވެ! އެ ޒިންމާ އަދާ ކުރެވުނު ނަމަ އިއްޔެ ބިރުވެރިކަން އިންތިހާއަށް ދާން ނުޖެހުނީހެވެ!!\nކޮވިޑް 19 އަށް އައްޑޫސިޓީ އޮތީ ފުރިހަމައަށް ތައްޔާރުވެފައި ކަމަށް ކަމާ ބެހޭ އިދާރާތަކުން ކެނޑި ނޭޅި ގެންދަނީ ބުނަމުންނެވެ. ނަމަވެސް އިއްޔެގެ ހާދިސާއާއި ގުޅިގެން އިވުނީ އެހެން ލަވައެކެވެ. އެއްވެސް އެއްޗެއް އައްޑޫގައި ނެތް ކަމެވެ. ޑޮކްޓަރުންނާއި ނަރުހުން ބޭނުންކޮށްލާނެ ޕީޕީއީ އާއި ސެނެޓައިޒާ އަދި މާސްކުހައި މިންވަރު ވެސް އައްޑޫގައި ނެތް ކަމެވެ. އެކަން ހާމަކޮށްދިނީ ރާއްޖޭގެ މީޑިއާތަކުގެ ކުރިމަތީގައި އެ މުއައްސަސާ ތަކުގެ ވެރިންނެވެ! މިއީ ހިތް ހަމަ ޖައްސާލައިގެން ތިބި އައްޑޫގެ ގިނަ ބަޔަކަށް ލިބިގެންދިޔަ ޝޮކަކަށް ވިއެވެ. ކޮވިޑް 19 އަށް ޓެސްޓެއް ހެދޭނެ މިންވަރުވެސް އައްޑޫގައި ނެތް އިރު މި ވައިރަސް އައްޑޫގައި ފެތުރިއްޖެނަމަ ކުރެވޭނެ އެއްވެސް ކަމެއް ނެތްކަން އެނގި ރައްޔިތުން މާޔޫސްވީ އެހިސާބުންނެވެ. އޭގެ ނަތީޖާއެއްގެ ގޮތުން މީސް މީޑިއާ ގައި ތަފާތު ގޮތްގޮތަށް މީހުންގެ ޝުއޫރު ބަންޑުން ކުރުން އެއީ ގޯހެއް ކަމަކަށް ނުބުނެވޭނެއެވެ. މިއީ ތިމާ އަދާކުރަން ޖެހޭ ޒިންމާ އަދާ ކުރުމުގެ ބަދަލުގައި އަނެކާގެ ޒިންމާ އޭނަ އަދާކުރޭތޯ ނުވަތަ ނުކުރޭތޯ ބަލައި އެކަމަށް ފާރަލާ ޒަމާނެވެ. ވީއިރު އެކަން އެހެން ވާނެކަން އެނގެއެވެ.\nއައްޑޫގައި ބޮޑު ޒަމާނީ ހޮސްޕިޓަލެއް ގިނަ މެޝިނަރީސް ތަކާއެކު އެބަހުއްޓެވެ. ވީއިރު އައްޑޫގައި ކޮވިޑް 19 އަށް ޓެސްޓް ނެހެދި ލަސްވާން ޖެހޭ ސަބަބެއް ނެތެވެ. ވެރިންނާއި ސިޔާސީ ފަރާތްތަކުން ވިދާޅުވަނީ އެކަން ވަރަށް އަވަހަށް ވާނެ ކަމަށެވެ. ނަމަވެސް އެކަން ވާތަން ނުފެންނަ ސަބަބެއް އަދި ނޭނގެއެވެ.\nލިބިގެން ދިޔައީ އަގުހުރި ފިލާވަޅެކެވެ. ކަމާ ބެހޭ ފަރާތްތަކުން އަންގަނީ ބޭނުމެއް ނެތި ބޭރު ތެރޭގައި ނޫޅުމަށެވެ. ފަހަރެއްގައި ވެސް މީހަކު ޕޮޒިޓިވް ވެއްޖެ ނަމަ އޭނަގެ ކޮންޓެކްޓް ޓްރޭސިން އިން ތިމާ ސަލާމަތް ވާނީ އޭރުންނެވެ. އިއްޔެގެ ހާދިސާ އާއި ގުޅިގެން އެޅި ފިޔަވަޅުތައް މިއަދު މިވަނީ ނަގާފައެވެ. ނަމަވެސް އޭގެ މާނައަކީ ކޮވިޑް 19 ގެ ބިރުވެރިކަމުން އަހަރެމެން ސަލާމަތްވީ ނޫންކަމެވެ.\nރައްޔިތުން ޖެހެނީ ކަމާބެހޭ ފަރާތްތަކުގެ އަޑުއަހައި އެންގުން ތަކަށް ތަބައަ ވާށެވެ. ކަމާ ބެހޭ ފަރާތްތަކުން ޖެހެނީ ރައްޔިތުންގެ ސަލާމަތާއި ރައްކާތެރިކަމަށް އަޅަން ޖެހޭ ހުރިހާ ފިޔަވަޅެއް ހަރުދަނާ ކަމާއެކު އަޅާށެވެ. “ރައްކާވެ ތިބިއްޔާ ދަތުރެވެ”!\nކޮވިޑް- އައްޑޫ ކޭސް\nއައްޑޫގެ ލޮކްޑައުންގެ ޙާލަތު އުވާލައިފި\nމިކަން ދެން ލުއިކޮށެއް ނުނަގާނަން. ގެއިން ނިކުމެވޭނީ ހުއްދަ ހޯދައިގެން- ސޯބެ-\nއައްޑޫން ބަލި މީހާ އެއާޕޯޓަށް ގެންދިޔަ އެމްބިއުލާންސުގައި ކިޑްނީ ޕޭޝަންޓެއް ވެސް އުފުލި\n“އައްޑޫގައި އެންމެ އެކަށީގެންވާ މިންވަރަށް ޕީޕީއީ އެއް ނެތް”


Safari case: Victim ah maruge inzaaru dhin kamah vakeelun bunefi | Mihaaru\nޚަބަރު / ރޭޕް\nސަފާރީ ކޭސްގައި ވިކްޓިމަށް މަރުގެ އިންޒާރު ވެސް ދިން: ވަކީލުން\nކެންޔާގެ އަންހެން މީހާ "މިހާރު"އާ ވާހަކަ ދައްކަނީ. --ފޮޓޯ/މިހާރު\n25 އޮކްޓޯބަރ 2020 - 11:52\nހުޅުމާލޭ ފަޅުތެރޭގައި އޮތް ސަފާރީއެއްގައި ކެންޔާގެ އަންހެނަކަށް ޖިންސީގޯނާކުރި މައްސަލައަކީ ކުޑަ ކަމެއްގެ ގޮތުގައި، ދޭހަވާ ގޮތަށް ހޯމް މިނިސްޓަރު އިމްރާން އަބްދުﷲ ވާހަކަ ދެއްކެވިއިރު، ވިކްޓިމް މަރާލާނެ ކަަމަށް ބިރުދައްކައި ސަފާރީގައި ހުރި ކޮޓަރިއަކަށް ގަދަކަމުން ގެންދަން މަސައްކަތްކުރި ކަމަށް ވަކީލުން މިއަދު ވިދާޅުވެއްޖެ އެވެ.\nމިއީ މީގެ ކުރިން ވަކީލުންނާއި ފުލުހުން ވެސް ހާމަކޮށްފައިވާ ވާހަކަތަކެއް ނޫނެވެ.\nދައުލަތުގެ މީޑިއާގެ ޕްރޮގްރާމެއްގައި މިނިސްޓަރު ރޭ ވިދާޅުވެފައި ވަނީ ސަފާރީ ކޭސް އަކީ އަޑު ފެތުރުނުހާ ބޮޑު ކަމެއް ނޫން ކަމަށެވެ. ސަފާރީގައި ހިނގީ "އާންމުންގެ ތެރޭގައި ހުރެ ވެސް މީހަކު ކޮށްފާނެ ކަހަލަ ކަމެއް" ކަމަށް މިނިސްޓަރު ވިދާޅުވި އެވެ.\nމިނިސްޓަރު މިގޮތަށް ވިދާޅުވެފައި މިވަނީ، ތަހުގީގަށް ފަހު ދައުވާކުރަން ފޮނުވޭވަރަށް ކުރިއެރުން ލިބިފައިވާ ކަމަށް ފުލުހުން ބުނެފައިވާ މައްސަލައިގައި، ޖިންސީ ގުނަވަނުގައި އަތްލައި، ގޯނާކުރަން އުޅުމުން ސަލާމަތް ހޯދަން މޫދަށް ފުންމާލި ކަމަށް ވިކްޓިމްގެ އިންޓަވިއުގައި ވެސް ބުނެފައި ވަނިކޮށެވެ.\nއިމްރާންގެ ވާހަކަތަކަކީ ޒިންމާދާރުކަން ކުޑަ ވާހަކަތަކެއް ކަމަށާއި އޭނާގެ އިތުބާރު ނެތް ކަމުގެ މައްސަލަ ކުރިއަށް ގެންގޮސްދެއްވަން އެދިވަޑައިގެން ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ފޮނުއްވި ސިޓީގައި، ވަކީލުން ވިދާޅުވެފައިވާ ގޮތުގައި، ކެންޔާގެ 27 އަހަރުގެ އަންހެން މީހާއަށް ސަފާރީގައި ކުރިމަތިވީ ކުޑަ ކަމެއްގެ ގޮތުގައި ވާހަކަ ދައްކާ ވަރަށް ވުރެން މާ ސީރިއަސް މައްސަލައެކެވެ.\nވަކީލުން ވިދާޅުވީ މި މައްސަލައިގައި ތަހުގީގަށް މުވައްކިލު މިހާތަނަށް ދީފައިވާ ބަޔާންތަކުގައި ވެސް އެ ފަރާތް މަރާލާނެ ކަމަށް ބިރު ދައްކައި އެ ފަރާތުގެ ޖިންސީ ގުނަވަނުގައި ދަމައި ހިފައިގަނެ، އެ ފަރާތަށް ޖިންސީ އަނިޔާކުރި ފަރާތުގެ ޖިންސީ ގުނަވަނުގައި ހިފުމަށް އަންގައި ސަފާރީގައި ހުރި ކޮޓަރިއަކަށް ގަދަކަމުން ގެންދިއުމަށް މަސައްކަތްކޮށްފައިވާ ކަން ހާމަވާން އޮތް ކަމަށެވެ.\n"މި ހާދިސާއަކީ އާއްމު ޕަބްލިކް ތަނެއްގައި ހުރެފައި ވެސް ބައެއްގެ ތެރޭގައި ހުރެފައި ވެސް މީހަކު ކޮށްލެވިދާނެ ވަރުގެ ކަމެއް ކަމަށާއި އަދި ކުރީމަ ކަމެއް ކުރިކަން ވެސް ނޭނގޭވަރުގެ ކަމެއް ހިނގާފައި އޮތީ ކަމަށް މި މައްސަލަ ތަހުގީގުކުރާ އިދާރާއާ ހަވާލުވެ ހުންނެވި ވަޒީރު ވިދާޅުވުމުން ހަމަ ގައިމުވެސް މިނިސްޓަ އޮފް ހޯމް އެފެއާޒް ޝެއިހް އިމްރާން އަބްދުﷲ މިހެން ވިދާޅުވެފައި އެވަނީ، މި މައްސަލައިގެ ތަހުގީގަށް ޖިންސީ އަނިޔާ ލިބުނު ފަރާތުން ދިން މައުލޫމާތެއްގެ މައްޗަށް ބިނާކޮށް ނޫން ކަން ފާހަގަކުރަމެވެ،" ވަކީލުންގެ ސިޓީގައި ވެ އެވެ.\nޖިންސީ ގޯނާގެ މައްސަލައާ ހެދި ވަޒީފާ ގެއްލި، ރާއްޖޭގައި އިތުރަށް ރައްކާތެރިކަމެއް ނެތް ކަމަށް ބުނެ ކެންޔާއަށް ދިޔަ ވިކްޓިމްގެ ލޯޔަރުން ވިދާޅުވި ގޮތުގައި އެފަދަ ހައްސާސް މައްސަލައެއް އެއްވެސް ކަމަކަށް ނުވާ މޭރަމުން އިމްރާން ވާހަކަ ދެއްކެވީ، ކުށް މަދުކުރުމާއި އަނިޔާ ލިބޭ ފަރާތްތަކުގެ މަސްލަހަތު ހިމާޔަތްކުރުން ކަން އެއްވެސް މިންވަރަކަށް ފެނިވަޑައިނުގަންނަވާތީ އެވެ.\nޖިންސީ ގޯނާގެ މި މައްސަލައިގައި ވިކްޓިމްގެ ބަޔާން ބަދަލުކުރަނީ ކަމުގެ ތުހުމަތާ އެކު ވަކީލުން މީގެ ކުރިން ވަނީ ވީޑިއޯއެއް އާއްމުކޮށް ފުލުހުންގެ ތަހުގީގާ މެދު ވެސް ސުވާލު އުފައްދައިފަ އެވެ. އެ މައްސަލަ ބަލައިދޭން ފުލުހުންނާއި އިންޓަގްރިޓީ ކޮމިޝަންގައި ވެސް އެދިފައިވެ އެވެ.\nވިކްޓިމްގެ ވަކީލުން ކަމަށްވާ ޝަފީއާ ރިޒާ އާއި ނޫރުބާން ފަހުމީގެ ސިޓީގައި ވިދާޅުވި ގޮތުގައި ފުލުހުންގެ އިހުމާލު ބަލައިދޭން ހުށަހަޅައިފައިވާ ދަނޑިވަޅެއްގައި އިމްރާން ވާހަކަ ދެއްކެވީ އާއްމުންނަށް ހަގީގަތް އޮޅޭ ގޮތަށް އަދި ތުހުމަތުކުރެވޭ މީހުން ކުށުގެ ޒިންމާއިން ބަރީއަވާގޮތަށެވެ. މިއީ، ހޯމް މިނިސްޓަރުގެ ގާބިލްކަމާ މެދު ސުވާލު އުފެދޭ އަދި މިނިސްޓަރުގެ މަގާމުގެ މަސްއޫލިއްޔަތު އަދާކުރެވޭނެ ކަމާ މެދު ވެސް ޔަގީންކަން ގެއްލުން ކަމަށް ވިދާޅުވި އެވެ.\nމިނިސްޓަރުގެ އިމްރާން ވާހަކަ ދެއްކި ގޮތުން އެ މައްސަލަ އަދުލުވެރިކަމާ އެކު ތަހުގީގުކުރެވޭނެ ކަމުގެ އެއްވެސް ޔަގީންކަމެއް މިހާރަކު ނެތް ކަމަށް ވަކީލުން ވިދާޅުވި އެވެ.\nސަފާރީގައި އޭނަށް ޖިންސީ ގޯނާކުރި މައްސަލައިގެ ތުހުމަތަށް ދެ މީހަކު ހައްޔަރުކުރި އެވެ. އެކަމަކު އެ ދެ މީހުން ދޫކޮށްލީ ސިޔާސީ ނުފޫޒުން ކަމުގެ ތުހުމަތު ކުރެ އެވެ. ފުލުހުން މި ތުހުމަތު ވެސް ދޮގުކުރެ އެވެ.\nކެންޔާގެ އަންހެންމީހާ "މިހާރު"އަށް ދިން އިންޓަވިއުގައި ބުނެފައި ވަނީ އޭނާގެ "ޖިންސީ ގުނަވަންތަކުގައި އަތްލި" ކަމަށެވެ. ސަފާރީގެ ޑެކުގައި ހުރެފައި މޫދަށް ފުންމާލީ، އުރަމައްޗާއި ފޫކޮޅުގައި އަތްލުމުން، އެފަދަ ކަމެއް އިތުރަށް ކުރިމަތިވިޔަ ނުދޭން ކަމަށް ބުނެފައިވެ އެވެ.\nރައްޓެއްސެއްގެ ދައުވަތަކަށް ސަފާރީ އަށް ދިޔައީ ޕާޓީކުރަން ކަމަށާއި ބަނގުރާ ބޭނުންކުރި ކަމަށް ވިކްޓިމް ބުނާއިރު، ސަފާރީގައި ތިބި މީހުން ބަނގުރަލަށް ޓެސްޓް ނުކުރީ ކީއްވެތޯ އެހުމުން، ޗީފް ސުޕްރިންޓެންޑެންޓް އޮފް ޕޮލިސް މުހައްމަދު ބަޝީރު ވިދާޅުވެފައި ވަނީ އެ މީހުން ތިބީ ބަނގުރާ ބޭނުންކޮށްގެން ކަމަށް އެ ސީނަށް ދިޔަ ފުލުހުންނަށް ތުހުމަތު ނުކުރެވޭތީ ކަމަށެވެ. ފުލުހުންނަށް ހާދިސާ ރިޕޯޓްކުރިއިރު ވިކްޓިމްގެ ފަރާތުން ވެސް އެފަދަ ތުހުމަތެއް ނެތުމުން އެކަން ނުކުރީ ކަމަށް ވިދާޅުވި އެވެ. ފުލުހުން އާއްމުކުރި މައުލޫމާތުން އެނގޭ ގޮތުގައި، ސަފާރީ ކޭސްގެ ތަހުގީގުގައި ބަނގުރަލާ ގުޅުން ހުރި މައްސަލައެއް ފުލުހުން ނުބަލަ އެވެ.\nފުލުހުން ބުނެފައި ވަނީ ތުހުމަތުތައް ކުރިޔަސް އެ މައްސަލައިގެ ތަހުގީގުގައި ނުފޫޒެއް ނެތް ކަމަށެވެ. މި މައްސަލައިގައި ފުލުހުން މަޖިލީހުގެ ކޮމިޓީއަށް ޖަވާބުދާރީވާން ޖެހުނެވެ. އެންއައިސީން ވެސް މައްސަލަ ބެލި ނަމަވެސް ފަހުން ތަފްސީލެއް އާއްމެއް ނުކުރެ އެވެ.\nރައީސް މުހައްމަދު ނަޝީދު ކުށްކުރުން ފުލުހުން ރައްޔިތުންގެ މަޖިލިސް ޖިންސީ އަނިޔާ ރޭޕް\n41 ކޮމެންޓް, 59 ރިއެކްޝަންސް\nޝޭޚް އިމްރާނޭ މިހާރަކު ނުކިޔޭނެ. ޝޭޚަކު ބުނަންވާ ކަހަލަ ވާހަކައެއް ނޫން އެ ބުނަނީކީ.\nތިމާގެ މީހެއްވީމަ މިއޮތީ އެބުނާ އެމޑީޕީ ތިލަފަތް ނުއަތައް ގޮއްސަ. ހޯރަ އިބެ ދޫކޮއްލުމުންވެސް ރައްރިތުންނައް މިކަން ވިސްނެންޖެހޭ\nސިޔާސީ ސޭހު ބުނީ ރިލުވާނު މައްސަލާގެ ހެކި އޭނައަތުގަ ހުރިވާހަކަ. ފަހުންބުނީ އެ ހެކިތައްވީ ފުލުހުން ގެންގޮސްފައޭ. ދެން މަރުކޮމިސަނުން އެކަން ބަލަންވީނުން. ސެހު އެދައްކާ ވާހަކަ އެއީ ސިޔާސީ ގޮތުން ދައްކާ ވާހަކައެއްތޯ. ސިޔާސީ ސޭހު ކިޔަން ޖެހެނީ އޭނާ ޕޯޑިއަމް ތަކުގަ އެފަދަ ދިއުޅިއެއް ނުވާ ސިޔާސީ ވާހަކަ ދައްކާތީ..ތީ ދީނީ ސޭހެއްތަ.ނޫނީ ސިޔާސީ ސޭހެއްތަ.ރައްޔިތުން ގޮތެއް ނިންމާނީ.\nލާރިޔާ ޖެހުނީމަ ވާނެ ހަ އެތި އިމްރާނަށްވެސް ވެ ނިމުނީ ތިޔަ. އިމްރާނުވެސް ފަހުން ބުނާނެ ތިމަންނަ ކަންތައް ކުރަންޖެހެނީ އަންގަވާ ގޮތަށޭ. އެއްވެސް އިޚްތިޔާރެއް ނެތޭ. ތިޔަފަަދަ ތަނެއްގަ ބޮޑުވެފަ ތިޔަ ހުންނަނީ ޞިރާތު މަގު އަމާން ކުރައްވަންތޯ?\nމަރުގެ އިންޒާރުދިނުމަކީ މާބޮޑު މަަައްސަލައެއް ކަމަށް ގަބޫލު ނުކުރާ ސަރކާރެއް ކަމަށް ވެދާނެ ދޯ...\nޔާމީނު ސަރުކާރުގައި މަރުގެ އިންޒާރު މީހުންނަށް ލިބިގެން ކަމެއްނުކުރި ވާހަކަ ދެއްކި މީހުންނަށް މިހާރު އެކަން ހިނގީމަ ވަނީ އާދައިގެ ކަމަކަށް. އޭރު ޔާމީނު އެކަމާހުރެ ގޯސްވީ. އެކަމު މިހާރުގެ ވެރިން ހަމަ އެކަމާ ޖެހުނީމަ ރަގަޅު. މިއީ އެއްބަޔަކަށް ކަންކަން ފެންނަ ގޮތަކީ.\nވިކްޓިމްއަށް ބޭނުންވާ ފައިސާލިބުނީމާ އޭނާ ރާއްޖެދޫކޮށް ދިޔައީ. މިހާރު ދައްކަނީ ހަގީގަތާއި ހިލާފްވާހަކަ. އަދިވެސް ފައިސާހޯދަން. މިމައްސަލަ ބޮޑުކުރަނީ ނޫސްތަކުން. ތިނޫންކމަެއްގެ ވާހަކަ ދައްކަބަލަ.\nކިހާ ފައިސާއެއްތަ އެ އަންހެން މީހާއަށް ދެން އިތުރަށް ލިބެނީ. އަޅެ ބުނެބަލަ. އޭނާއަށް އެވާހަކަ އެ ދެއްކެނީ ރާއްޖެ ދޫކޮށް ދިއައިމަ. އެހެންނޫންނަމަ އެވަރަށްވެސް އެވާހަކަ ނުދެއްކޭނެ.\nމަރުގެ އިންޒާރަކީ ފުލުހުންނަށް އެއްވެސް އެއްޗެއް ނޫން. ޢަނިޔާ ލިބޭފަރާތައް އެއްވެސް ހި މާޔަތެއް ނެތް ތަނެއް. ޢަދުލު އިންސާފްނެތް ތަނެއް.\nމީހުން ވެސް މަރަނީ ޢާންމުންގެ ތެރޭގައި. އެހެންވީމަ އެއީވެސް އާދައިގެ ކަމެއްތޯ؟\nމިހާރު ޖީހާނޭ ކިޔާތަ\nޖީހާނުގެ އަޑެއް ބަޑެއް ނީވޭ މިހާރު. ކުރިން ވަރަށް ހިއުމަންރައިޓްސް ވެގެން އުޅުއްވި ކަނބަލެއް. ކަމަކާ ޖެހުމުން ހަނުހުންނެވީ.\nޖިންސީ އަނިޔާ ލިބުނީމަ އިންސާފު ހޯދަން ދާން ހުރި މީހާގެ ހާލަތު.


Foanadhoo ah libunu gehlunthakun araiganevijje: Disaster\nފޮނަދޫއަށް ލިބުނު ގެއްލުންތަކުން އަރައިގަނެވިއްޖެ: ޑިޒާސްޓާ\nފޮނަދޫއަށް އެރި ނަގޫރޯޅީގައި ފުރާލު އެއްލައިގެން ދިޔަ ގެއެއް- ފޮޓޯ- ޕޮލިސް\nއިއްޔެ ރޭ ފަތިހު ލ. ފޮނަދޫއަށް އެރި ނަގޫރޯޅީގެ ސަބަބުން ލިބުނު ގެއްލުންތަކުން މިހާރު އަރައިގެނެވިފައިވާ ކަމަށް ނޭޝަނަލް ޑިޒާސްޓާ މޭނޭޖްމެންޓް އޮތޯރިޓީ (އެންޑީއެމްއޭ) ގެ ޑެޕިއުޓީ ޗީފް އެގްޒެކިއުޓިވް އުމަރު މޫސާ ފިކުރީ ވިދާޅުވެއްޖެ އެވެ.\nވިއްސާރައިގަ ލިބުނު ގެއްލުންތަކާބެހޭ އެންމެ ފަހުގެ މައުލޫމާތު ދިނުމަށްޓަކައި މިއަދު ހެނދުނު ބޭއްވި ނޫސްވެރިންގެ ބައްދަލުވުމެއްގައި އުމަރް ވިދާޅުވީ، ފުރާޅު އެއްލައިގެން ރިޕޯޓްކޮށްފައިވާ ހުރިހާ ގެތަކެއްގެ ފުރާޅު އަލުން އަޅައިފައި ކަމަށެވެ. އަދި މިހާރު ދިރި ނޫޅެވިގެން އެހެންތަނަކު ތިބެންޖެހޭ އެއްވެސް ބަޔަކު ނެތް ކަމަށް އުމަރް ވިދާޅުވި އެވެ.\nއިއްޔެ ބޭއްވި ނޫސްވެރިންގެ ބައްދަލުވުމެއްގައި އުމަރް ވިދާޅުވީ، ނަގޫރޯޅި އެރުމުގެ ސަބަބުން ޖުމްލަ 12 ގެއަކަށް ގެއްލުން ވެފައިވާ ކަމަށެވެ. އޭގެ ތެރެއިން ދިރިނޫޅެވޭ ވަރަށް ގެއްލުން ލިބިފައިވާ ގެތަކުގެ މީހުނަށް އަދި އެހީ ފޯރުކޮށްދެމުންދަނީ އެފަރާތްތަކުގެ އާއިލާއިން ކަމަށެވެ.\nމިއަދު ކުރިއަށްދިޔަ އެނޫސްވެރިންގެ ބައްދަލުވުމުގައި ވާހަކަ ދައްކަވަމުން އުމަރް އިތުރަށް ވިދާޅުވީ، އިއްޔެ ގއ. ވިލިގިލި، ދާންދޫ އުދަ އަރައިފައިވާ ކަމަށެވެ. ނަމަވެސް އެއްވެސް ގޭބިސީއަކަށް ގެއްލުންލިބުނު ކަމުގެ މައުލޫމާތު ލިބިފައިނުވާ ކަމަށެވެ. އޭނާ އިތުރަށް ވިދާޅުވީ، އިއްޔެ ކުރި ވިއްސާރައިގެ ސަބަބުން އއ. އުކުޅަހު ގައި ބާރަ ގެއަކަށް ފެންވަދެފައިވާކަމުގެ ރިޕޯޓް ލިބިފައިވާކަމަށާއި، އެރަށުގައި ފެން ހިއްކުމުގެ ގޮތުން ކޯރު ކެނޑުމުގެ މަސައްކަތް ކޮށްފައިވާ ކަމަށެވެ.\nއުމަރް ވިދާޅުވި މޫސުން މިހާރު ދަނީ ރަނގަޅުވަމުން ކަމަށެވެ. ނަމަވެސް މެދެ ރާއްޖެތެރެއާއި ދެކުނަށް އުދައެރުމުގެ ފުރުސަތު އެބައޮތް ކަމަށެވެ. އެހެންކަމުން އަތިރި އާއި ކައިރީގައި ދިރިއުޅޭ މީހުން ގެތަކުގެ ދޮރުމަތީގައި ހިލަ ނުވަތަ ވެލި ބަސްތާ ޖެހުމަށް އުމަރް ވަނީ އިލްތިމާސްކޮށްފަ އެވެ.\nއޭނާ އިތުރަށް ވިދާޅުވީ، ރާއްޖެއަށް މިހާރު ކުރަމުންދާ ވިއްސާރައަކީ އާދަޔާ ހިލާފު ވާރޭ އެއް ނޫން ކަމަށެވެ. މިއީ ހުޅަނގު މޫސުމުގެ ފުރަތަމަކޮޅު އެހެން އަހަރުތަކޭ އެއްގޮތަށް ކުރަމުންދާ ވިއްސާރައެއް ކަމަށެވެ.\nދެއްވަދޫއިން ދިޔަ މީހުން އަންގަން އެދެފި\nފޮނަދޫ އާއި ގަމަށް އަރާ ފޭބުން މަނާކޮށްފި\nހެކިވެރިއެއްގެ ބަހާމެދު ސުވާލު އުފައްދައިފި\nފޮނަދޫ މަގުތަކުގައި މި މަހު ތާރު އަޅަން ފަށާނެ


ޖުމްލަ 354 އިޢުލާން\nހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާ .7މަސް ކުރިން\nތާރީޚު: 07 ޖޫން 2021\nސުންގަޑި: 16 ޖޫން 2021 14:00\nހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާ . 8 މަސް ކުރިން\nޕްރޮކިޔުމަންޓް އެވަރޑް ކުރެވުނު މަޢްލޫމާތު - އޭޕްރީލް 2021\nތާރީޚު: 19 މޭ 2021\nޕްރޮކިއުމަންޓް މަޢުލޫމާތު ޢާންމުކުރުން - ބިޑް ކާމިޔާބު ކުރިފަރާތް\nހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާ .9މަސް ކުރިން\nސަރުކާރުގެ ގެދޮރުވެރިކުރުވުމުގެ ޕްރޮގްރާމްގެ ދަށުން ގދ.ތިނަދޫގައި ޢިމާރާތްކުރެވިފައިވާ 120 ފްލެޓްގެ ތެރެއިން ބާކީހުރި 15 ފްލެޓްގެ ކެޓެގަރީA ގެ ފްލެޓްތަކަށް އެދިލެއްވި ފަރާތްތަކުގެ ތެރެއިން ގުރުއަތަށް ގޮސްފައިވާ ފަރާތްތަކާއި ފްލެޓްތަކުގެ ތަރުތީބު ނަންބަރު ގުރުއަތު ނެގުން ފަސްކުރުން\nތާރީޚު: 03 މޭ 2021\nސަރުކާރުގެ "ގެދޮރުވެރިކުރުން" ޕްރޮގްރާމްގެ ދަށުން ގދ. ތިނަދޫއިން ދޫކުރާ ފްލެޓްތަކުގެ ތެރެއިން ކެޓެގަރީ A ގެ ފްލެޓްތަކަށް އެދިލެއްވި ފަރާތްތަކުގެ ތެރެއިން ގުރުއަތަށް ގޮސްފައިވާ ފަރާތްތަކާއި ފްލެޓްތަކުގެ ތަރުތީބު ނަންބަރު ގުރުއަތު ނެގުން\nސުންގަޑި: 03 މޭ 2021 22:00\nސަރުކާރުން ގދ. ތިނަދޫގައި ޢިމާރާތްކޮށްފައިވާ 120 ފްލެޓްގެ ތެރެއިން ބާކީހުރި 15 ފްލެޓްތަކަށް އެދިލެއްވި ފަރާތްތަކަށް ޕޮއިންޓް ދެވިފައިވާ ދާއިމީ ލިސްޓް އަލުން އިޢުލާންކުރުން\nތާރީޚު: 27 އޭޕްރިލް 2021\nހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާ . 10 މަސް ކުރިން\nސުންގަޑި: 25 އޭޕްރިލް 2021 13:00\nބައުމުދާ ނީލަންކިއުމާ ގުޅޭ\nތާރީޚު: 03 އޭޕްރިލް 2021\nސުންގަޑި: 19 އޭޕްރިލް 2021 10:00\nތާރީޚު: 24 މާރިޗު 2021\nސުންގަޑި: 14 އޭޕްރިލް 2021 13:00\nތާރީޚު: 22 މާރިޗު 2021


MTDC ah viyafaari nukurevi maalee haalathu dhashah!\nއެމްޓީޑީސީއަށް ވިޔަފާރި ނުކުރެވި މާލީ ހާލަތު ދަށަށް!\nއެމްޓީޑީސީން ރިސޯޓު ތަރައްގީ ކުރަމުން ގެންދާ ހދ. ނާގޯށި--\nޓޫރިޒަމް ވިޔަފާރިއަށް ސަރުކާރުން އުފެއްދި ކުންފުނި، މޯލްޑިވްސް ޓޫރިޒަމް ޑިވްލޮޕްމަންޓް ކޯޕަރޭޝަން (އެމްޓީޑީސީ) އަށް ވިޔަފާރި ނުކުރެވި، މާލީހާލަތު ދަށްވެއްޖެ އެވެ.\nހިއްސާދާރުންނަށް ފައިދާ ނުބަހާތާ ގިނަ ދުވަސްވެފައިވާ ކުންފުނި، އެމްޓީޑީސީގެ މާލީ ހިސާބުތައް ދައްކާ ގޮތުގައި ނިމިދިޔަ ތިން ވަނަ ކުއާޓަރުގައި އެ ކުންފުންޏަށް އާމްދަނީގެ ގޮތުގައި ލިބިފައިވަނީ ގާތްގަނޑަކަށް މިލިއަނެއްހާ ޑޮލަރެވެ.\nއެ ކުންފުނީގެ މާލީ ހިސާބުތައް ދައްކާ ގޮތުގައި މި އަހަރުގެ ދެވަނަ ކުއާޓަރުގައި ފައިދާގެ ގޮތުގައި ލިބިފައިވަނީ 434,655 ޑޮލަރު (ގާތްގަނޑަކަށް 6.7 މިލިއަން ރުފިޔާ) އެވެ. ނަމަވެސް މިދިޔަ ކުއާޓަރުގައި ލިބުނީ 301,638 ޑޮލަރު (ގާތްގަނޑަކަށް 4.6 މިލިއަން ރުފިޔާ) އެވެ.\nމި އަހަރު އެ ކުންފުނީގެ މާލީހާލަތު އިތުރަށް ގޯސްފައިވާއިރު، އެމްޓީޑީސީ އަށް މިދިޔަ އަހަރު ސާފު ފައިދާގެ ގޮތުގައި ލިބުނީ 69.72 މިލިއަން ރުފިޔާ އެވެ. އެއީ އޭގެ ކުރީ އަހަރާ އަޅާ ބަލާއިރު 26 ޕަސެންޓު ދަށް އަދަދެކެވެ.\nއެމްޓީޑީސީއިން ވިޔަފާރި ނުކުރާތާ ގިނަ ދުވަސްވެފައިވާއިރު، މި އަހަރުގެ ކުރީކޮޅު ސަރުކާރުން ވަނީ އެ ކުންފުނީގެ ދަށުގައި ހުރި ހުރިހާ ރަށެއް ސަރުކާރަށް ނަގާފަ އެވެ. ނަމަވެސް މި އަހަރުގެ އޮގަސްޓް މަހު ވަނީ އެ ކުންފުނީގެ އަތުން އަތުލި ހދ. ނާގޯށި ތަރައްގީ ކުރުމުގެ މަސައްކަތް އަނެއްކާވެސް އެ ކުންފުންޏާ ހަވާލުކޮށްފަ އެވެ. ހދ. ގައި ހުޅުވާ ފުރަތަމަ ރިސޯޓު ކަމަށްވާ ނާގޯށި ތަރައްގީ ކުރަނީ ރަޝިޔާ ކުންފުންޏެއް ކަމަށްވާ ތްރީކޭ އިންޓަނޭޝަނަލުންނެވެ. އެ ކުންފުނިން އެ ރިސޯޓުގެ 50 ޕަސެންޓް މަސައްކަތް ވަނީ ކޮށްފަ އެވެ. މި ރިސޯޓަކީ 600 އެނދުގެ ރިސޯޓެކެވެ.


Court ah massala vahdhaifinama, dhaulaiy "oriyaan" vaane: Mahuloof\nކޯޓަށް މައްސަލަ ވައްދައިފިނަމަ، ދައުލަތް "އޮރިޔާން" ވާނެ: މަހުލޫފް\n13 އޯގަސްޓް 2021 - 22:00:00\nޔޫތު މިނިސްޓަރު އަހްމަދު މަހްލޫފްގެ މައްޗަށް ކުރެވޭ ކޮރަޕްޝަންގެ މައްސަލައިގައި ކޯޓަށް ފޮނުވައިފިނަމަ، ދައުލަތް "އޮރިޔާން ވާނެ" ކަމަށް ސަސްޕެންޑުކޮށްފައި ހުރި ޔޫތު މިނިސްޓަރު މަހުލޫފް ވިދާޅުވެއްޖެއެވެ.\nމިނިސްޓަރު މަހުލޫފުގެ މައްޗަށް ކުރެވެނީ އެމްއެމްޕީއާރްސީގެ ކޮރަޕްޝަންގެ ތުހުމަތެވެ. އެންޓި ކޮރަޕްޝަން ކޮމިޝަނުން ބުނެފައިވާ ގޮތުގައި ރައްޔިތުންގެ މަޖިލީހުގެ މެންބަރެއްގެ ގޮތުގައި މަހުލޫފު ހުންނެވި އިރު އޭރު ރައްޔިތުންގެ މަޖިލީހުގެ ތަޅުމުގައި ބަހުސްކޮށް ވޯޓަށް އެހި ސްޕެޝަލް އިކޮނޮމިކް ޒޯން (އެސްއީޒީ)ގެ ބިލަށް ވޯޓު ދިނުމާއި ޕީޕީއެމްގައި ދެމިހުރުމުގެ މުގާބިލުގައި 33،000 އެމެރިކާ ޑޮލަރު މަހުލޫފަށް ދީފައިވާކަން ތަހުގީގަށް ހާމަވާ ކަމަށެވެ. އަދި އެ ބިލް ފާސްކުރުމަށް ވޯޓް ދިނުމުގެ ގޮތުން 27 އޮގަސްޓް 2014 ގައި މަހްލޫފް ރައްޔިތުން މަޖިލީހުގެ ޖަލްސާއަށް ހާޒިރުވެފައިވަނީ މެލޭޝިޔާއިން ސީދާ މަޖިލީހުގެ ވޯޓަށްކަމަށް ވެސް ބުނެފައިވެއެވެ.\nއެ މައްސަލައިގައި އޭނާގެ މައްޗަށް ދައުވާކުރުމަށް ޕީޖީ އޮފީހަށް ފޮނުވާފައިވާ އިރު, އޭނާ މިވަގުތު ހުރީ މިނިސްޓަރުކަމުގެ މަސްއޫލިއްޔަތުން ދުރުކޮށްފައެވެ. އިދާރީ ބައެއް ކަންކަން ހުރުމުން ޕީޖީ އޮފީހުން ވަނީ އެކަންކަން ރަނގަޅު ކުރުމަށް އޭސީސީގައި ދެ ފަހަރު އެދިފައެވެ. މީގެ މަހެއްހާ ދުވަސް ކުރިން ޕީޖީން ބުނި ގޮތުގައި މަހުލޫފަށް ދައުވާ ކުރާނީ ޕީޖީން މައްސަލަ ދިރާސާކުރުމަށްފަހުގައެވެ.\nމިރޭ "ކްލަބް ހައުސް" މެދުވެރިކޮށް އޮންލައިން ނޫހަކަށް ދިން އިންޓަވިއުއެއްގައި މަހުލޫފް ވިދާޅުވީ އޭނާގެ މައްޗަށް އެ މައްސަލައިގައި ހަގީގަތުގައި ތުހުމަތު ވެސް ނުކުރެވޭނެ ކަމަށެވެ. މަހުލޫފް ބުނީ އޭނާގެ މައްޗަށް ތުހުމަތު ކުރަނީ ލާރި ދީގެން މެލޭޝިޔާއިން ސީދާ މަޖިލީހުގެ ވޯޓަށް ގެނައި މައްސަލަ ނަމަވެސް އޭނާ އެއިރު ހުންނެވީ ޕީޕީއެމްގެ މެންބަރެއްގެ ގޮތުގައި ކަމަށާއި އޭނާ ވޯޓު ދީފައިވާނީ ވެސް ޕީޕީއެމްގެ ވިޕްލައިން އާ އެއްގޮތަށް ކަމަށެވެ. އަދި ސުވާލު އުފެދުމުގެ ޖާގަ އޮންނާނީ އޭނާ ވިޕްލައިން އާ ހިލާފަށް ވޯޓު ދިންނަމަ ކަމަށް ވަނީ ބުނެފައެވެ.\nމިކަން ހިނގައިދިޔަ ގޮތް ކިޔައިދެމުން މަހުލޫފް ވިދާޅުވީ ކޮމިޝަނުން އެ ބުނާ ދަތުރަކީ އޭނާ ވަރަށް ހަނދާން ހުންނަ ދަތުރެއް ކަމަށާއި އެ ދަތުރަކީ އޭނާގެ ދަރިފުޅު ވަރަށް ކުޑައިރު އެނދުން ވެއްޓިގެން ކުރި ދަތުރެއް ކަމަށެވެ. އަދި އޭނާ އެ ދަތުރަށް ފުރުމުގެ ކުރިން މަޖިލީހުގެ އޭރުގެ ރައީސް މަސީހަށް ގުޅުއްވާ ވޯޓު ނަގަން ހަމަޖެހިފައި އޮތް ބިލެއް އޮތްތޯ ވެސް އެހި ކަމަށް މަހުލޫފް ވިދާޅުވިއެވެ. މަހުލޫފް ވިދާޅުވީ އޭނާ މެލޭޝިއާގައި ހުންނަވަނިކޮށް، އެ ވޯޓު ނެގުމަށް ހަމަޖެހުމުން، "ތިމަންނާ އައީ ބިޒިނަސް ކްލާހުގެ ޓިކެޓު ނަގައިގެން ކަމަށާއި، ބިޒިނަސް ކްލާހުން ޓިކެޓު ނަގައިދިނީމާ ރާއްޖެ ވަޑައިގަންނަވާނެ ކަމަށް ބުނިން" ކަމަށް މަހުލޫފް ވިދާޅުވިއެވެ. މަހުލޫފް ވިދާޅުވީ ވޯޓަށް ރާއްޖެއައީ އަނބިމީހާ އާއި ދަރިފުޅު ވެސް މެލޭޝިއާގައި ބަހައްޓާފައި ކަމަށާއި އެ ދަތުރަށް އޭނާއަށް ޕާޓީއިން ލިބުނު ހާ ވެސް އެއްޗަކީ ބިޒިނަސް ކްލާހުގެ ޓިކެޓް ކަމަށެވެ.\nމަހުލޫފް ވިދާޅުވީ މައްސަލައިގައި އަދީބު އާ ވާހަކަ ދައްކާފައިވާ ކަމަށް ބުނާ ޗެޓްލޮގް އަކީ އެކަކު އަތުން އަނެކަކު އަތުން މުޅި ރަށުތެރޭގައި ފެތުރިފައިވާ، އަދި ޗެއިން އޮފް ކަސްޓަޑީއެއްނެތް އެއްޗެއް ކަމަށެވެ. އަދި އެ ޗެޓްލޮގް އެނެލެސިސް ހެދި ކަމަށް ބުނާ ފަރަޑޭ ފޮރެންސިކަށް ކޯޓަށް ހާޒިރުކުރަން މަސައްކަތް ކުރީ ވެސް ލާރި ދީގެން ކަމަށް މަހުލޫފް ވަނީ ފާހަގަކުރައްވާފައެވެ.\nއޭސީސީ ގެ ރައީސް ޝައުނާއަށް ކުރައްވާ ފާޑުކިޔުން ތަކުރާރު ކުރައްވާ މަހުލޫފް ވިދާޅުވީ ޝައުނާ އާއި އެސެޓް ރިކަވަރީ ކޮމިޝަންގެ ރައީސް އައްސަދު އާއި ދެބޭފުޅުން ވަނީ މައްސަލައެއް ނެތް ކަން އެނގޭއިރު ވެސް ވަކި ބަޔަކު ބުނި ގޮތަކަށް ކަން ކޮށްފައިވާ ކަމަށާއި އެގޮތުން މަހުލޫފްގެ މައްޗަށް ރިސިޓެއް ހެދިކަމުގެ ތުހުމަތު ފާހަގަކޮށްފައިވެއެވެ.\n"މިހާ ސާފުކޮށް ހުރި ކަމެއްގަ މިހާ ޒާތީވެގެން އުޅޭތީ. އަޅުގަނޑު މި ހިސާބުން އަދި މިކަން ދުލެއް ނުކުރާނަން އެނގޭތޯ. އަޅުގަނޑަށް މި މީހުން ހަގީގަތުގަ މިދިޔަ ދެ އަހަރުގެ ތެރޭގައި ވަރަށް އަނިޔާތަކެއް ދީފި. ގެއްލުންތަކެއް ދީފި. އަޅުގަނޑުގެ މިޒާޖުގެ ގޮތުން ވެސް މިހިން ޖަހާލާފަ މާ ފަސޭހައިން ކޮންމެ މީހަކަށް ނުދެވޭނެ އެނގޭތޯ. " މަހުލޫފް ވިދާޅުވިއެވެ.\nމަހުލޫފް ވިދާޅުވީ މި މައްސަލައިގައި ޕީޖީ ވެސް ވަރަށް ބޮޑަށް ބައެއްގެ ޕްރެޝަރުގައި ފިތިފައިވާ ކަމަށާއި މައްސަލައަށް ނުފޫޒު ފޯރުވަނީ ކޮން ބައެއް ކަން ވެސް އެނގިވަޑައިގަންނަވާ ކަމަށެވެ. އަދި މި މައްސަލައަކީ މިހާ ދުވަސް ނަގަން ޖެހޭ މައްސަލައެއް ނޫން ކަމަށާއި މި މައްސަލަ ރަނގަޅަށް ބައްލަވައިފިނަމަ އެއް ދުވަސް ތެރޭގައި ނިމިގެންދާނެ ކަމުގެ ޔަގީންކަން މަހުލޫފް ދެއްވިއެވެ. އަދި މި މައްސަލަ ކޯޓަށް ދައުވާ ކުރަން ފޮނުވަން ނުކެރިގެން އުޅެނީ ވެސް ސާބިތުނުވާނެތީ ކަމަށާއި މައްސަލަ ކޯޓަށް ވައްދައިފިނަމަ، ނިކުންނަން ޖެހޭނީ "ދައުލަތް އޮރިޔާން ވެގެން" ކަމަށް ވަރަށް ސާބިތުކަމާއެކު މަހުލޫފް ވިދާޅުވިއެވެ.


ބުނާށެ ލޯބި ނުވަނީހޭ….12 – Esfiya – Dhivehi Vaahaka Site\n- by Kiyara - 49- March 18, 2019\nނުވަގަޑި ބައިވި އިރުވެސް ރައިހާނާއާ ހަމްޒާގެ މެޗު ނުނިމެއެވެ. ވަރަށް ސީރިއަސްކޮށް ތިބެ ދެމީހުންވެސް ކުޅެމުން ދިޔައެވެ. ދޭތެރެއަކުން ނޮކު ވެއްޖޭ ކިޔާ ރައިހާނާ ހަޅޭއްލަވައި ގަނެއެވެ. “ހަމްޒާ ހެލްޕް. އައި އޭމް ޑައިން. ނޮކްވެސް ވެއްޖެ ޒޯންވެސް އައިއްސި” ރައިހާނާ ރޮއެގަތެވެ.\n“ރައި ބީ ކެއަރފުލް އެންމެ ސްކޮޑެއް ބާކީ އިނީ” ނުހަނު ސީރިއަސްކޮށް ހުރެ ހަމްޒާ ބުންޏެވެ.\n“ޔޭ ވީ ވޮން” އިށީންދެގެން އިން ގޮނޑިން ތެދުވެފައި ރައިހާނާ ފުންމާލިއެވެ. ހަމްޒާވެސް ހަމަ އެފަދައެވެ. ވެފައި ހުރި އުފަލެއްގެ ބޮޑު ކަމުން ރައިހާނާއަށް ހަމްޒާ ގައިގައި ބައްދާލެވުނެވެ.\nކުއްލިއަކަށް ރައިހާނާ ބައްދާލުމުން ހަމްޒާއަށް ހުއްޓުން އެރިއެވެ. އެެއްވެސް މޭކަޕަކާ ނުލާވެސް ރައިހާނާގެ މޫނު ދޮންވެފައި އޮމާނެވެ. ލޯ މަރާއިގެން ހެވިފައި އޮތް އިރު ނުހަނު ލޮތްބެވެ.\nކުރެވުނީ ކީއްކަން ރައިހާނާއަށް ރޭކަލުމާއެކު ވަގުތުން ދުރަށް ޖެހުނެވެ. ލަދުން ގޮސް އިސްޖަހާލެވުނެވެ. އެއާއެކު އެތާ ތިބި އެންމެންގެ ހުނުމުގެ އަޑުއިވުނެވެ.\nރައިހާނާއަށް ވީ ގޮތް ފެނިފައި ނުހީ ހަމްޒާއަކަށް ނުހުރެވުނެވެ. ބަނޑުގައި އަތް އަޅައިގެން އޮވެ ބާރަކަށް ހުނެވެ.\nރައިހާނާ ހަމްޒާ ގައިގައި ބެއްދުމުން އަންޖަލް ހަސަދަވެރިވިއެވެ. ރައިހާނާގެ ބަދަލު އެއީ އޭނާ ނަމައޭ ހިތަށް އެރިއެވެ. ނަމަވެސް އޭގެ ދެވަނަ ސިކުންތުގައި ހިތަށް ޝައިތާނާ ލަމުން ދިޔަ ވަސްވާސް ފިލުވާލިއެވެ. ރައިހާނާ ގަސްތުގައި އެހެން ނުހަދާނެކަން އަންޖަލްއަށް އެނގެއެވެ.\nޕާޓީ އޮންނަ ދުވަސްކަމުން އެންމެން ވެސް ވަރަށް ބުރަކޮށް އުޅެމުން ދިޔައެވެ. މުޅިގެ ވަނީ ކައްކާ މީހުންނިން ފުރިފައެވެ. ރައިހާނާމެން އެންމެ މަތީގައި ތިބޭއިރުވެސް ތިރިން ވާހަކަ ދައްކާ އަޑު އިވެއެވެ. މުޅި ގެވެސް ހީވަނީ ވައްޓާލާފާނެހެންނެވެ.\nޝައުފާ ބުނުމުން އަންޖަލްއާ ރައިހާނާ އުޅުނީ ކައްކަން ތިބި މީހުންނަށް ދަޅާއި ބިސްކޯދު ބަހައެވެ. އަންޖަލް ފެނުމުން އެއީ ކޮން ކުއްޖެއްތޯ ކޮންމެ މީހަކުވެސް އަހައެވެ. އަންޖަލް ހުންނަނީ ލަދުން ހަލާކުވާވަރު ވެފައެެވެ.\nސްކޫލް ރީތި ކުުރުމުގެ މަސައްކަތް ކުރިއަށް ދާ ގޮތް ބެލުމަަށް ސަރްވާއާއެކީ ރައިހާނާއާ އަންޖަލް ސްކޫލަށް ދިޔައެވެ. ސްކޫލް މަސައްކަތުގެ ބޮޑުބައި އޮތީ ނިމިފައެވެ.\nބޮޑު ލަކުޑި ތަކެއް ހިފައިގެން ސްކޫލަށްވަންނަން ދިޔަ ހަމްޒާއަށް ޒިވާން ފެނުނެވެ. ސްކޫލް ކުރިމަތީ ޕާކުކޮށްފައި އޮތް ކާރުގައި އެއްފައި ވިއްދައިގެން، ލައިގެން އިން ނޫކުލައިގެ ޖިންސުގެ ޖީބަށް ދެއަތް ޖަހައިގެން ހުއްޓައެވެ. ޒިވާންގެ ދެލޯ ވަނީ އަވިއައިނަކުން ފޮރުވާފައެވެ. ލައިގެން އިން ފެހި ކުލައިގެ ގަމީހުގެ އަތް ހުރީ އޮޅަބޮއްޓާ ހަމައަށް އޮޅާފައެވެ.\nލަކުޑިތައް ސްކޫލް ދޮރުމައްޗަށް ވަރާލުމަށްފަހު ހަމްޒާ ހިނގައިގަތެވެ.\n“މިތާ ކީއްތިކުރަނީ؟” ދެބުމަ ގޮށް ޖަހައިގެން އިނދެ ހަމްޒާ އެހިއެވެ.\nލޮލުން އަވި އައިނު ނަގަމުން ޒިވާން ހަމްޒާއަަށް ބަލާލިއެވެ. “ނަން އޮފް ޔުއަރ ބިޒްނަސް ހަމްޒާ ސަރ” ހަމްޒާ ރުޅިގަދަވިއެވެ. ރައިހާނާއަށް ފެނުމުގެ ކުރިން ޒިވާން ފޮނުވާލަން އޭނާ ބޭނުންވިއެވެ. “ރައިހާނާ ހޯދާކައްނު ތިއައީ؟” ޒިވާން އޭނާގެ ހަށިގަނޑު ސީދާކޮށްލިއެވެ. އޭނާ އައީ ރައިހާނާ ހޯދަންކަން ހަމްޒާއަށް އެނގުނީ ކިހިނެއް ހެއްޔެވެ؟ ޒިވާންއަށް ޖަވާބެއް ނުދެވިގެން އުޅެނިކޮށް އޭނާގެ މޫނަށް ހޫނު ހަމަލާއެއް އެރިއެވެ. “ރީއްކޯ!” ހަމްޒާ ނުވިސްނައި ހުއްޓާ ރީހާން އައިސް ޒިވާންގެ މޫނަށް އެތިފަހަރެއް އަޅުވާލިއެވެ. ދެވަނަ ފަހަރަށްވެސް ރީހާން ޖަހަން އުޅުމާއެކު ހަމްޒާ ގޮސް ރީހާންގެ އަތުގައި ހިފެހެއްޓިއެވެ.\nރީހާން ޖެހިލެއް ބާރުކަމުން ޒިވާންގެ ބޮލަށް އެނބުރުން އެރިއެވެ. ދެތިން ފަހަރު ދެލޯ މަރާ ހުޅުވިއެވެ. ރުޅިވެރި ނަޒަރަކުން ރީހާންއާ ދިމާއަށް ބަލާލަމުން އަނގައިން ލޭއައިސްފައި ހުރިތަން ފުހެލިއެވެ. “ލުކް އައި ޑޯންޓް ވަންނާ ފައިޓް ވިތް ޔޫ ގާއިޒް. އައި އޭމް ހިއަރ ޓު އެޕޮލޮޖައިޒް ރައި” ޒިވާން އޭނާގެ ރުޅި ހިންދާލުމަށްފަހު ބުންޏެވެ. “ބުނަން ރަނގަޅު ވާހަކައެއް މާފަށް އެދެން ވެސް ދޮންތިއާ ކައިރި ނުވާތި. މާފަށް އެދުނަސް ދޮންތި ޒިވާންއަށް މާފެއް ނުކުރާނެ. އިތުރު އަނިޔާއެއް ނުވަނީސް މިތަނުން ދޭ” ޝަހާދަތް އިނގިލި ދިއްކޮަށްލަމުން ރީހާން ޒިވާންއަށް އިންޒާރު ދިނެވެ. ޒިވާންވެސް އިތުރަށް މަޑުނުކޮށް ކާރަށް އަރައިގެން ދިޔައެވެ.\nހަވީރު ފަސްގަޑި ބައިވިއިރަށް ތަން ޒީނަތްތެރިކޮށް ނިމުނެވެ. ދެތިން ކުދިން ސްކޫލްގައި މަޑު ކުރުމަށްފަހު އެހެން އެންމެން ޕާޓީއަށް ތައްޔާރުވާން ގެއަށް ދިޔައެވެ.\nހައެއް ޖެހިއިރު ފެންވަރައިގެން ރައިހާނާ ނުކުތެވެ. ގޭތެރޭލާ އުޅޭ ހެދުމެއް ލައިގެން އޭނާ ދިޔައީ ސަރްވާގެ ކޮޓަަރިއަށެވެ.\nލޯގަނޑު ކުރިމަތީ އިށީންދެގެން އިން ސަރްވާ އިނީ ހުދުކުލައިގެ ފުޅާ ވެޑިން ޑްެރެސްއެއް ލައިގެންނެވެ. އިށީންދެގެން އިން އިރު ހެދުމުގެ ފަސްބައި މުޅި ސަރަހައްދަށް ފެތުރިފާ އޮތެވެ. ސަރްވާގެ މޭކަޕް ކޮށްދޭން އަންޖަލްއާ ނަދާ ތިއްބެވެ.\n“ތުތީ ކީއްވެތަ މިހާ ބޮޑު ވެޑިންއެއް ނުބޭއްވީ؟” އެނދުގައި ދެފައި ވައްކޮށްގެން އިށީންދެ އިނދެ ރައިހާނާ އެހިއެވެ. “އެއީ ކާކު ތޯ އެންމެ އަނގަ ގަދައީ ބަލަން” ސަރްވާ ލޮލުގައި އަނދުން އަޅުވަމުން ސަމާސާ ރާގެއްގައި ނަދާ ބުންޏެވެ. އެއާއެކު ރައިހާނާ ދެނޭ ކިޔާ ކުސްތެޅިއެވެ.\nސަރްވާގެ މޭކަޕާއި ބުރުގާ އަޅުވައި ނިމުނުއިރު ހަތްގަޑި ސާޅިސް ވެއްޖެއެވެ. އަންޖަލް އަދި ރައިހާނާވެސް މޭކަޕްކޮށްގެން އެމީހުންގެ ކޮޓަރިއަށް ދިޔައީ ހެދުން ބަދަލު ކުރާށެވެ.\n“އަނބި ގަބޫލް ކޮށްފިން” ސީދާ ސަރްވާގެ ލޮލަށް ބަލަހައްޓައިގެން ހުރެ ޝިމާން ބުންޏެވެ. އެވަގުތު އުފާވެރިކަމުގެ ކަރުނަ ސަރްވާގެ ލޮލުން ފޭބިއެވެ. އާއިލާ މީހުންގެ އަތްތިލަ ބަޑީގެ އަޑު މުޅި ތަނުގަ ގުގުމާލިއެވެ.\n“ކޮންގްރާ މޭން” ހަމްޒާ ގޮސް ޝިމާން ގައިގައި ބައްދާލިއެވެ. “ހަމްޒާގެ މިދުވަސް އަވަސް މުސްތަގްބަލެއްގަ އައްނާނެ ކަމަށް އުއްމީދު ކުރަން” އެެއްވެސް މާނައެއް ނެތް ގޮތަށް ހަމްޒާ ހިނިތުންވެލިއެވެ.\nއަޅި ކުލައިގެ ބަޓަފްލައި ހެދުމަކާ މެރޫން ކުލައިގެ ޝޯލްއެއް އަޅައިގެން ގެއިން ނުކުތް ރައިހާނާ ހީވަނީ ރީތީގެ ރާނީއެއް ހެންނެވެ. ޝޯލް މަތިން އަޅިކުލައާ މެރޫން ކުލައިގެ މާހަރުކޮށްފައި ހުރި ބޭންޑެއް އަޅާފައި ހުއްޓެވެ. އަދި ޝޯލްގެ އަޑިން ކޮކާލެއް ޖަހައިފައިން ދިގުފަށެއް އަޅައިފައި އޮތެވެ. އަތުގައި ރިހިކެވެއްޔެވެސް އޮތެވެ. ކަށި އިނގިލީގައި އަޅާފައި އިން އަނގޮއްޓީގެ މެރޫން އެސްދިއްލެއެވެ. މެރޫން ކުލައިގެ ކަށި އުސް ބޫޓަކަށް އަރައިގެން އިނުމުން ކުރިއަށްވުރެސް އިސްކޮޅުން ދިގެވެ. އަތުގައި އޮތް ފޯނުން ގަޑި ބަލާލުމަށްފަހު ހެދުމުގެ ފަސްބައި އަތަަށް ނަގައި ހިނގައިގަތެވެ.\nރައިހާނާ ފަހަތުން ނުކުތް އަންޖަލް ހުރީ އަޅި ކުލައިގެ ދިގުހެދުމެއް ލައިގެންނެވެ. އޮނގަނޑާ ހިސާބުން މެރޫން ބެލްޓެއް އަޅައިފައި ހުއްޓެވެ. ރައިހާނާ އެކޭ އެއްފަދައިން މެރޫން ޝޯލްގެ މަތިން ބޭންޑެއް އަޅާފައި ހުއްޓެވެ. އަންޖަލްވެސް ހެދުމުގެ ފަސްބައި އަތަށް ނަގައިގެން ރައިހާނާ ފަހަތުން ހިނގައިގަތެވެ.\nދުވަމުން ކަހަލަ ގޮތަކަށް ރައިހާނާ ސްކޫލާ ދިމާއަށް ދިޔައީ ކައިވެނި އަގުދު ކުރާތަން ބަލާށެވެ. ގަޑިއަށް ބަލަމުން ދާން ހަދައިގެން ދެފަހަރަކު ވެއްޓެންވެސް ދިޔައެވެ. އެހާ އުސް ބޫޓަކަށް އަރައިގެން އިނުމުން ބާރަށް ދުވުންވެސް ވީ އުނދަގޫ ކަމަކަށެވެ.\nއަންޖަލް މަޑުމަޑުން ހިނގަމުން ދިޔައިރު ވަށައިގެންވި މާހައުލަށް ބަލަމުން ދިޔައެވެ. މަގު މަތިން މީހެއްގެ ހިލަމެއްވެސް ނުވެއެވެ. ރައިހާނާއާ އެއްވަރު ކުރަން ކުޑަކޮށް އަންޖަލް ދުވެލިއެވެ.\nސްކޫލްއިންނަ މަގަށް ދެވުނުއިރު ބޭރުގައި މީހުން ކިއު ހަދާފައި ތިބިތަން ފެނުމުން ރައިހާނާއަށް އޯނޯ އޭ ބުނެވުނެވެ. ދެފައި ކާއްތަމުން ދެއަތުން ހެދުމުގެ ފަސްބައި ހިފައިގެން ކަންނެއްކޮށް ސްކޫލްތެރެއަށް ވަންނަން ދިޔައެވެ.\nކައިވެނި ކުރިޔަށް ދާގޮތް ބެލުމަށް ސުނައިނާ ހަމްޒާއަށް ވީޑިއޯ ކޯލެއް ކުރިއެވެ. ޝިމާންއާ ސަރްވާއަށް ސުނައިނާގެ ދެމަފިރިން މަރުހަބާ ކިއެވެ. ތަން ޒީނަތްތެރިކޮށްފައި ހުރި ގޮތް ހަމްޒާ ސުނައިނާއަށް ދެއްކިއެވެ. އެ ރަށުގެ މަގުތައް ހުންނަ ގޮތް ދައްކަންވެގެން ފޯނު ހިފައިގެން ހަމްޒާ ސްކޫލުން ނުކުތެވެ.\nސްކޫލް ގޭޓާ އަރާ ހަމަވިތަނުން ހަމަ ނުޖެހި އިން ގަލެއްގައި އަޅައިގެންފައި ރައިހާނާ ވެއްޓެން ދިއުމުން ގޭޓުން ބޭރައް ނުކުންނަން ދިޔަ ހަމްޒާގެ ކަރުގައި ދެއަތް ވަށާލެވުނެވެ. ހަމްޒާއަށް ބެލެންސް ނުކުރެވިގެން ގޮސް ދެމީހުން އެކީ ގަސްތަކެއްގެ ތެރެއަށް ވެއްޓުނެވެ. “ވަޓް ދަ ހެލް؟” ބުރަކަށްޓަށް އަރައިގެން ދިޔަ ތަދުން ހަމްޒާ އެހެން ބުނެ ރައިހާނާއާ ދިމާއަށް ބަލާލިއެވެ. ރައިހާނާގެ މޫނު ފެނުމުން ހަމްޒާގެ ދުލުގައި ތަޅެއް އެޅުވުނު ފަދައެވެ. އެހެންޏާ މޭކްައަޕް ނުކޮށް ހުންނަ ކުއްޖާވަނީ އެމޫނާ ގުޅޭ މޭކަޕެއް ކޮށްފައެވެ. ރައިހާނާގެ ތުނި ތުންފަތުގައި ގަދަ ރަތްކުލަ ޖައްސާފައި ހުރިއިރު ހީވަނީ ލޭކޮޅެއް ހެންނެވެ. ދެކޮލުގައި މަޑު ފިޔާތޮށި ކުލަ ހާކާފައި ހުއްޓެވެ. ލޮލުގައި އަނދުން ފަވާފައި ހުރިއުރު ދިގު އެސްފިޔަތަކުގައި މަސްކަރާ އަޅާފައި ހުރުމުން އެލޯ އިތުރަށް ރީއްޗެވެ. ހުދު ކުލައިގެ ބޮޑު ދެލޮލުން ތެރެއިން ފެންނަމުން ދިޔަ މުށި ކުލައިގެ ކަޅި އަމާޒުވެފައި ހުރީ ސީދާ ހަމްޒާގެ ލޮލަށެވެ. ހަމްޒާގެ ހިތް ބާރަށް ތެޅެމުން ދިޔައެވެ. ހިއްސުތަށް ހޭލަން ފެށިއެވެ.\nއެހެންނާ ނުކުރެވޭ ފަދަ އިހްސާސެއް ރައިހާނާއަށް ކުރެވެމުން ދިޔައެވެ. ހަމްޒާގެ ތޫނު ނަޒަރުން އެހިތަށް ގޮތްތަކެއް ވަމުން ދިޔައެވެ. ހަމްޒާގެ ރީތިކަމާމެދު ހިތާހިތުން ތައުރީފު ކުރެވުނެވެ. ރައިހާނާގެ ހިތް އަވަސްވެ ދާހިއްލަން ފެށިއެވެ. ހަމްޒާގެ ހޫނު ނޭވާ އޭނާގެ މޫނަށް އެޅެމުން ދިޔައެވެ.\nހަމްޒާ އޭނާގެ ބޮޑުވައި އިނގިލިން ރައިހާނާގެ މޫނުގައި ފިރުމާލިއެވެ. ގައިން ހީބިހި ނަގައިގެން ދިއުމާއެކު ރައިހާނާއަށް ދެލޯ މަރާލެވުނެވެ. އަދި އެއްވެސް އިޚްތިޔާރަކާ ނުލައި ދެތުންފަތުގައި ދަތް އަޅާލެވުނެވެ.\nރައިހާނާ ކޮނޑުގައި ހިފަހައްޓައިގެން ހަމްޒާ ކޮޅަށް ތެދުވިއެވެ. އޭރުވެސް ދެޒުވާނުންގެ ނަޒަރު ވަނީ އެކަކު އަނެކަކަށް ހުއްޓިފައެވެ. ދެމީހުންވެސް ސިއްސައިގެން ދިޔައީ ބިންމައްޗަށް ވެއްޓިފައި އޮތް ރައިހަނާގެ ފޯނު ރިންގްވާން ފެށުމުންނެވެ. ސިހިފައި ރައިހާނާ ފަހަތަށް ޖެހެން އުޅުމުން އެކަން ކާމިޔާބު ނުވީ ހަމްޒާ ގަމީހުގެ ގޮށުގައި ރައިހާނާގެ ފަށު ފުލުގައި އިން ކޮކާ އަޅައިގެންފައި ހުރުމުންނެވެ. ރައިހާނާ އަވަސް އަވަހަށް އޭތި ނައްޓާލުމަށްފަހު ފޯނެ ގަސްތަކު ތެރެއިން ނެގިއެވެ. އޭރު ފޯނު އޮތީ ކެނޑިފައެވެ. ރައިހާނާ ފޯނު ހިފައިގެން އަވަހަށް އެދޭތެރެއިން ނުކުތެވެ.\nހަމްޒާ ބޮލުގެ ފުއްކިބައިގައި އަތުގެ ނުފުށުން ޖަހާލުމަށްފަހު ދެފަރާތަށް ބޯ ހޫރުވާލިއެވެ. ކުއްލިއަކަށް ފޯނު މަތިން ހަނދާންވުމާއެކު ތަންކޮޅަށް ދުރަށް ވެއްޓިފައި އޮތް ފޯނު ނެގިއެވެ. “އެއީ ކޮންކުއްޖެއް؟” ފޯނު ވެއްޓިފައި އޮތް ގޮތުން ސުނައިނާއަށް ހުރިހާ މަންޒަރެއް ރީއްޗަށް ފެނުނެވެ. އެސުވާލުގެ ސަބަބުން ހަމްޒާގެ މޫނަށް އަރާފޭބި ކުލަތައްވެސް ރީތިކޮށް ސުނައިނާއަށް ފެނުނެވެ. “ސަރޫގެ ކަޒިންއެއް” އިސް ޖަހާލަމުން ހަމްޒާ ބުންޏެވެ. އެއަށްފަހު ދާންވެއްޖެކަމަށްބުނެ ގައިގަ ހުރި ވެލި ފޮޅާލުމަށްފަހު ހަމްޒާ އެތަނުން ނުކުތެވެ.\nރައިހާނާ މައި ނޭވާ ލަމުން ދިޔައިރު އަންޖަލް އޭނާ ގާތު ހުއްޓެވެ. އަންޖަލް ސްކޫލަށް ވަދެފައި ރައިހާނާ ނުފެނިގެން ގުޅީއެވެ. އިރުކޮޅެއް ފަހުން އޭނާއަށް ރައިހާނާ ފެނުނީ ގަސްގަނޑު ތެރެއިން ނުކުމެގެން އަންނަ ތަނެވެ. އޭރުވެސް ރައިހާނާ ދިޔައީ މާނޭވާ ލަމުންނެވެ. އަންޖަލް އަތުގައި ހިފައިގެން ހޯލްތެރެއަށް ވަދެފައި ވެސް ރައިހާނާ މައި ނޭވާ ލަމުން ދިޔައެވެ. އަންޖަލް ވީ ގޮތް އަހާ އަހާ ވެސް ނުބުންޏެވެ.\nރައިހާނާގެ މޭ ފަޅާފައި ހީވަނީ ނުކުމެދާނެހެންނެވެ. ދެންމެ ހަމްޒާއާ ދެމެދު ހިނގާދިޔަ ހާދިސާ އަންޖަލްއަށް ކިޔާދޭނެހާ ހިއްވަރެއް އޭނާ ގަޔަކު ނެތެވެ. ރައިހާނާއަށް ޔަގީނުންވެސް ކަމެއް ޔަގީންވެއްޖެއެވެ. އެހިތުގައިވެސް ހަމްޒާއަށް ޚާއްސަ ޖާގައެއް ދެވިފައި ވީ ކަމެވެ. “މީ އަނޭ ބޫޓޫ އަޅައިގެންފަ އެތާތެރެއަށް ވެއްޓުނީ” ހަމައަކަށް އެޅެމުން ރައިހާނާ ބުންޏެވެ. “ތަދުވިތަ؟” އަންޖަލް ކަންބޮޑުވެފައި އެހިއެވެ. ރައިހާނާ ނޫނެކޭ ބުނުމުގެ ގޮތުން ދެފަރާތަށް ބޯ ހޫރާލާފައި އާއިލާ މީހުން ތިބި ތަނަށް ދިޔައެވެ.\nއަންޖަލް ފަރާތް ފަރާތަށް ބަލަމުން ދިޔައީ ހަމްޒާ ފެނޭތޯއެވެ. ހަމްޒާ ހުންނާނެ ގޮތް ބަލާލުމަށްޓަކައި އެހިތް ބޭގަރާރު ވަމުން ދަނީއެވެ. އަންޖަލް ގެ ތުންފަތަށް ފުޅާ ހިނިތުންވުމެއް ވެރިވީ ތަންކޮޅެއް ދުރުގައި ރީހާންއާ ޒާންއާ އެއްކޮށް ހުރި ހަމްޒާ ފެނުމުންނެވެ. ހަމްޒާ ލައިގެން ހުރީ މެރޫން އަތް ދިގު ގަމީހަކާ ކަޅު ކުލައިގެ ސްކިނީއެކެވެ. އަބަދުވެސް ހުންނަ ގޮތަށް ގަމީހުގެ އަތުކުރި ހުރީ ކުޑަހުޅުން ތަންކޮޅެއް މައްޗަށް އޮޅާފައެވެ. ކަޅު ކުލައިގެ ކަމަރުލީ ސްޕޯޓްސް ގަޑި ވައަތުގައި އަޅާފައި އޮތެވެ. އަރައިގެން ހުރީ ސްނީކާސް ބޫޓަކަށެވެ. އިސްތަށުގަނޑު އެއްފަޅިއަކަަށް ސްޓައިލް ކޮށްފައި ތުނބުޅު ހުރީ ރީތި ވަރަކަށް ތުނިކޮށްފައެވެ. އަންޖަލްއަށް މޭގައި އަތް އަޅާލެވުނީ ހިތަށް ބާރުކުރާހެން ހީވުމުންނެވެ.\nރައިހާނާ ހުރީ ހަމްޒާ އެކަނި ވާނެ އިރަކަށް ބަލަބަލާއެވެ. އެހެނަސް ރީހާންއާ ޒާން ހަމްޒާގެ ފަހަތުން ނެއްޓޭ ވަގުތެއް ނައެވެ. ދެއަށްޓަ މަސްހެން ދެމީހުން ހަމްޒާ ދާހާ ތާކަށް ދެއެވެ.\n“ނީޑް ޓު ޓާކް” ދަނޑިވަޅު ބަލާފައި ރީހާންއާ ޒާން ދުރަށް ދިޔަ ވަގުތު ރައިހާނާ ގޮސް ހަމްޒާ ގާތު ބުންޏެވެ. ހަމްޒާ އެވަގުތު ހުރީ ޕާޓީއަށް އަންނަ މީހުންނަށް ޖޫސް އަޅާދޭށެވެ. ރައިހާނާވެސް ތަށިތައް ނަގައި ޖޫސް އަޅަން ފެށިއެވެ. “މިރޭވީ އެއްވެސް ކަމެއް އެކަކު ގާތުވެސް ނުކިޔައްޗޭ!” އެހެން މީހުންނަަށް ނޭންގޭނެހެން މަސައްކަތުގައި މަޝްޣޫލްވެ އިނދެ ރައިހާނާ ބުންޏެވެ. “މިރޭ ވީ ކޮންކަމެއް؟” ހަމްޒާ ގަސްތުގައި ނޭންގޭ ކަމަަށް ހެދެމުން ދެކޮނޑު އަރުވާލިއެވެ. އޭރު އޭނާގެ މޫނު މަތީގައި ލާނެއް ހިނިތުންވުމެއް ހުއްޓެވެ. އެހެންވެއްޖެޔާ އަޅާ ނުލާ” ރައިހާނާވެސް ބުންޏެވެ. އަންޖަލްގެ ކަންފަތާ ހަމައަށް އެވާހަކަ ފޯރާކަށް ރައިހާނާ ބޭނުމެއް ނޫނެވެ.\nނޭނގޭ ގޮތެއްވޭ 9\nSalam alaikum. Enme furathama ves alhugandu beynumy thi huruhaa kiyuntheringe kibain maafah edhen. Buni dhuvahah vure ethah dhuvaheh lahun up kohdhevunyma. Aslu rashun beyruga ulhumaai alhugandu bali vumuge sababun vaahaka las vy. Sunday ga up kohdheyn ulhefa ves eyrun liyefa in bai kuruhen hyvaathy thankolheh dhigu kohllan vegen lasvy. Adhives ehfaharu hurihaa kiyuntheringe kibain nihaayathah maafah edhen. Alhugandu ge aneh vaahaka abadhahtakai ISA maadhama up kureveyne. Mi vaahakige dhen oii bai friday ga ISA\nmu first dhw, story varah nice, when next part\nYes dear ur first. Friday ga ISA\nYey.. im first…. haadha lahey up vaaleh friday v ma las… GET WELL SOON 😍😍VVVVVVVVVVVVVVVV NICE MI PART VX…. HOPE YOU DOING WELL..🤗🤗😍😍\nFriday ma las\nMifaharu second dhww. Aslu friday las kan Alhugandu ves qabool kuran. Ekam kanthah huri gothun friday ga up kureven iny. Try kuraanan eyge kurinves up kureveytho\nOmg…vvvvvvvvvvvvvvvvvvvvvvvvvvvv reethi… Superb ingey…I luvv itt..❤❤❤❤\nMasha allah vvvvvvv reethi… Its praiseworthy.. Masha allah keep up the good work dear.. I just loved it 🌹🌹❤😘😍😍❤❤😘❤ when next part dear waiting ingey\nOhh sorry Friday ga ey dhw buny.. I ddnt see it so im really sorry. Anyways will be waiting curiously\nAlhe haadha lahunney thi upkohladhinyou 🙁🙁.. ekm ok sis baliyyaa..BTW mi prt vec vrh habbu..hamzr nd raihaanaa ge scene thah vrh salhi❤❤😘😘..hama sifakohlevey manzaru thah kurimathyga sifavaa hn heevey..Waitingss for Fridayyyyyyy 😉😉😍😍😝😝💋💋💓💓\nAsluves las dhw enam kanthah hunnangothun kykuraany. Kiyara ves balany vyhaaves avahah up kureveytho\nEy kada hamzaa and rai eh noon\nAt least someone has sense here\nHingaa dho balama\nWhy u guys abadhu huri haa author thakaaa dhe kolhah comment kurany???😠😠😠😠😠😠\nEy noon hamzaa and rai\nMi part ves hama ehaa salhi👏👏👏👏waiting4the next part 😍😍😍😍😍😍😍😍\nRaihana aa Hamza akaa nugulheyey! Typical nuvebala\nAlso, the fashion sense in this is so out dated 🤢\nsorry malaka i think there are made to be together there are so cute and v. gulhey\nI also agree with azker…hamza and rai r made for each other\nPlan kohffa oii gothaha vaahaka gendheveyny. Hurihaa kiyuntherin beynunvaa gothah nuvedhaane.\nSis u always have been an inspiration for me!😊l really appreciate it!!😘😘😘😘 Stry v.salhi..bt if Rai and hamxaa vihyaa anjal ah vaany kihineh????…a big question 🤔🤔🤔🤔 curiously waiting for nxt prt at Friday.. bt it would beapleasure, if you update it before Friday 😊😊😊😊😊😍😍😍\nThank you. Anjal ah dhera gotheh nuhadhaanan ISA\nVvv v loabi mi story kiyaa hithun nuvx nidhey…. Alhey kiyaa ur osm… Luv u….. Kyp up the gud work💓💓💓💕💕💕😍😍😍😘😘😘😄😄\nthis story keeps getting better and better…..wow kiyaa u are an amazing writer….luv u\nkiyaa dont listen to any one hamza and rai are made for each other…..\nDhw azker dear😊😊😊..rai nd hamxa gulheny..Anjal vec konme vx meehakaa gulhuvaanu dhw…😁😉💜😘😍\nI also agree with both of you.. They are ideal match.. So cute dhw😍😍😘🌹❤❤\nVvv reethi…masha Allah you are very talented girl….keep it up dear…mi vaahaka ah gavaaidgun comment nukuriyas hurihaa baeh ves kiyan ingey..hurihaa paarteh vrs vvvv salhi…rai n hamza gulhuviyya mi vaahak furihama vaany…and knmves varakah vishaah ge bai vrs genesdhega..eynaya Emme gulheynee annal..anjal he sababun vishaah goasvee…any way vaahaka hama habeys in gey😍😍😍😍😍😍😍😍😍🤗🤗😍😍..luv u sis


ސަފީރުންގެ މަސައްކަތަކީ ޕާސްޕޯޓް ހަދައިދިނުން އެކަންޏެއް ނޫން - ޑރ.ފަރަހަނާޒް ސަފީރުންގެ މަސައްކަތަކީ ޕާސްޕޯޓް ހަދައިދިނުން އެކަންޏެއް ނޫން - ޑރ.ފަރަހަނާޒް\nސަފީރުންގެ މަސައްކަތަކީ ޕާސްޕޯޓް ހަދައިދިނުން އެކަންޏެއް ނޫން - ޑރ.ފަރަހަނާޒް\nއިންގިރޭސި ވިލާތުގައި ހުންނަ ރާއްޖޭގެ އެމްބަސީއިން، ސްކޫލްތަކަށް ފޮތް ހަދިޔާކުރުން. ފޮޓޯ:ޕީއެސްއެން\nއިނގިރޭސި ވިލާތުގައި ހުންނަ ދިވެހި އެމްބަސީން ރާއްޖޭގެ ސްކޫލްތަކަށް ފޮތް ހަދިޔާކުރައްވައިފިއެވެ.\nއިނގިރޭސި ވިލާތުގައި ހުންނަ ދިވެހި އެމްބަސީގެ ފަރާތުން ސްކޫލްތަކަށް ފޮތް ހަދިޔާކުރެއްވީ ސަފީރު ޑރ.ފަރްހަނާޒް ފައިސަލެވެ. މިފޮތްތަކާ ޙަވާލުވެވަޑައިގަތީ އެޑިއުކޭޝަން މިނިސްޓަރ ޑރ.ޢާއިޝަތު ޢަލީއެވެ. ފޮތް ހަދިޔާ ކުރައްވައި ވާހަކަދަފުޅު ދައްކަވަމުން ޑރ.ފަރްހަނާޒް ވިދާޅުވީ އެމްބަސީގެ ފަރާތުން މިނިސްޓްރީތަކާ ބައްދަލުކުރައްވައި، އެކި ދާއިރާތަކުން ބޭނުންވާ އެހީތަކާ ގުޅޭގޮތުން މަޢުލޫމާތު އޮޅުންފިލުއްވަމުން ދާކަމަށެވެ. އަދި ބޭރުގެ ގުޅުންތައް ބަދަހި ކުރުމުގެ އިތުރުން ރާއްޖޭގެ އެތެރޭގެ އެކި ކަންކަމަށް އެހީތެރިވުމަކީވެސް އެމްބަސީތަކުގެ މުހިންމު ދައުރެއް ކަމަށް ސަފީރު ވިދާޅުވިއެވެ.\nސަފީރު ޑރ.ފަރްހަނާޒް ވިދާޅުވީ ފޮތް ކިއުމަކީ ކުދިންގެ ސިކުނޑި އެކި ދާއިރާތަކަށް ހުލުވާލައި އެކި ތަފާތު މަޢުލޫމާތު އުނގެނުމަށް ފުރުޞަތުފަހިވެގެންދާ ކަމެއްކަމުން މިއީ ވަރަށް މުހިންމު މަސައްކަތެއް ކަމަށެވެ. އަދި މިއީ ފޮތް ހަދިޔާކުރި ފުރަތަމަ ފަހަރު ނަމަވެސް، ކުރިއަށް އޮތްތާންގައި މިމަސައްކަތް ސިލްސިލާކޮށް ކުރިއަށްގެންދާނެކަމަށްވެސް ސަފީރު ވިދާޅުވިއެވެ.\n"ސަފީރުންނަކީ ހަމައެކަނި ޕާސްޕޯޓް ހެދުމަށް އެހީވާން ތިބި ބައެއް ނޫން. ތަޢުލީމީ، ސިއްޙީ މިދާއިރާތަކުންވެސް އެކި ފެންވަރުގައި އެކި ކަހަލަ އެހީތެރިކަން ދެވިދާނެ." ޑރ.ފަރަހަނާޒް ވިދާޅުވިއެވެ.\nމި ރަސްމިއްޔާތުގައި ވާހަކަފުޅުދައްކަވަމުން އެޑިއުކޭޝަން މިނިސްޓަރ ޑރ.ޢާއިޝަތު ޢަލީ ވިދާޅުވީ އެކި ރަށްތަކަށް ކުރި ދަތުރުތަކުގައި ސްކޫލްތަކުގެ ލައިބްރަރީގައި ފޮތް ނުހުންނަކަށް ވަރަށް ބޮޑަށް ފާހަގަވެފައިވާކަމަށެވެ.\n"ބައެއް ރަށްތަކުގައި ލައިބްރަރީ ފޮތް ހަރުގަނަޑުތައް ހުރީ ހުސްކޮށް. މިލިބުނު ފޮތްތައް ފޮނުވާނީ އެންމެ މަދުން ފޮތް ހުރި ސްކޫލްތަކަށެވެ." މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ ދަރިވަރުންނަކީ ފޮތްކިޔާ ބަޔަކަށް ހެދުމަށް، ކުދިންގެ ޝައުޤު އުފެއްދުމަށް އެކި ޕްރޮގްރާމްތަކުގެ ތެރެއިން މަސައްކަތް ކުރައްވަމުންދާކަަމަށެވެ.


Raajjeygai vazeefaa adhaakoggen Nepal ge fageerun balahattaa hidhumaiytheriyaa | Mihaaru\nރާއްޖޭގައި ވަޒީފާ އަދާކޮށްގެން ނޭޕާލްގެ ފަގީރުން ބަލަހައްޓާ ހިދުމަތްތެރިޔާ!\nރަޖާނީގެ ފައުންޑޭޝަންގެ އިސް ޓީމް: އެ ފައުންޑޭޝަނުން އަންނަނީ ޔަތީމު ކުދިންތަކަކަށް އެހީތެރިވަމުން--\n08 ޑިސެމްބަރ 2019 - 12:13\nއެހެން ބިދޭސީންނެކޭ އެއްގޮތަށް ނޭޕާލްގެ ރަޖާނީ ޝްރެސްތާ ވެސް ރާއްޖެ އައީ ރަނގަޅު އާމްދަނީއެއް ހޯދައި ބާއްޖަވެރި ދިރިއުޅުމެއް ހޯދުމަށެވެ. އެކަމަކު އޭނާގެ އެހެން ބޭނުމެއް ވެސް އޮތެވެ. އެއީ އޭނާ އަމިއްލަ ރަށުގައި ނިކަމެތިންނަށް ހިންގާ ފައުންޑޭޝަނަކަށް ބޭނުންވާ ފައިސާ ވެސް ހޯދާށެވެ. އޭނާ ދުވާލުދާ ހަތަރުދަމު މަސައްކަތްކޮށްގެން ލިބޭ ފައިސާ އިން ކޮންމެ މަހަކު ވެސް ވަކި ވަރެއް އެ ފައުންޑޭޝަނަށް ހަދިޔާ ކުރެ އެވެ.\nނޭޕާލްގެ ވެރިރަށް، ކަތަމަންޑު އަށް އުފަން، އުމުރުން 26 އަހަރުގެ ރަޖާނީ ރާއްޖެ އައީ 2016 ވަނަ އަހަރު އެވެ. ލެބޯޓްރީ ޓެކްނީޝަންކަން ކިޔަވައިގެން ހަމަ އެ އަހަރު ރާއްޖެ އައިސް އޭނާ މަސައްކަތް ފެށީ އެހެން ދާއިރާތަކެއްގަ އެވެ: ފުރަތަމަ ގުޅުނީ އައިލެންޑް އެކްސްޕާޓާ އެވެ. އޭގެ ފަހުން ކޮރަލް ބްލެވާޑްގައި މެނޭޖަރަކަށް އުޅުމަށް ފަހު މިހާރު ލައިފް ސަޕޯޓް ކުންފުނީގެ ސުޕަވައިޒަރަކަށެވެ.\nރަޖާނީގެ އުމުރުން ފަސް އަހަރުގައި އޭނާގެ މަންމަ، އަދި 11 އަހަރުގައި ބައްޕަ ވަނީ މަރުވެފަ އެވެ. ބޮޑު ދައިތައެއްގެ ކައިރީ ހުރެ ބޮޑުވި ރަޖާނީ އަށް އެފަދަ ކުދިންގެ އިހުސާސްތައް ރަނގަޅަށް އެނގެ އެވެ. ޒަރޫރީ ބޭނުންތައް ފުއްދަން ކިހާ ހާލެއްގައި އުޅެން ޖެހޭކަން އެއީ އޭނާ ތަޖުރިބާކޮށްފައިވާ ކަންތައްތަކެވެ.\n"މައިންބަފައިންނާ ނުލައި އުޅުމަކީ ވަރަށް ވޭން ހުރި ކަމެއް. އެ ތަޖުރިބާ ކުރިން،" ރަޖާނީ ބުންޏެވެ.\n"އެފަދަ ބައިވަރު ކުދިން ނޭޕާލްގެ މަގުތަކުގައި އެބަ ތިބި. އެ ކުދިންނަށް އެހީވާން ބޭނުންވޭ."\nއެކަމަށް އޭނާ އުފެއްދީ "ހޭންޑް އިން ހޭންޑް"ގެ ނަމުގައި ފައުންޑޭޝަނެކެވެ. އެކުވެރިންތަކަކާ އެކު އޭނާ އުފެއްދި ފައުންޑޭޝަނަށް ކޮންމެ މަހަކު މެމްބަރުންގެ މުސާރައިން ވަކި ޕަސެންޓެއް ހަދިޔާކުރެ އެވެ. އެކި ގައުމުތަކުގައި މަސައްކަތް ކުރާ އެކި މެމްބަރުން އެކި ވަރަށެވެ. އޭނާ ބުނާ ގޮތުން ލިބޭ މުސާރައިން އާންމުކޮށް މަހަކު 50 ޑޮލަރު ވަރު އެ ފައުންޑޭޝަނަށް ދެ އެވެ. އެގޮތަށް އެ ފައުންޑޭޝަނަށް ބައެއް އެހެން ނޭޕާލްގެ މުވައްޒަފުން ވެސް ފައިސާ ހޭދަކުރާ ކަމަށް އޭނާ ބުނެ އެވެ.\nރަޖާނީ އަކީ އެ ފައުންޑޭޝަންގެ ޗެއާޕާސަން ވެސް މެ އެވެ. އެ ފައުންޑޭޝަނުން އަންނަނީ ޅައިރު މައިންބަފައިން މަރުވެފައިވާ 15 ކުއްޖެއްގެ ކެއިންބުއިމާއި އަންނައުނު ފޯރުކޮށްދެމުންނެވެ. އަދި ޗުއްޓީތަކުގައި ކޮންމެވެސް ގައުމަށް ގޮސް ސްކޫލުތަކުގައި މެޑިކަލް ކޭމްޕްތައް ހިންގައި ހަދަ އެވެ.\nރަޖާނީ (ވ) އާއި އޭނާގެ އެކުވެރިއެއް: އެ ފައުންޑޭޝަނުން އަންނަނީ ޔަތީމު ކުދިންތަކަކަށް އެހީތެރިވަމުން--\n"އެކޮޅޮގައި [ނޭޕާލުގައި] ތިބޭނެ ގުރޫޕު ކުދިން. ފައިސާ ފޮނުވުމުން އެ މީހުން އެ ކުދިންގެ ކަންކަން ބަހަލައްޓާނެ." ކަން ހިނގާ ގޮތް ކަޔައިދެމުން ރަޖާނީ ބުންޏެވެ.\n"މިއީ ކުޑަ ފައުންޑޭޝަނެއް. އަދި ފޯރުމިކޮށްދެވެނީ ކާބޯތަކެއްޗާއި އަންނައުނު ފަދަ ތަކެތި."\nލިބޭ މުސާރާގައި ދަތިކޮށް އުޅެމުން ވެސް އެފަދަ ކުދިންތަކަކަށް އެހީވުމަކީ އޭނާ އާއި އެ ޓީމަށް ލިބޭ ބޮޑު ހިތްހަމަޖެހުމެކެވެ. އެ މީހުންގެ ހުރިހާ ވެސް އުފަލަކީ އެ އެހީއާ އެކު އެ ކުދިންގެ ހިނިތުންވުމެވެ.\nއަދި ކިތަންމެ ކުޑަކޮށް އެ މަސައްކަތް ކުރި ނަމަވެސް އޭނާގެ އުންމީދު ބޮޑެވެ. އޭނާގެ އެންމެ ބޮޑު ހުވަފެނަކީ މައިންބަފައިން މަރުވެފައިވާ ކުދިން ބަހަލައްޓާ ސެންޓަރެއް ނޭޕާލުގައި ހެދުމެވެ.\n12 ކޮމެންޓް, 204 ރިއެކްޝަންސް\nއެހީވާން ބޭނުމިއްޔާ ކިހިނެއް ހަދަންވީ؟؟\nޔެސް. ނޫހުން މަގެއް ހުޅުވާލަދެއްވާ.\nޢޭނާގެ މަސައްކަތުގައި ބަރަކާތް ލައްވާން ދޭން! އޭނާ އަކީ މަގު ގެއްލިފައިވާ މީހެއް ނަމަ އޭނާ އަށް ހެޔޮމަގު ދައްކަވާންދޭ. ޢޭނަގެ އަމަލޫ ތައް ގިނަ މުސްލިމުންނއަށް ވުރެ ރަގަޅު ކަށް ނޭގެ.\nމި ބޭފުޅާގެ މަސައްކަތާއި ނިޔަތް ރަނގަޅު، އަދި އޭނާގެ އެއްވެސް މައްސަލައެއްނެތް! އެކަމަކު މިގޮތަށް ބޭނުންގޮތަކަށް ވަޒީފާ ބަދަލުކޮށް ބޭރުމީހުނަށް މިހާ ބޮޑަށް މިނަވަންކަމާއެކީ އުޅެވޭ ގައުމެއް މި ރާއްޖެއަކު ނެތް! ތިަ ބުނީ 2016 ގައި ފަހުން ތިން ހަތަރު ވަޒީފާ އަށް ބަދަލުވީ ވާހަކަ، އަދި އަތުގައި އޮތީ ޑިޕްލޮމާއެކޭ! ޑިޕްލޮމާއަކާއެކީ ދިވެއްސަކަށް ތިޔަހާ ގިނަ ފުރުސަތު ތަކެއް އަމިއްލަ ވަޒަނުގައި ނެތް! މިނިވަންދުވަސް ފާހަގަކުރަން ލަދެއްނުގަނޭބާ ؟\nފުރުސަތު އޮވޭ ދިވެހިންނަށްވެސް. ހިސާބަށްވުރެ ކަންނެތީ.\nޑިޕްލޮމާ އޮންނަ ދިވެއްސެއް ބޭނުންވާނެ ހަފްތާއަކު4ދުވަސް ބަންދު، ވަޒީފާގެ ސީރިއަސްކަން ވަރަށް ދަށް ކުދިން ދިވެހިންގެ ތެރޭގައި ގިނައީ\nދިވެއްސެއްވެއްޖެއްޔާ ވާރޭ ވެހޭ ދުވަހަކު ސަލާން، ކޮންމެ ބަންދެއްގެ ކުރިއަށް އަދި ފަހަށް ސަލާން، މުސާރަ 15000 ވާންޖެހޭ. ކިހިނެއް ވިޔަފާރި ކުރާނީ\nމީނަ ވ ރަނގަޅު އެކަމަކު މެއިޑުންގެ ގޮތުގަ މިގެންނަ ނޭޕާލު އަންހެނުން ވ ކަމުނުދޭ. އުޅުންވިޔާނުދާވެފަ ދަރިންބަލަންވަރަށްކަމުނުދޭ. އަބަދުތިބޭނީ ވީޑިއޯ ކޯލުގަ\nކޮނެމެހެން ގެންނަންޖެހޭތަ މެއިޑުން ދަރިން ބަލަން.\nހާދަ ރަނގަޅޭ . މިކަހަލަ މީހުން މިބިމުގައި ގިނަކުރައްވާށި.


Customs ah liben jehey MVR 39.7 million hoadhan masakkaiy kuranee\nކަސްޓަމްސް އިމާރާތް-- ފޮޓޯ: ރާއްޖެ އެމްވީ\nކަސްޓަމްސް އަށް ލިބެން ޖެހޭ 39.7 މިލިއަން ރުފިޔާ ހޯދަން މަސައްކަތް ކުރަނީ\nއެކި ޕްރޮޖެކްޓުތަކަށް ރާއްޖެ އެތެރެކޮށް، ހުއްދަ ދިން މުއްދަތު ހަމަވުމުން ވެސް ރާއްޖޭގައި އުޅޭ އުޅަނދުތަކުން އިމްޕޯޓު ޑިއުޓީގެ ގޮތުގައި ދައްކަން ޖެހޭ 39.7 މިލިއަން ރުފިޔާ ހޯދުމުގެ މަސައްކަތް ކަސްޓަމްސް އިން ފަށައިފި އެވެ.\nމިއަދު ނެރުނު ބަޔާނެއްގައި ކަސްޓަމްސް އިން ބުނީ ޕްރޮޖެކްޓްތަކުގައި ބޭނުން ކުރުމަށް ވަގުތީ ގޮތުން އިމްޕޯޓް ކުރެވޭ އުޅަނދު ފަހަރަކީ އެތަކެތި އެތެރެ ކުރެވޭ ޕްރޮޖެކްޓެއްގައި އެކަނި ބޭނުން ކުރުމަށް ނުވަތަ މުއްދަތު ހަމަވުމުން ޑިއުޓީ ފްރީ އެހެން ޕްރޮޖެކްޓަކަށް ބަދަލު ކުރުމަށް ޝަރުތުކޮށް ވަކި މުއްދަތަކަށް ގެނެވޭ ތަކެތި ކަމަށެވެ.\nއެގޮތުން ވޭތުވެދިޔަ ތިން އަހަރު އެކި ޕްރޮޖެކްޓްތަކުގައި ބޭނުން ކުރުމަށް 51 އުޅަނދެއް ރާއްޖެ އެތެރެކޮށްފައި ވެއެވެ. އޭގެ ތެރެއިން އުޅަނދު ބޭނުން ކުރުމަށް ހުއްދަދީފައިވާ މުއްދަތު ހަމަނުވާތީ 37 އުޅަނދެއް އަދިވެސް ގެންދަނީ އުޅަނދު ގެނެވުނު ޕްރޮޖެކްޓްގެ މަސައްކަތުގައި ބޭނުން ކުރަމުންނެވެ.\nއޭގެ އިތުރުން ބޭނުން ކުރުމަށް ހުއްދަދެވުނު މުއްދަތު ހަމަވެގެން 12 އުޅަނދަކަށް ރާއްޖެއިން އަނބުރާ ފޮނުވާލަން ނުވަތަ އުޅަނދުގެ ޑިއުޓީއަށްވާ ފައިސާ ދައްކަން އަންގާފައިވާއިރު، އޭގެ ތެރެއިން ދެ އުޅަނދެއް ވަނީ އަނބުރާ ފޮނުވާލާފަ އެވެ.\nމީހާރު އަނބުރާ ފޮނުވާނުލެވި ރާއްޖޭގައި އޮތް 10 އުޅަނދަކަށް އިމްޕޯޓް ޑިއުޓީގެ ގޮތުގައި ޖެހޭ 39.7 މިލިއަން ރުފިޔާ ކަސްޓަމްސް އަށް ދެއްކުމަށް އެފަރާތްތަކަށް ވަނީ އަންގާފައި ކަމަށް އެބަޔާނުގައި ވަނީ ބުނެފަ އެވެ.\nއެގޮތުން 2016 ވަނަ އަހަރު ހުއްދަ ދިން ނުވަ އުޅަނދުގެ ތެރެއިން ހަ އުޅަނދެއްގެ މުއްދަތު ހަމަވެފައިވާއިރު، އޭގެ ތެރެއިން ދެ އުޅަނދެއް ވަނީ އަނބުރާ ފޮނުވާލާފަ އެވެ. އެ އަހަރު ގެނެސް މުއްދަތު ހަމަވެފައިވާ އުޅަނދުތަކުން 22.6 މިލިއަން ރުފިޔާ ލިބެން ޖެހެ އެވެ.\nޖެހިގެން އައި 2017 ވަނަ އަހަރު 23 އުޅަނދެއް އެތެރެ ކުރަން ހުއްދަ ދިން އިރު، މުއްދަތު ހަމަވެފައިވާ ފަސް އުޅަނދުން 10.10 މިލިއަން ރުފިޔާ ލިބެން ޖެހެ އެވެ. މިދިޔަ އަހަރު ހުއްދަ ދިން 19 އުޅަނދުގެ ތެރެއިން އެއް އުޅަނދުގެ މުއްދަތު ހަމަވެ 7.08 މިލިއަން ރުފިޔާ އިމްޕޯޓު ޑިއުޓީގެ ގޮތުގައި ކަސްޓަމަށް ދައްކަން ވަނީ ޖެހިފަ އެވެ.\nކަސްޓަމްސް އިން ބުނީ އެ އުޅަނދުތަކުން އިމްޕޯޓު ޑިއުޓީގެ ގޮތުގައި ދައްކަން ޖެހޭ ޖުމްލަ 39.7 މިލިއަން ރުފިޔާ ދެއްކުމަށް މިހާރު އަންގާފައިވާ ކަމަށެވެ.


Maa Faseyhain Fethurey Covid Ge Vahthareh Vietnam In Fenijje - Vaguthu\nމާފަސޭހައިން ފެތުރޭ ކޮވިޑްގެ ވައްތަރެއް ވިއެޓްނާމުން ފެނިއްޖެ\nވިއެޓްނާމުން ކޮވިޑްގެ އާވޭރިއެންޓެއް ދެނެގަނެވިއްޖެއެވެ. ކަމާއިބެހޭ ފަރާތްތަކުން ރިޕޯޓު ކޮށްފައިވާ ގޮތުން އެގައުމުން ފެނިފައިވަނީ އިންޑިއާ ވޭރިއެންޓާއި އިނގިރޭސި ވިލާތުން ފެނުނު ވޭރިއެންޓުގެ 'ހައިބްރިޑް' ވައްތަރެކެވެ.\nވިއެޓްނާމް ހެލްތް މިނިސްޓަރ، އެންގުޔެން ތަން ލޯންގް ވިދާޅުވީ މިފަހުން ހެދި ޓެސްޓު ތަކަކުން ސައިންސްވެރިންނަށް އާވޭރިއެންޓެއް ދެނެގަނެވިފައިވާ ކަމަށެވެ. "އަލަށް ފެނުނު ވޭރިއެންޓަކީ އިންޑިއާ ވޭރިއެންޓާއި އިނގިރޭސި ވިލާތުން ފެނުނު ވޭރިއެންޓު އެއްވެ އުފެދިފައިވާ ވައްތަރެއް. މިއީ ނުރައްކާ ވޭރިއެންޓެއް" ހެލްތް މިނިސްޓަރ ވިދާޅުވިއެވެ.\nލެބޯޓަރީ ޓެސްޓު ތަކުން ދައްކާ ގޮތުން ކޮވިޑް-19ގެ އެހެން ވޭރިއެންޓު ތަކަށް ވުރެ މާ ހަލުވިކަމާއި އެކު މި ވޭރިއެންޓު ފެތުރެއެވެ. އެގައުމުގެ ހެލްތް މިނިސްޓަރ ވިދާޅުވީ އެގައުމުން ދެނެގަނެވުނު 'ހައިބްރިޑް' ވޭރިއެންޓާއި ގުޅޭ އިތުރު މައުލޫމާތު ވަރަށް އަވަހަށް ހިއްސާ ކުރާނެ ކަމަށެވެ.\nއެޕްރީލް މަހުން ފެށިގެން އެގައުމުން ކޮވިޑަށް ފައްސިވާ މީހުން ދަނީ އިތުރުވަމުންނެވެ. މިހާތަނަށް އެގައުމުން 6,856 މީހަކަށް ކޮވިޑް ޖެހިފައިވާއިރު، ބަލީގައި މަރުވި މީހުންގެ އަދަދު ވަނީ 47 އަށް އަރާފައެެވެ.\nސައުތް އޭޝިއާގެ ގައުމުތަކުން7ކޮވިޑް ވޭރިއެންޓެއް ދެނެގަނެވިފައިވެއެވެ. ދުނިޔޭގެ ސިއްހަތު ޖަމުއްޔާ، ޑަބްލިއުއެޗްއޯއިން ބުނީ ހަލުވިކަމާއި އެކު ފެތުރެމުން މިދާ ކޮވިޑް-19ގެ4ވައްތަރަކީ މުޅި ދުނިޔެ ކަންބޮޑުވާން ޖެހޭ ވޭރިއެންޓް ތަކެއް ކަމަށެވެ. އެގޮތުން ފާހަގަ ކޮށްފައިވަނީ، އިންޑިއާ އިނގިރޭސިވިލާތް، ދެކުނު އެފްރިކާ އަދި ބްރެޒިލްއިން އެންމެ ފުރަތަމަ ދެނެގަނެވިފައިވާ ވޭރިއެންޓް ތަކެވެ.\nޑަބްލިއުއެޗްއޯއިން ބުނެފައިވަނީ ވިއެޓްނާމުން ފެނުނު ކޮވިޑް ވޭރިއެންޓުގެ އެސެސްމެންޓް އަދި ނުހަދާ ކަމަށެވެ. އެ މަސައްކަތް އެގައުމުގެ ހެލްތް މިނިސްޓްރީ އާއި ގުޅިގެން ކުރިޔަށް ދާ ކަމަށާއި، އިތުރު މައުލޫމާތު ވަރަށް އަވަހަށް ލިބޭނެ ކަމަށް އެ ޖަމިއްޔާގެ ޓެކްނިކަލް ޓީމުން މައުލޫމާތު ދީފައިވެއެވެ.\nއިންޑޮނޭޝިއާގެ ޒުލަކުން މިނިކާވަގުތަކެއް ކޮވިޑަށް ފައްސިވެއްޖެ\nމެއި 30, 2021 11:07\nއެންމެ ބުއްދިވެރި ގޮތަކީ ވަގުތުން ބޯޑަރު ބަންދުކުރުން...ދުނިޔޭގަ ތިބިއްޔާ ފަހުންވެސް ވިޔަފާރި ކުރެވިދާނެ...ދުނިޔޭގަ ދިރިހުރުމަށް ކަލިޔާބިރިންޖި ނޫނަސް އިންސާނާއަށް ފުދޭނެ\nމެއި 30, 2021 11:17\nއަވަހަށް ވިއެޓްނާމަށް ބޯޑަރ ހުޅުވާލަން ފެންނަނީ\nމެއި 30, 2021 12:57\nއިންޑިޔަން ވޭރިޔަންޓް 2.0\nމެއި 30, 2021 13:28\nރާއްޖެއަށް ވިއެޓނާމުން ގެންނަ ލުނބޯ ގެނައުން ހުއްޓާލާ.\nމެއި 30, 2021 13:34\nޥިއެޓްނާމަށް ގޮސް އެޖެހިގެން ކޮންމެ މީހަކުވެސް އަތުވެދާނެ.\nމީހުންގެ ބޮލެއް ހުރިތޯ ބަލާބަ. ކީއްވެހޭ ތަފާސް ހިސާބު ނުގެންނަނީ. ކޮވިޑް ނެތެކޭ ނޫން މި ބުނަނީ. އެކަމަކު ތިބުނާ ވެކްސިން ޖެހުމުގެ ކުރީން ނެތޭ ބަޔަކު މަރުވެފަ 0.01 ޕަސެންޓްވެސް ނެތޭ މިލިޔަނުން ޕޮޒިޓިވްވިއިރު. ދެން މިހާރު ވެކްސިން ޖަހަން ފެށިފަހުން ގައުމުތަކަށް މިވާގޮތް އެބަ ފެނޭނު.


Nasheed ge massala beyrukohli MP innah MDP in fiyavalhehneylhi\nމައްސަލަ ބޭރުކޮށްލި މެންބަރުންނަށް އެމްޑީޕީން ފިޔަވަޅެއް ނޭޅި\nނަޝީދު ހުށައެޅުއްވި މައްސަލަ ބޭރުކޮށްލަން ވޯޓް ދެއްވި އެމްޑީޕީގެ މެންބަރުން: އެ މެންބަރުންނަށް ޕާޓީން ފިޔަވަޅެއް ނޭޅި\nޑިފެންސް މިނިސްޓްރީގެ ޑެޕިއުޓީ މިނިސްޓަރު ހަސަން ޒަމީލް ސޮއި ކުރައްވާ މަޖިލީހަށް ފޮނުއްވި ސިޓީއާ ގުޅިގެން އޭނާގެ އިމްތިޔާޒުގެ މައްސަލަ ބަލަން ނުފެންނަ ކަމަށް ނިންމާ މައްސަލަ ބޭރުކޮށްލުމަށް ވޯޓް ދެއްވި އެމްޑީޕީގެ ހަތަރު މެންބަރުންނަށް ފިޔަވަޅު ނާޅާ މައްސަލަ ނިންމާލައިފި އެވެ.\nޑެޕިއުޓީ މިނިސްޓަރުގެ މައްސަލަ ބަލަން ކޮމެޓީއަށް ފޮނުއްވީ މަޖިލީހުގެ ރައީސް މުހައްމަދު ނަޝީދެވެ. ރައީސް ނަޝީދު ފޮނުއްވި މައްސަލައެއްގެ އެ ގޮތަށް ބޭރުކޮށްލުމުން ޕާޓީތެރޭގައި ހޫނު ބަހުސްތަކާއި ޒުވާބުތައް ކުރެވުނެވެ. އަދި އެ މެންބަރުންގެ މައްސަލަތައް ބަލާ ފިޔަވަޅު އަޅަން ބައެއް މެންބަރުން ގޮވާލިއެވެ.\nމިމަހުގެ ހަވަނަ ދުވަހުގެ ރޭ އިމްތިޔާޒު ކޮމެޓީން ސިއްރުކޮށްގެން ބޭއްވި ބައްދަލުވުމުގައި ޒަމީލްގެ މައްސަލަ ބަލަން ނުފެންނަ ކަމަށް ނިންމާ މައްސަލަ ބޭރުކޮށްލިއިރު އެ ވޯޓްގައި ބައިވެރިވެވަޑައިގެންނެވި އެމްޑީޕީގެ މެންބަރުންނަކީ ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް އާއި ގަމު ދާއިރާގެ މެންބަރު މުހައްމަދު ވިސާމް އާއި ކޮމަންޑޫ ދާއިރާގެ މެންބަރު ހުސައިން ވަހީދު އާއި މިލަންދޫ ދާއިރާގެ މެންބަރު އަލީ ރިޒާ އެވެ.\nއެމްޑީޕީގެ އިސް ބޭފުޅަކު އަވަސްއަށް ވިދާޅުވީ އެ މެންބަރުންގެ މައްސަލަ ޕާޓީގެ ފިޔަވަޅު އަޅާ ކޮމެޓީއަށް ހުށައެޅި މައްސަލަ ބަލާފައިވާ ކަމަށެވެ. ހަތަރު މެންބަރުންނަށް ފިޔަވަޅު އަޅަން ޖެހޭ ކަމަށް ވިދާޅުވެ އެ ކޮމެޓީގައި ޕާޓީގެ ނާއިބު ރައީސް އަދި ރައީސް އޮފީހުގެ މިނިސްޓަރު މުހައްމަދު ޝިފާޒް ވަރަށް ބޮޑަށް ވަކާލާތު ކުރެއްވިއެވެ. ނަމަވެސް ކޮމެޓީގައި ހިމެނިވަޑައިގަަންނަވާ ކުރީގެ އެޑިއުކޭޝަން މިނިސްޓަރު ޑރ. މުސްތަފާ ލުތުފީ ވަނީ މަޖިލީސް މެންބަރުންގެ އެފަދަ މައްސަލަތަކުގައި ޕީޖީ ގުރޫޕުން ވަކި ފިޔަވަޅެއް އަޅާފައި ނެތް ހާލަތެއްގައި އެ ކޮމެޓީއަށް މައްސަލަ ބަލާ މެންބަރުންނަށް ފިޔަވަޅު ނޭޅޭނެ ކަމަށް ވިދާޅުވެފައެވެ. އެ ހުށައެޅުމަށް މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ ތާއީދު ކުރެއްވިއެވެ. އެހެން ކަމުން މެންބަރުންނަށް ފިޔަވަޅު އަޅަން ނުނިންމާ ބައްދަލްވުން ކުރުކޮށްލީއެވެ.\nއަވަސްއާ ވާހަކަ ދެއްކި ޕީޖީ ގުރޫޕްގެ މެންބަަރަކު ވިދާޅުވީ ޕީޖީ ގުރޫޕުގެ ތެރެއިން ހަތަރު މެންބަރުންނަށް ފިޔަވަޅުއަޅަން ރައީސް ނަޝީދަށް ވަފާތެރި މެންބަރުން މަސައްކަތް ކުރެެއްވި ކަަމަށެވެ. ނަމަވެސް އެ އަގްލަބިއްޔަތު ނުލިބޭނެތީ ފިޔަވަޅު އަޅާ ކޮމެޓީން ނިންމުންތަކެއް ނިންމަން މަސައްކަތް ކުރީ ކަމަށެވެ.\n"މިކަމުގައި އިސްކޮށް މި އުޅުއްވީ ޝިފާޒް. ކޮމެޓީގައިވެސް ވަރަށް ބޮޑަށް މަސައްކަތް ކުރެއްވި މެންބަރުންނަށް ފިޔަވަޅު އަޅަން. ނަމަވެސް އެ ކޮމެޓީގައިވެސް ޕާޓީގެ އުސޫލުތައް ދަންނަ އެ ގޮތަށް ނޫނީ އަމަލު ނުކުރާނެ މެންބަރުން ތިބުމުން ޝިފާޒު ބޭނުންވާ ގޮތަށް އެކަން ނުވީ،" އޭނާ ވިދާޅުވިއެވެ.\nއެމްޑީޕީގެ ސާފު މެޖޯރިޓީއެއް އޮތް އިމްތިޔާޒު ކޮމިޓީއަށް ޒަމީލްގެ މައްސަލަ ބަލަން ހުށަހެޅުއްވީ މަޖިލީހުގެ ރައީސް މުހައްމަދު ނަޝީދެވެ. ކޮމިޓީގައި އެ މައްސަލަ ބަލަން ނުފެންނަ ކަމަށް ހުށަހެޅުއްވީ ޖުމްހޫރީ ޕާޓީއަށް ނިސްބަތްވާ ދަނގެތީ ދާއިރާގެ މެންބަރު އަދި ކުރީގެ ޑިފެންސް މިނިސްޓަރު މުހައްމަދު ނާޒިމް އެވެ. ނާޒިމް އެ މައްސަލަ ހުށައެޅުއްވީ ރައީސް ސޯލިހް އެދިވަޑައިގެން ކަމަށްވެސް ރައީސް ނަޝީދަށް ވަފާތެރި މެންބަރުން ތުހުމަތު ކުރެއްވިއެވެ.\nނަޝީދު ހުށައެޅުއްވި މައްސަލަ އިމްތިޔާޒު ކޮމެޓީން ބޭރު ކޮށްލުމަށް ނިންމި ނިންމުމުގައި އެމްޑީޕީގެ ބައެއް މެންބަރުން ބައިވެރިވެވަޑައިގެންފައިވާތީ އެކަމާއި ހިތްހަމަޖެހިވަޑައިނުގެން އެމްޑީޕީގެ ޗެއާޕާސަން ހަސަން ލަތީފް މެދުވެރިކުރައްވާ އެމްޑީޕީގެ ޕީޖީ މެންބަރުން ތިއްބަވާ އަޓްސްއަޕް ގުރޫޕަށް ނަޝީދު މެސެޖެއްވެސް ފޮނުއްވެވިއެވެ.\nއެ މެސެޖްގަައި ރައީސް އެގޮތަށް މަސައްކަތް ކުރައްވާ ސަބަބެއް ވިސްނި ވަޑައިނުގަންނަވާ ކަމަށް ވިދާޅުވެ ސިއްރު ކުރައްވަން އުޅުއްވަނީ ކޮން ކަމެއްތޯވެސް ނަޝީދު ސުވާލު ކުރެއްވި އެވެ.\nނަޝީދުގެ އެ ވާހަކަތަކަށް ރައީސް ސޯލިހްވެސް ރައްދު ދެއްވިއެވެ. ވިދާޅުވީ މަޖިލީހުގެ އިންކުއަރީ 241 ކޮމެޓީން ކަނޑައަޅާފައިވާ ގޮތަށް ކުރިއަށްދާ ކަމަށާ އެކަން އެ ކޮމެޓީގެ މުގައްރިރުވެސް އެކަން ޔަގީން ކޮށްދެއްވި ކަމަށެވެ. އަދި ކޮމެޓީއަށް ސަރުކާރާއި އެމަނިކުފާނުގެ ނުފޫޒެއްވެސް ނެތް ކަމަށް މުގައްރިރު ވިދާޅުވި ކަމަށެވެ.\nއެ އިންކުއަރީއަށް ވަކިވަކި ސިފައިން ހާޒިރުނުވާން ނިންމި ނިންމުމަކީ ސިފައިންގެ ގާނޫނާއި އެއްގޮތަށް އެ މުއައްސަސާއިން ނިންމާފައިވާ ނިންމުމެއް ކަމަށްވެސް ރައީސް ވިދާޅުވިއެވެ. އަދި އިންކުއަރީއަށް އެމަނިކުފާނު ހުރަސް ނާޅުއްވާ ކަމަށާ އަދި ރައީސް ނަޝީދަށް އެކަން އެނގިވަޑައިގަންނަވާނެ ކަމަށްވެސް ވިދާޅުވިއެވެ.\n"ރައީސް ނަޝީދަށް އެނގިވަޑައިގަންނަވާނެ އަޅުގަނޑު އެއަށް [ޕާލިމަންޓަރީ އިންކުއަރީ] ހުރަސް ނާޅުއްވާނެކަން. އެމަނިކުފާނު އެހެން ވިދާޅުވެފައި އޮތް ނަމަވެސް،" ރައީސް ވިދާޅުވިއެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު މުހައްމަދު ނާޒިމް މުހައްމަދު ވިސާމް ނަޝީދަށް އަމާޒު ކުރި ހަމަލަ


މަސްތުވުމުގެ ހިދުމަތްދޭ2ތަނަކުން 18 ފިރިހެނުންނާއި ތިން އަންހެނަކު ހައްޔަރުކޮށްފި – Dhen.mv\nމަސްތުވުމުގެ ހިދުމަތްދޭ2ތަނަކުން 18 ފިރިހެނުންނާއި ތިން އަންހެނަކު ހައްޔަރުކޮށްފި\nDecember 22, 2019 - 9:47 am\nމަސްތުވުމުގެ ޚިދުމަތް ދިނުމަތް ދޭ ގެތައް ބަލައި ފާސްކުރުމަށް ފުލުހުން ކުރިއަށްގެންދާ އޮޕަރޭޝަންގައި އިއްޔެ ތިން އަންހެނަކާއި 18 ފިރިހެނަކު ހައްޔަރު ކޮށްފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ އިއްޔެ "އެވެރެސްޓް އާގެ" ރެއިޑްކޮށް ދިވެހި ދެ އަންހެންކާއި ދިވެހި އަށް ފިރިހެނެއްގެ އިތުރުން ބިދޭސީއަކާއެކު ޖުމްލަ 11 މީހަކު ހައްޔަރުކޮށްފައިވާ ކަމަށެވެ. އަދި "ޏަމްޏަމްގެ" ގެއިން ވެސް ދިވެހި އަންހެނަކާއި ދިވެހި ނުވަ ފިރިހެނަކު ހައްޔަރުކޮށްފައިވާކަމަށް ފުލުހުން ވިދާޅުވިއެވެ.\nފުލުހުން ވިދާޅުވީ އެމީހުންގެ ތެރެއިން ބައެއް މީހުން ފުލުހުންގެ ބެލުމުގެ ދަށަށް ގެނެސްފައިވަނީ މަސްތުވާތަކެތި ބޭނުންކުރަން ތިއްބައި ކަމަށާއި އަދި އެ ގެތައް ބަލައި ފާސްކުރި އިރު މަސްތުވާތަކެތި ކަމަށް ޝައްކު ކުރެވޭތަކެތި ފެނިފައިވާ ކަމަށެވެ.\nކެފޭ އުސޫލުން މަސްތުވާތަކެތި ބޭނުން ކުރުމުގެ ޚިދުމަތްދޭ ތަންތަން ބަލައި ފާސްކުރުމަށް ފުލުހުން މިހާރު ކުރިއަށްގެންދާ އޮޕަރޭޝަންގައި ޖުމްލަ ހަތް ގެއެއް މިހާތަނަށް ވަނީ ބަލައި ފާސްކޮށްފައިވާއިރު، އެތަންތަނުން ހައްޔަރުކުރި މީހުންގެ އަދަދު ވަނީ 59 އަށް އަރާފައެވެ. ނަމަވެސް އޭގެތެރެއިން ބައެއް މީހުން މިހާރު ވަނީ ދޫކޮށްލާފައެވެ.


Taq elhuvumah fahu Adeeb geah badhalukoffi | Mihaaru\nކުރީގެ ނައިބު ރައީސް އަހުމަދު އަދީބު ފުލުސް އޮފީހުން ނުކުމެވަޑައިގަންނަވަނީ: ޓެގް އަޅުވައި ރޭ ވަނީ ގޭ ބަންދަށް ބަދަލުކޮށްފައި. --- ފޮޓޯ: ނިޝާން އަލީ /މިހާރު\n29 އޯގަސްޓް 2019\nޚިޔާނާތުގެ މައްސަލައެއްގައި ޝަރީއަތް ނިމެންދެން ޖަލުގައި ބަންދުކޮށްފައިވާ އަދީބު، ގޭ ބަންދަށް ބަދަލުކޮށްފައި މިވަނީ މާފުށީ ޖަލުގައި ލިބިވަޑައިގަތް އަނިޔާއަކާ ގުޅިގެން އައިޖީއެމްއެޗުގައި ފަރުވާ ދިނުމަށްފަހު އެވެ. އަދީބު އެޑްމިޓްކޮށް ފަރުވާ ދޭން ފަށާފައި ވަނީ މިދިޔަ ހަފުތާގަ އެވެ.\nއަދީބު ގޭބަންދަށް ބަދަލުކުރިކަން ޔަގީންކޮށްދިނުން ފިޔަވައި އިތުރު މައުލޫމާތެއް ކަރެކްޝަނަލް ސާވިސް އިން ނުދެ އެވެ.\nޓެގް އެޅުވުމުން އަދީބު އުޅުއްވާ ތަންތަން ފުލުހުންނަށް މޮނީޓާ ކުރެވޭނެ އެވެ.\nޓޫރިޒަމް މިނިސްޓަރު ކަމާއި ނައިބު ރައީސްކަން ކުރެއްވި އަދީބާ ކުރިން ގާތްގުޅުމެއް އޮތް ކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިންގެ މައްސަލާގައި އަދީބު ވަނީ ދާދިފަހުން ހެކިބަސް ދެއްވައިފަ އެވެ. އަދީބު ވަނީ ޔާމީންގެ އެންގެވުމަށް ގާނޫނާ ހިލާފަށް އެތައް ކަމެއް ކުރެއްވި ކަމަށް އިއުތިރާފު ވެވަޑައިގެންފަ އެވެ.\nAdeeb fili massalaigai dhauvaa ufulaifi\nއަދީބު ފިއްލެވި މައްސަލާގައި ދައުވާ އުފުލުން---\nތަހުގީގަށް އެއްބާރުލުންދޭން ޕްރޮސެކިއުޓާ ޖެނެރަލްގެ އޮފީހާ އެކު އެއްބަސްވުމެއް ހަދާފައިވާ ކަމަށް ކޯޓުގައި އަދީބު ކުރިން ވަނީ ވިދާޅުވެފަ އެވެ. ނަމަވެސް އެ އެއްބަސްވުމުގެ ތަފްސީލެއް އޭނާ ނުދެއްވަ އެވެ.\nސުޕްރީމް ކޯޓުގެ އަމުރަކުން ޕާސްޕޯޓް ހިފަހައްޓާފައި ވަނިކޮށް އަދީބު ފިއްލެވީ ޓަގެއްގައި މިމަހު ކުރީކޮޅު އެވެ. "ވާގޯ 9" ނަމަކަށް ކިޔާ، ޓަގުގައި ފިއްލަވައިގެން އިންޑިއާ އަށް ވަޑައިގެން މައްސަލާގައި އަދީބުގެ މައްޗަށް މިހާރު ވަނީ ދައުވާ އުފުލައިފަ އެވެ. އަދީބުގެ މައްޗަށް އުފުލީ، ގާނޫނު ހިންގުމަށް ހުރަސްއެޅުމުގެ ކުށުގެ ދައުވާ ކަމަށެވެ.\nފިއްލެވި މައްސަލައިގައި ބަންދުގެ މުއްދަތަށް ކްރިމިނަލް ކޯޓަށް ހާޒިރުކުރުމުން އަދީބު ވިދާޅުވެފައި ވަނީ، އެމަނިކުފާނު ފިއްލެވީ އެމްއެމްޕީއާރުސީގެ ތަހުގީގާ ގުޅޭ ގޮތުން ފުލުހުންނަށް ކިޔައިދެއްވާ ވާހަކަތާ ގުޅުން ހުރި ނުފޫޒު ގަދަ ބައެއްގެ ބިރުދެއްކުންތަކާއި އިންޒާރުތަކާ ހެދި ކަމަށެވެ. އެމްއެމްޕީއާރުސީގެ ފައިސާ ލޯންޑަކުރި ގޮތާއި އެ ފައިސާ އިން މަންފާ ލިބުނު މީހުންގެ ތަފްސީލް އަދީބު ގެންދަވަނީ ތަހުގީގަށް ކިޔައި ދެއްވަމުންނެވެ.\nކޮރަޕްޝަން ކަރެކްޝަނަލް ސާވިސް ޖަލުތައް ކުރީގެ ނައިބު ރައީސް އަދީބު އެމްއެމްޕީއާރްސީގެ ކޮރަޕްޝަން\n55 ކޮމެންޓް, 54 ރިއެކްޝަންސް\nފޮލޯމީ ޑިވައިސްއެއް އަޅުވާފަ ޕަބްލިކަށް ފެންނަގޮތަށް ބަހައްޓާ. އެއިރުން އަހަރެމެނަށްވެސް ވާނުވާ އެނގޭނީ.\nތިގޮތަށް ކަންތައް ކުރެވެންޏާ، ތަހުގީގަށް ބަންދުކޮށްފައި ތިބި މީހުންނާއި ހުކުމް ތަންފީޒުކުރަމުންދާ އެންމެންވެސް ޓެގަ އަޅުވާފައި ގޭ ބަންދަށް ބަދަލުކުރަންވީނު. އޭރުން ޖަލުތައް ބަންދުކޮށްފައި ކިހާ ފައިސާއެއް ސަލާމަތް ކުރެވޭނެ. ދެން ޓެގް ތައް މޮނިޓަރކުރަން 12 ވަރަކަށް މީހުން ޝިފްޓް ޑިއުޓީގައި ބޭތިއްބީމައި ނިމުނީ.\nޓެގް އަޅުވާފަ ގޭގަ ބަހައްޓާ. ޔާމީނާއި އެއްވަރަށް މީނަގެ ޝަރީއަތްވެސް ހިގަންވާނެ އަދި ދެން ފައިސާގަ ޖެހުނު މީހުންނާއި އެކަމަށް މަގުފަހި ކުރުވި މީހުންގެ މައްސަލަތައްވެސް ބަލަންވާނެ. އޭރުން އިންސާފު ލިބުނު ކަމަށްވާނީ.\nމީނަގެ ޝަރީއަތް ނިންމާފަ މީނައާ މެދު ދެން ކޮންމެސް ގޮތެއް ނިންމަން ވެއްޖެއެއްނުން އަނެއްކާވެސް ފިލައިގެން ނުދަނީސް. ޓެގް އެޅުވިއްޔަސް ފިލަން ހުރި މީހަކު ފިލާނެ. އޭނައަށް އެހެންމިހުންގެ ތްރެޓްސް ތަކުންވެސް ސަލާމަތްވާނީ ޖަލުގަ ހުރެގެން ދޯ!!\nމިގަ އުމު އަދިވެސް ހިތްވަރުދެނީ ވަ އްކަން ކުރުމަށް. މަކަރާ ހީލަތަށް. ލޫޓްވުމަށް. އަދުގެ ދަރިންނަށް މިނޫން ކޮން ދަރެސެ އް މިދެވެނީ. ދެން ފުލުހުން ދޭތެރެ އަކުން ( އެމީހުންވެސް މިކަމާ ކުރާނެ ކަމެ އްނެތް) ޓީވީ އަށް އަރާބުނާނެ މިދިޔަމަހު ފޭރުން ގިނަވެ އްޖެ އޭ ވަކި ވަ އްތަރެ އްގެ ވަ އްކަން ގިނަވެ އްޖެ އޭ. ބުނަން އޮތީ އެއ އްމެ އެއ އްޗެ އް. މީ ސަރުކާރާ މިނިވަން މުވަ އްސަސާތަ އް ކުރުވާ ކަންތަކެ އް.\nފުލުހުންގެ ސިސްޓަމުގަވެސް އަޅުވަތި.\nމިކަމާ އުމަރު ބުނަނީ ކީކޭބާ؟\nނިކަމެތި ރައްޔިތެއްނަމަ ދެން ދުވާލުގެ އަލިކަންވެސް ނުފެނުނީސް.. ގައުމަށް ހަރާންކޯރުވެ ޕޮލިޓީޝަނުން ވެއްޖިއްޔާ ރައްޔިތުންގެ ލޮލުގައި އަނދުނެއް އަޅުވާފައި އަރާމުގައި ގޭގަ\nމުޅި ރާއްޖެ ދުނިޔެއަށް ބަދުނާމް ކުރީމަވެސް ގޭބަންދަށް. މިއޮތީވާ ސަރުކާރެއް.\nބޮޑު ޓެގް އަޅުވަން އެބަޖެހޭ ޔާމީނުގެ ހަތަރެސް ފައިގައި.5އަހަރުގެ ވެރިކަމެއް ކޮށްނިންމާލިއިރު މާލޭ އެންމެ ހިތްފަސޭހަ ހިސާބުން ބޮޑުސިންގާ ބިމެއްގައި 25 ބުރީގެ ގަނޑުވަރެއް ހަދާ ނިންމާލިއިރު އެއީ މީގެ ކުރިން ދިވެހި ތާރީޚުގެ އެންމެ ގިނަދުވަހު ވެރިކަންކުރި މައުމޫނަށްވެސް ނުކުރެވުނު ވަރެއް. އަދި އޭގެކުރިންވެސް އަދި ފަހުންވެސް އެވަރުކޮށްލަން ކެރުނު ރައީސެއް ނެތް\nއެހެންމީހުންގެ ރިޒުގަށް ހަސަދަނުވެ ހަމަޔާ އިންސާފަށް ވާހަކަދައްކާ މާލޭގެ ކޮންމެތާކުން ބިމެހޯދިޔަސް ކުށެނެތި ތުހުމަތުކޮށް އިލްޒާމެ ނޭޅުވޭނެ.. ޔާމީންގެ ގެޔާމެދު ސުއާލެ އޮތްނަމަ ފާތުމަގެ ވެރިކަންމިއޮތީ އިބުރާހީމުގެ ބޭއިންސާފު ކޯޓުން ހުކެމެނެރެބަލަ.. ޅިޔަނު ހުރީ ފުލުހުންގެ ވެރިޔަކަށް.. ވެރިކަން ނިމުމުން އިބުރާހިމުގެ ހިސާބު ކިތާބުވެސް ބަލާލެވޭނެ ދުވަސްވެސް އަތުވެދާނެ.. އޭރުން ޓެގް އަޅުވަން އިބުރާހީމުގެ ދެފައިވެސް އޮންނާނެ...